
CUVÂNT ÎNAINTE 

Editarea cărții de faţă reprezintă un act cultural ale 
cărui semnificaţii se cuvine să fie semnalate. Deşi a fost 
scrisă incă în 1951 şi avea iniţial o destinaţie foarte 
limitată (nefiind menită tiparului şi circulând sub formă 
multiplicată), lucrarea a fost redescoperită, după 30 de 
ani, şi confirmată, până astăzi, ca una dintre cele mai bune 
introduceri de care dispune disciplina lingvistică pe plan 
internaţional. Cartea constituie, pe de altă parte, şi 
punctul de plecare - istoric şi logic, cel mai avantajos - 
spre zările conceptuale pe care se va configura, apoi, cea 
mai cuprinzătoare şi mai temeinică doctrină teoretică în 
lingvistica timpurilor noastre. Pentru cititorul de limbă 
romană, această aparent modestă Introducere se 
pătrunde, în plus, şi de o relevanță istoric-culturală şi 
ideologică aparte. 

Lucrarea a fost concepută imediat după ce Eugenio 
Coseriu şi-a asumat conducerea Catedrei de lingvistică de 
la Universitatea din Montevideo şi a Institutului de 
cercetări afiliat acesteia. Originar, cum se ştie, din Nordul 
Moldovei (din stânga Prutului) şi proaspăt laureat al unor 
mari universităţi italiene (cu un doctorat în litere, la Roma, 
în 1944 şi cu unul în filosofie, la Milano, în 1949), tânărul 
lingvist se găsea, acum, în situaţia de a lua totul de la 
început şi de a fi nevoit să asigure, pe noul său drum, 
înseşi bazele studiului şi cercetării ştiinţifice sistematice. 
În acest context s-a impus, ca absolut necesară şi de 
importanţă hotărâtoare, elaborarea unui „gQhid' teoretic, 
care să furnizeze studenţilor şi cercetătorilor începători o 
orientare de principiu clară şi sigură în domeniul atât de 


complex şi de complicat al lingvisticii timpului. Menirea 
inițială a textului tradus acum în română a fost tocmai 
aceea de a servi ca un manual introductiv („de uz intern”) 
în problematica şi metodologia lingvistică. 

Tulburător pentru noi poate fi, în primul rând, gândul 
că - În alte condiţii istorice decât cele care au făcut 
imposibilă întoarcerea autorului în propria, ţară - un astfel 
de manual ar fi fost destinat, încă de atunci, studenților şi 
cercetătorilor din România. Ironia destinului a făcut, în 
schimb, ca ghidul „de uz intern „menit iniţierii în studiile 
lingvistice la noi să nu fie, în acei ani, nici pe departe un 
text comparabil cu cel de faţă, ci un prăpăstios şi de tristă 
pomenire „îndrepiar ideologic” (tradus din limba rusă, sub 
egida Ministerului învăţământului, şi purtând în întregime 
amprenta „învăţăturii clasicilor marxismului”, în primul 
rând a lui I.V. Stalin). Publicarea lucrării lui Eugenio 
Coseriu ne ajută, cred, să putem măsura, în perspectiva 
timpului, adevărata dimensiune a abisului teoretic spre 
care ne îndrepta, atunci, o ideologie de ale cărei reziduuri 
pernicioase lingvistica noastră nu s-a putut dezbăra, în 
destule privinţe, nici până astăzi. 

Poate şi mai tulburător este incă faptul că 
Introducerea realizată în 1951, la Montevideo, de cel ce 
avea să devină unul dintre cei mai mari lingvişti ai 
secolului, s-a dovedit a reprezenta nu doar o alternativă cu 
adevărat ştiinţifică în raport cu aberatiile aşa-zisei 
„lingvistici marxiste”, ci că ea a rezistat, în toată această 
perioadă, la puternicele seisme care au zguduit din temelii 
disciplina lingvisticii pe plan mondial. Acest adevăr uimitor 
va fi recunoscut, ca atare, mai întâi în 1983, în Mexic, şi 
apoi în 1986, în Spania, când textul iniţial al manualului 
coserian va fi tipărit şi prefaţat de către lingvişti reputați 
cum sântjuan M. Lope Blanch şi José Polo, în două ediţii de 
prestigiu, ce i-au conferit o nouă viaţă, transformându-l 
într-o valoroasă carte de circulaţie şi de prestigiu în lumea 
academică şi ştiinţifică. Pentru elocvenţa lor, vom 
reproduce, fără alte comentarii, cuvintele introductive ale 
celor doi editori şi în această primă versiune a Introducerii 


într-o limbă „străină”, le în limba maternă a autorului (v. 
infra). 

Îngrijitorul şi  prefaţatorul ediției din Spania 
(publicată de celebra editură” Gredos”) observă, cu 
dreptate, că lucrarea poate îndeplini cu strălucire şi astăzi 
finalităţile pentru care a fost concepută, ea dovedindu-se, 
ca atare, complementară în raport cu faimoasele Lecciones 
de lingiiistica general (1981). Convingerea mea este că 
ambele cărți îşi pot găsi un cadru optim de utilizare şi în 
învăţământul filologic românesc. Modul în care este 
structurată, astăzi, predarea lingvisticii generale la noi în 
țară - cu un curs introductiv în anul îşi unul fundamental 
în anii superiori - oferă, într-adevăr, posibilitatea corelării 
celor două lucrări în raport cu exigenţele nivelului de 
studiu. Introducerea se impune, cred, drept cel mai bun 
text de iniţiere în domeniul lingvisticii, recomandându-se, 
prin Simplitatea tratării şi limpezimea expunerii, ca un 
excelent manual pentru studenții anului I cu profil filologic 
(ca şi pentru cei de la alte facultăţi ce includ studierea 
acestei discipline). Lecţiile de lingvistică generală (traduse 
deja şi urmând a fi editate cât mai curând) vor putea servi, 
pe de altă parte, ca un manual de bază pentru anii 
superiori, acest tratat reluândşi dezvoltând problematica 
Introducem Ja un nivel mult mai amplu şi mai aprofundat. 
Numai prin valorizarea, într-o asemenea perspectivă, a 
ambelor lucrări în complementaritatea lor se va putea 
asigura, cred, atât accesul spre fundamentele teoriei 
lingvistice în general, cât şi o aproximare a adevăratei 
mutații a orizonturilor ştiinţifice pe care o propune 
„gigantul' de la Tübingen. 

Referitor la traducerea din spaniolă, realizată de 
Elena A rde-leanu şi Eugenia Bojoga, trebuie menţionat 
doar că ea urmează cu fidelitate textul ediţiei din 1986, 
fără a încerca o adaptare sistematică a exemplelor sau o 
actualizare a bibliografiei. Ajustările de această natură - 
pe lângă cele câteva operate tacit sau consemnate între 
[...] în text - vor putea fi realizate, cu uşurinţă, de cei la 
îndemâna cărora este pus acum textul românesc al 


manualului. Prezentându-l cititorilor, în această formă, ca 
un instrument de lucru pentru viitor, am sperat să 
păstrăm, în acelaşi timp, nealterate, şi semnificaţiile 
istoric-culturalepe care le asociem editării acestei lucrări 
în limba română. 

Septembrie, 1994 

Mircea Borcilă 

NOTE INTRODUCTIVE ALE EDIȚIILOR 
ANTERIOARE 

Această carte a profesorului Eugenio Coseriu a fost 
publicată pentru prima dată în 1951. După 30 de ani ea îşi 
păstrează întreaga sa valoare, fapt singular în epoca 
noastră, înclinată spre improvizații şi spre rectificările sau 
eliminările rezultate drept consecinţă. Ceea ce a fost bine 
conceput şi bine făcut îşi menţine vigoarea pe parcursul 
anilor. Este cazul acestei opere. De aceea, Centrul de 
Lingvistică Hispanică o reeditează acum, ca mărturie a 
valabilităţii doctrinei lingvistice expuse de Eugenio 
Coseriu în tinereţea sa deja matură de atunci. Este o 
doctrină esenţială, în multe cazuri amplificată şi precizată 
de către autor în strălucitele sale lucrări posterioare. 

| Ciudad de Mexico, 1983] 

Juan M. Lope Blanch în ediţie multiplicată cu un tiraj 
limitat, ca primă parte a unui manual de lingvistică 
destinat studenţilor de la Institutul „Artigas” din 
Montevideo. 

1. A trebuit să insist mult pe lângă prof. Coseriu 
pentru ca în sfârşit să accepte ca această operă să fie 
editată în condiţii care să permită o difuzare mai amplă. 
Motivul ezitării autorului este clar: cartea pe care o 
prezentăm a apărut în 1951 cu un scop foarte modest: 
acela de a expune lucrurile cele mai elementare ale ştiinţei 
limbajului, studenților din anul întâi, viitori profesori în 
învățământul mediu într-una din ţările noastre; astfel, 
cartea s-a născut nu pentru a fi publicată, ci ca material de 
necesitate internă pentru a pune în mişcare - şi cu ce 
vigoare! - ceea ce ulterior se va transforma într-un mare 
centru de învățământ şi cercetare în diferitele ramuri ale 


lingvisticii: cel de la Montevideo (condus de Coseriu din 
1951 până în 1963). Dar, să recunoaştem, acest motiv nu 
constituia un argument suficient în faţa calităţii acestui 
text (simplu, profund, bogat în sugestii). Mă alătur, prin 
urmare, fără rezerve, cuvintelor pertinente din 
prezentarea doctorului în lingvistică Juan M. Lope Blanch, 
căruia în realitate Îi datorăm faptul că aceste pagini ale lui 
Coseriu, atât de timpuriu magistrale, au văzut lumina 
tiparului (probabil cu aceeaşi atitudine indecisă din partea 
lui şi înaintea primei ediții tipărite a operei sale). Adresăm 
deci gratitudinea noastră - a editurii şi a mea proprie - 
Centrului de Lingvistică  Hispanică a Universității 
Naţionale Autonome din Mexico condus de ilustrul 
hispanist menţionat anterior, pentru că ne-a autorizat să 
realizăm o nouă ediţie a cărții şi să contribuim astfel la 
difuzarea ideilor sănătoase care o animă. 

2. După ce am utilizat pe parcursul mai multor ani, 
cu studenţii din anul întâi, opera lui Coseriu Lecciones de 
lingiiistica general (apărută la aceeaşi editură în 1981), 
am observat imediat, atunci când am cunoscut textul 
Introducerii în ediția sa mexicană, că este vorba de opere 
complementare. In realitate, Lecţiile, deşi considerate de 
autorul lor ca un fel de introducere în lingvistică, nu sunt 
deloc o operă pentru începători (exceptând situaţia în care 
studenţii ar dispune de un profesor care să le explice 
parcimonios capitol după capitol). Caracter de iniţiere 
posedă, în schimb, cu plenitudine, această Introducere, 
care, în consecinţă, poate, de asemenea, să pregătească 
terenul pentru o mai bună abordare a Lecţiilor. Se 
constituie, prin urmare, cu aceste două opere, un fel de 
tratat de teorie a limbajului şi lingvistică generală în două 
părti: una simplă, aproape fără dificultăţi, stimulantă, 
orientativă, iar alta, foarte densă - şi deja propriu-zis 
universitară în intenţia lui Coseriu - care aruncă ancore în 
domeniul cercetării şi se plasează hotărât în punctul de 
intersecţie al direcțiilor ştiinţei lingvistice. 

3. Plecând de la acest punct comun se vor putea 
realiza în viitor confruntări, diferite coordonări etc. Între 


cele două opere şi, în general, între acest manual 
introductiv şi restul publicațiilor autorului, în aşa fel încât 
oricare din aspectele tratate aici să apară cu toate 
referințele doctrinale şi bibliografice care, în alte locuri ale 
ansamblului operei sale, dezvoltă sau completează aceste 
idei esenţiale. Dacă nu s-a realizat un astfel de travaliu în 
ediția de faţă, aceasta se datorează pe de o parte, faptului 
că mai rămân încă multe lucrări de publicat (unele deja în 
proces editorial) şi e cazul să sperăm că opera lui Coseriu 
se află sedimentată editorial, iar, pe de altă parte, 
deoarece a duce acum până la capăt o asemenea operație 
ar fi întârziat considerabil publicarea acestei Introduceri, 
atât de imperios necesară chiar ca instrument didactic. 
Cartea se  reeditează, prin urmare, doar cu unele 
rectificări de detaliu (mai ales de exprimare), dar fără 
nicio modificare esenţială şi chiar fără actualizare 
bibliografică (puţinele indicaţii adăugate în acest sens s-au 
pus între croşete). 

4. Aceasta din urmă şi datorită interesului pe care 
textul îl prezintă pentru istoria recentă a disciplinei (şi nu 
numai în ţările noastre), tocmai în forma în care se 
publică. Într-adevăr, în momente în care în teoria şi 
epistemologia limbajului şi în istoria lingvisticii lucrurile se 
agită, uneori, cu excesivă rapiditate şi frivolitate, ne pare 
deosebit de oportun a promova difuzarea informa sa 
inițială şi originală a unei opere f undamentale, adică a 
unei opere în care fundamentele unei ştiinţe sunt expuse 
cu o claritate de invidiat, care nu este în contradicţie cu 
profunzimea şi unde putem întâlni chintesenţa întregului 
corp doctrinal pe care autorul său l-a dezvoltat, cu o 
remarcabilă coerenţă, de-a lungul multor ani de muncă 
sistematică. Avem aici, prin urmare, rădăcinile cele mai 
simple ale gândirii ştiinţifice ale unui mare lingvist, ale 
unei mari şcoli: fu neţionalismul realist. 

Madrid, iulie 1986 

Jose Polo 

I. OBIECTUL LINGVISTICII 

Concepte fundamentale: limbaj, limbă, act lingvistic. 


Conceptul de „izoglosă”. Lingvistică şi filologie. Lingvistică 
generală, lingvistică teoretică, teoria limbajului. 

1. Prima sarcină a oricărei ştiinţe este aceea de a se 
defini pe sine însăşi, adică de a-şi defini obiectul, domeniul 
şi limitele sale. Lingvistica, numită şi ştiinţă a limbajului, 
glotologie sau glosologie (fr. lingvistique sau science du 
langage, ital. lingvistica sau  glottologia, germ. 
Sprachwissenschaft, engl. lingvistics) şi, mai puţin propriu, 
filologie, filologie comparată, gramatică comparată, este 
ştiinţa care studiază din toate punctele de vedere posibile 
limbajul uman articulat, în general şi în formele sale 
specifice de realizare, adică în actele lingvistice şi în 
sistemele de izoglose care, tradiţional sau convenţional, se 
numesc limbi. 

A a 

2.1. In definiția pe care am dat-o există mai multe 
aspecte care trebuie să fie explicate, ceea ce vom şi face în 
continuare. Să remarcăm, deocamdată, că din această 
definiție rezultă, în primul rând, că lingvistica lingviştilor, 
adică lingvistica în calitate de ştiinţă, nu trebuie 
confundată cu cunoaşterea practică a limbilor. Lingvistul 
studiază, fără îndoială, limbile, dar nu pentru a le învăţa; el 
le abordează ştiinţific: ca fenomene, nu ca instrumente. 
Astfel, pentru a semnala un caz limită, este posibil ca o 
persoană să ştie o singură limbă (aceea în care se exprimă 
de obicei: „instrumentul” său), şi să fie totuşi lingvist, în 
timp ce alţii pot să ştie foarte multe limbi şi să nu fie nimic 
mai mult decât poligloţi. Lingvistul nu este obligat absolut 
deloc să ştie vorbi limba pe care o studiază din punct de 
vedere ştiinţific, deşi adesea o învaţă pentru a-şi facilita 
cercetarea. Aşa, de exemplu, un lingvist care nu cunoaşte 
limba guarani ar putea, fără îndoială, să scrie o gramatică 
ştiinţifică a limbii guarani, pe când niciuna dintre 
persoanele care vorbesc guarani nu va fi capabilă să facă 
acest lucru dacă nu este lingvist. Aceste distincţii pot să 
pară banale, însă nu sunt, dacă ne gândim la confuziile 
care se fac, de obicei, cu privire la termenii lingvist şi 
lingvistică: lingviştii sunt întrebaţi deseori câte limbi ştiu, 


în timp ce unica întrebare justificată ar fi de studierea 
căror limbi se ocupă, mai ales pentru că limbile lingviştilor 
nu sunt, după cum vom vedea, limbile poligloţilor. Rămâne 
deci stabilit că lingvistica nu coincide cu cunoaşterea 
limbilor şi că lingvistul nu este un simplu cunoscător de 
limbi. 

2.2.1, Altă confuzie la care se pretează termenul 
lingvistică - şi care nu mai este nici banală nici 
nejustificată - este confuzia cu filologia. In acest caz 
confuzia corespunde unui alt nivel şi se justifică atât prin 
afinităţile dintre aceste două ştiinţe, cât şi prin faptul că 
uneori termenul filologie se foloseşte efectiv pentru a 
desemna ştiinţe lingvistice, deşi în prezent există tendinţa 
de a-i elimina această accepţie. Vreme îndelungată o 
ramură a lingvisticii, gramatica comparată, s-a 
numit/z/o/ogz e comparată. Îndeosebi în Anglia acest 
termen (comparativephilology) se mai utilizează încă 
pentru a indica gramatica comparată şi, uneori, chiar 
pentru a desemna lingvistica în totalitatea ei, în locul 
termenului mai adecvat lingvistics. În Italia, lingvisticii i se 
spune mai degrabă glottologia (din gr. glotta, „limbă”), 
deoarece aşa se numeşte disciplina lingvisticii generale în 
învăţământul universitar, şi mai rar lingvistica; însă 
lingvisticile speciale se numesc adeseori filologia, pentru 
că acest nume continuă să-l poarte în universităţi materiile 
corespunzătoare. Astfel, se numesc filologia romanza şi 
filologia germanica disciplinele de lingvistică romanică, 
respectiv germanică, precum şi cele de literaturi romanice 
şi germanice (mai ales cu privire k perioada veche). 

2.2.2. În sens strict, prin filologie se înţelege astăzi, 
de obicei, critica textelor şi - într-un sens mai amplu - 
ştiinţa tuturor informațiilor care se deduc din texte, în 
special din textele vechi, informaţii referitoare la viaţă, 
cultura, relaţiile sociale şi familiale, economice, politice şi 
religioase etc, ale mediului în care textele înseşi au fost 
scrise sau ale celui la care acestea se referă. Cu alte 
cuvinte, în timp ce lingvistul consideră în general textele 
numai ca fapte lingvistice, ca fenomene de limbaj, pe 


filolog textele îl interesează ca documente de cultură şi 
istorie. In acest sens, filologia este o ştiinţă auxiliară a 
istoriei şi a istoriei literare, iar uneori coincide cu aceasta 
din urmă, mai ales dacă am avea în vedere o istorie 
literară care ar ignora criteriul estetic sau care s-ar ocupa 
de texte lipsite de valoare literară. Dar filologia este şi o 
ştiinţă auxiliară a lingvisticii, deoarece îi furnizează 
acesteia toate acele informaţii care nu pot fi deduse 
exclusiv din aspectul lingvistic al textelor, dar care, în 
schimb, sunt indispensabile pentru interpretarea exactă a 
acestui aspect. De exemplu, dacă se descoperă un text 
inedit, filologul îi va determina data, se va pronunţa asupra 
autenticităţii lui, îi va analiza eventualele variante etc. Şi, 
dacă este cazul, va deduce din el informaţii despre istoria 
grupului uman în care a fost produs textul sau la care 
acelaşi text se referă, în timp ce lingvistul, luând în 
considerare aspectul pur lingvistic şi nu pe cel informativ 
sau documentar al textului şi ţinând seama de datele pe 
care i le-a furnizat filologul, va aborda textul în cadrul 
istoriei limbii în care acesta este scris şi, eventual, în 
cadrul general al limbajului său, cel puţin, în cadrul 
„familiei lingvistice” căreia îi aparţine limba textului. 

2.2.3. Distincția poate părea, în acest caz, foarte 
subtilă, şi, pe de altă parte, trebuie să observăm că ea nu 
este întotdeauna efectivă, deoarece filologul va trebui să 
recurgă adesea la faptele lingvistice pentru a-şi putea 
îndeplini sarcina (de exemplu, pentru a stabili data sau 
autenticitatea unui text), iar lingvistul, la rândul său, va 
putea deduce, din faptele lingvistice, date şi informaţii 
asupra istoriei sociale şi culturale pe care textul nu le 
furnizează explicit. Adică, în mod obişnuit, lingvistica este, 
la rândul său, ştiinţă auxiliară a filologiei şi, aşa cum 
filologul trebuie să fie întrucâtva lingvist, este necesar ca 
şi lingvistul să fie puţin filolog; în cadrul limitelor lor, 
lingvistica şi filologia se confundă adesea. Dar confuzia nu 
este gravă, dat fiind că ea nu subzistă dincolo de această 
zonă intermediară apropiată de limita dintre ele. Intr- 
adevăr, dacă filologul este preocupat, de obicei, de o 


singură limbă, lingvistul are în vedere criteriul comparativ; 
dacă filologul acordă atenţie aspectului documentar al 
textelor, lingvistul se interesează de latura lingvistică a 
acestora; în timp ce filologul se ocupă, în mod obişnuit, de 
texte cu o anumită vechime, pe lingvist îl poate interesa 
orice text şi, mai ales, nu numai textele scrise, ci şi limba 
vorbită; dacă pe filolog îl preocupă numai textele care 
aduc o oarecare informaţie, pe lingvist îl poate interesa un 
text oarecare prin el însuşi, chiar dacă, eventual, ar fi lipsit 
de orice valoare informativă. În afară de aceasta, filologul 
nu se ocupă de ştiinţele lingvistice particulare (fonetică, 
gramatică, semantică etc), iar lingvistul nu abordează în 
mod special filologia ca istorie politică, socială, culturală 
etc, ori îl interesează numai în măsura în care aceste 
informaţii îi pot elucida faptele lingvistice. În concluzie, 
filologia, chiar bazându-se pe texte care pot să prezinte şi 
interes lingvistic, se ocupă, în general, de fapte de istorie, 
mai ales veche, în special socială şi culturală (literară), în 
timp ce lingvistica stadiazâfapte de limbă sau, mai curând, 
de limbaj. 

2.2.4. Trebuie să observăm, totuşi, că distincţia pe 
care am stabilit-o se face de obicei, dar nu în t o tdeauna: 
nu o admite lingvistica idealistă (de exemplu 

Vossler), care identifică limbajul cu poezia şi, prin 
urmare, lingvistica cu filologia. 

3.1. Am spus că lingvistica este știința limbau la i. 
Pentru a continua, trebuie, fireşte, să dăm o definiţie, 
deocamdată provizorie, termenului limbaj. Se numeşte 
„limbaj” orice sistem de semne simbolice folosite pentru 
intercomunicarea socială, adică orice sistem de semne 
care serveşte pentru a exprima şi comunica idei şi 
sentimente sau conţinuturi ale conştiinţei. Se poate 
concepe, prin urmare, o lingvistică foarte vastă, ca ştiinţă 
a oricărui limbaj posibil. Dar nu aceasta este lingvistica 
propriu-zisă: ea ar fi mai curând ştiinţa numită de Fer- 
dinând de Saussure semiologie, adică ştiinţa generală a 
semnelor sau a tuturor limbajelor simbolice, din care 
lingvistica ar constitui numai o parte. Într-adevăr, 


lingvistica, în sens strict, se ocupă numai de studierea 
acelui limbaj în care „semnele” sunt cuvinte alcătuite din 
sunete, adică aparţin limbajului articulat. 

A a 

3.2.1. In limbajul articulat distingem două realități de 
bază: actul lingvistic şi limba sau sistemul căruia actul 
lingvistic îi corespunde. Într-adevăr, limbajul articulat este 
considerat ca sistem unic de semne numai la modul ideal, 
întrucât în realitate există enorm de multe sisteme de 
semne (limbi), corespunzătoare diferitelor ţări şi 
comunităţi sociale sau altor grupuri de vorbitori. 
Realitatea concretă a limbajului este actul lingvistic, adică 
actul de a întrebuința pentru comunicare unul sau mai 
multe semne ale limbajului articulat: un cuvânt, o frază 
efectiv spuse sunt acte lingvistice. Actele lingvistice, după 
cum vom vedea, nu sunt niciodată cu totul identice, ci 
variază de la individ la individ, diferenţiindu-se chiar şi la 
acelaşi individ, în funcţie de circumstanţe, atât în ceea ce 
priveşte forma lor materială, cât şi în ceea ce priveşte 
semnificaţia sau, mai bine zis, «conţinutul» lor. Cu toate 
acestea, pentru a fi posibilă comunicarea, care reprezintă 
finalitatea limbajului, este necesar ca semnele sau 
simbolurile unei anumite comunităţi lingvistice să aibă mai 
mult sau mai puţin aceeaşi formă şi mai mult sau mai puţin 
acelaşi semnificat. De aceea, cu o anumită aproximare şi 
cu un notabil grad de abstractizare, se poate vorbi despre 
„identitatea” semnelor pe care le întâlnim în actele 
lingvistice ale unei comunităţi, acte considerate în spaţiu 
(sub aspect geografic) sau în timp (sub aspect istoric) sau, 
de asemenea, în stratificarea lor socială şi culturală. 
Tocmai această abstractizare, care nu este excesivă - dat 
fiind că actele lingvistice, chiar dacă nu sunt identice, sunt 
cel puţin foarte asemănătoare în cadrul aceleiaşi 
comunităţi şi într-un moment dat - este cea care ne 
permite să definim limba ca „ansamblul actelor lingvistice 
comune (izoglose) ale unei comunităţi de indivizi 
vorbitori”, adică ansamblul actelor lingvistice, suficient de 
asemănătoare pentru a fi considerate identice, care se 


atestă în expresiile unui anumit număr de indivizi. 
Termenul izogiosă, introdus în ştiinţa limbajului de 
geografia lingvistică, desemnează în primul rând linia 
ideală care delimitează actele lingvistice comune unui 
anumit teritoriu, însă acelaşi concept poate fi considerat în 
mod abstract, adică şi în timp, ca linie ideală care să 
cuprindă actele lingvistice comune dintr-o anumită epocă 
ori din două sau mai multe epoci şi, de asemenea, în afara 
unui spaţiu determinat geografic, ori ca linie ideală care să 
înglobeze aspectele comune ale actelor lingvistice 
individuale. Limba este, aşadar, un sistem de izoglose 
constatat într-o comunitate de vorbitori; un sistem ce 
poate fi mai amplu sau mai limitat, după numărul de 
indivizi din care se compune comunitatea şi conform 
spaţiului şi timpului mai mare sau mai mic luate în 
considerare. Un astfel de sistem nu există doar în mod 
concret, ca sistem de acte lingvistice comune efectiv 
înregistrate, ci şi în mod virtual, în conştiinţa vorbitorilor 
care aparţin unei comunităţi, ca memorie a unor acte 
lingvistice precedente şi ca posibilitate de a produce, 
conform modelului acestora, noi acte lingvistice mai mult 
sau mai puţin „identice” ori inteligibile în interiorul 
aceleiaşi comunităţi. 

3.2.2. Ştiinţa care studiază Limbajul în esenţa sa 
precum şi în aspectele sale generale, fără a se referi la o 
limbă anumită, se numeşte lingvistică generală, deseori 
identificată cu ceea ce cu mai multă precizie s-ar numi 
filosofia limbajului. Avem de-a face totuşi cu o identificare 
pe care e mai bine să o evităm, întrucât aceste două 
discipline adoptă puncte de vedere diferite. Filosofia 
limbajului nu studiază limbajul în sine şi pentru sine, ci în 
raport cu alte activităţi umane - în primul rând în relaţie 
cu gândirea (motiv pentru care se ocupă în mod mai 
special de semantică sau ştiinţa despre semnificaţie) - 
încercând să stabilească esenţa şi locul limbajului între 
fenomenele care exprimă esenţa omului. Problema 
fundamentală a filo-sofiei limbajului este să răspundă la 
întrebarea „ce este limbajul?”, pe când lingvistica 


cercetează nu atât ceea ce este limbajul în esenţa sa, cât 
mai curând modul cum se manifestă limbajul în formele 
sale istorice, care sunt limbile. Pentru amândouă aceste 
ştiinţe (lingvistica generală şi filosofia limbajului) limbile şi 
actele lingvistice constituie doar material de exemplificare, 
însă din puncte de vedere diferite. Filosofia limbajului se 
bazează pe o anumită concepţie filosofică şi numai în 
relaţie cu această concepţie se referă la fenomenele 
lingvistice concrete; prin urmare, nu are nicio finalitate 
descriptivă sau de sistematizare a faptelor lingvistice 
constatate empiric. Lingvistica generală, în schimb, se 
orientează în direcţie contrară, adică porneşte de la 
fenomene lingvistice concrete şi, după ce le-a sistematizat, 
încearcă să stabilească caracteristicile lor generale, 
bazându-se în special pe cercetarea deja realizată de 
lingvisticile particulare, adică de  lingvisticile care 
studiază, în fiecare caz, o limbă determinată sau un anumit 
grup de limbi. 

3.2.3. Mulţi lingvişti preferă să numească lingvistica 
generală lingvistică teoretică sau teorie a limbajului, 
pentru a scoate în evidenţă caracterul preponderent 
teoretic şi metodologic al acestei ştiinţe, şi o opun 
lingvisticii empirice, adică studiului particular al anumitor 
limbi; alţii rezervă numele de „lingvistică generală” unei 
ştiinţe mai ample, care cuprinde „lingvistica teoretică” şi, 
în acelaşi timp, întreg ansamblul de ştiinţe lingvistice 
„generale”, care studiază diferite aspecte ale limbajului 
(fonetica, semantica, gramatica generală, stilistica etc.) 
fără referire la o limbă anumită. 


II. LIMBAJUL 

Conceptele de „semn” şi „simbol”. Caracteristicile 
limbajului articulat. 

1.1. Am spus că putem numi „limbaj” orice sistem de 
semne care serveşte la intercomunicare, adică la a 
comunica idei ori stări psihice între doi sau mai mulţi 
indivizi. Adeseori se numeşte „limbaj” orice tip de 


comunicare între fiinţe capabile să se exprime, fie ele 
oameni sau animale, într-adevăr, fapte de expresie s-au 
constatat şi la animale. Aşa, de exemplu, s-au făcut studii 
asupra limbajului albinelor; psihologii au studiat, de 
asemenea, şi alte expresii semnificative întâlnite la alte 
animale: cai, câini etc. Cu toate acestea, lingviştii nu 
acceptă limbajul animal ca obiect al cercetării lingvistice, 
pentru că nu recunosc în el caracteristicile esenţiale ale 
limbajului uman. Într-adevăr, când se consideră expresiile 
animalelor drept limbaje, deci ca sisteme de semne, 
acestui ultim termen (semn) i se atribuie un sens foarte 
amplu şi, în parte, discutabil. Ceea ce înţelegem de obicei 
prin semn este un „instrument” care serveşte la redarea 
unei idei, a unui concept sau a unui sentiment, cu care 
semnul însuşi nu coincide: instrument care evocă un 
concept în virtutea unei „convenţii” şi în conformitate cu o 
tradiţie determinată, însă care nu are cu conceptul evocat 
nicio relaţie necesară de tip cauză-efect ori invers. 
Psihologii, şi între ei îndeosebi behavioriştii, care numesc 
„context” orice ansamblu de fapte care se află de obicei 
într-o relaţie necesară sau, cel puţin, obişnuită, consideră 
drept „semne” faptele înseşi ale unui „context”, în măsura 
în care prezenţa unuia dintre ele reclamă sau implică 
posibilitatea ori necesitatea de a apărea şi alt (e) fapt (e) 
aparţinând aceluiaşi „context”. Aplicând acest punct de 
vedere limbajului uman, savanții respectivi consideră 
semnele acestuia (cuvintele) ca un fel de „stimuli” cărora 
le-ar corespunde ca „reacţii” anumite imagini. Această 
concepţie este, fără îndoială, serios fundamentată din 
punct de vedere psihologic, dar nu poate explica într-o 
formă satisfăcătoare saltul de la semnul - „lucru” la 
semnul - „substituire” sau instrument convenţional şi 
element de cultură aparţinând unei anumite comunităţi. 
1.2. Pe de altă parte, chiar admițând ca justificată 
analogia între aceste două tipuri de semne, putem afirma 
că lingvistica se ocupă numai de tipul al doilea, adică 
numai de semnele care au valoare simbolică, sau de cele 
care sunt, deşi nu în exclusivitate, şi simboluri. În această 


privinţă este oportun să amintim caracterizarea semnului 
lingvistic dată de savantul austriac K. Buhler în lucrarea sa 
Teoria limbajului [Sprach theorie, Jena, 1934; tr. spân., 
Madrid, 1950]: semnul lingvistic este simptom ca expresie 
a vorbitorului, adică în măsura în care manifestă ceva 
despre cel care îl produce; este semnal în relaţie cu 
ascultătorul sau cu receptorul său, şi este simbol în raport 
cu semnificatul său „real”, întrucât desemnează printr-un 
concept (sau, din punct de vedere psihologic, printr-o 
„imagine”) ceva aparţinând unei realităţi care este, sau cel 
puţin se consideră a fi, independentă atât de vorbitor cât şi 
de ascultător. Dacă admitem validitatea acestui concept de 
semn, nu mai putem numi în sens propriu „semne” 
expresiile limbajului animal: într-adevăr, limbajul animal 
corespunde, după cât se pare, unei excitaţii fizice sau 
fiziologice, unei reacţii vitale cu caracter elementar şi care 
nu implică nicio operaţie simbolizantă. Limbajul animal ar 
fi, prin urmare, un pseudolimbaj şi s-ar distinge 
fundamental de limbajul omului, pentru că „semnele” sale 
nu posedă valoarea simbolică şi convenţională pe care o au 
semnele limbajului uman:  „semnele” animalelor ar 
corespunde mai curând reacţiilor elementare care în 
manifestările umane sunt strigătele şi care nu constituie 
expresie lingvistică propriu-zisă. 

1.3. S-a constatat, în plus, că şi „strigătele” omului, 
în forma lor cea mai elaborată, reprezentată de interjecţii, 
au întotdeauna caracter convenţional şi tradiţional, şi 
anume caracter de simboluri acceptate în mod 
convenţional de către o comunitate. Într-adevăr, anumite 
interjecţii identice din punct de vedere fonic pot să 
manifeste lucruri deosebite, adică să aibă semnificaţii 
distincte în comunităţi lingvistice diferite. Acelaşi lucru se 
poate spune şi despre onomatopee, care în limbajul uman 
imită sau încearcă să reproducă zgomote naturale sau 
sunete ale animalelor. S-a dovedit faptul că fiinţa umană 
nu reproduce niciodată exact aceste zgomote şi aceste 
sunete: în aşa-numita „reproducere” există întotdeauna un 
aspect simbolic şi convenţional, sau ceva aparţinând unei 


tradiţii lingvistice, lucru care ne arată că sunetele naturale 
sunt nu atât reproduse, cât mai degrabă interpretate 
convenţional şi în mod diferit, în funcţie de diversele 
comunităţi lingvistice. Astfel, sunetul raţei, ca să dăm un 
singur exemplu, este imitat cu totul diferit în limbi diferite: 
în română, mac-mac; în spaniolă, cua-cu & | în catalană, 
mech-mech; în franceză, couin-couin; în italiană, quac- 
quac; în germană, quick-quick; în daneză, rap-rap. După 
cum se vede, unicul lucru care rămâne constant este ideea 
destul de vagă a unei silabe repetate. 

2.1. Rămâne deci stabilit că semnele limbajului uman 
au întotdeauna valoare simbolică, adică o valoare care nu 
rezidă în semnele materiale ca atare, valoare la care 
acestea doar se referă. Chiar şi în acest fel, definiţia 
limbajului continuă să fie totuşi prea vastă, dacă vrem să o 
raportăm la limbajul care constituie obiectul propriu al 
lingvisticii. Într-adevăr, sistemele de semne simbolice pe 
care le folosesc oamenii sunt destul de numeroase: pe 
lângă limbajul articulat, pot fi considerate ca „limbaje” 
toate sistemele de semnalizare (cu fanioane, cu semnale 
luminoase etc.) şi orice alt sistem care exprimă sau 
comunică ceva în mod simbolic şi convenţional. Aşa se 
întâmplă, de exemplu, cu arta sub toate aspectele sale, de 
la muzică până la dans, cu gesturile, cu scrierea şi cu alte 
limbaje simbolice convenţionale, de la cel „al florilor” sau 
cel al cărţilor de joc, până la semnalele rutiere. Cu toate 
acestea, trebuie să remarcăm că multe din aceste limbaje 
sunt „traductibile” în limbajul articulat: adică semnele lor 
pot fi traduse exact prin intermediul cuvintelor, sau, pur şi 
simplu, reprezintă cuvinte sau fraze. Astfel, scrierea, în 
aspectele sale cele mai comune, nu este altceva decât un 
sistem de semne simbolice paralel cu limbajul articulat, 
deoarece îl reproduce pe acesta cu ajutorul altor semne. 
Nu orice scriere, fireşte, deoarece scrierea pictografică, 
folosită de multe popoare „primitive”, nu traduce în mod 
paralel fraze şi cuvinte; şi nici scrierea ideografică nu face 
acest lucru, de exemplu, scrierea chinezilor, care nu 
reprezintă cuvinte fonice, ci idei, concepte şi constituie 


prin urmare un sistem în mare parte autonom, care poate 
fi citit „fără cuvinte” şi s-ar putea interpreta nu numai în 
chineză, ci şi în oricare altă limbă. Dar scrierile cele mai 
uzuale, cum este cea silabică şi cea „fonetică”, reproduc, 
efectiv, cu o exactitate mai mare sau mai mică, vorbirea 
articulată. Cu toate acestea, nu aşa stau lucrurile cu alte 
„limbaje” menționate, bunăoară, cel al sistemelor 
internaţionale de semnalizare, cel al gesturilor şi, în mod 
cu totul special, cel al artei, care nu „se traduce” întocmai, 
ci poate fi doar interpretat prin intermediul limbajului 
vorbit, cu care, la rigoare, nu prezintă niciun paralelism. 
Un tablou, de exemplu, poate fi „interpretat” în maniere 
diferite şi în orice limbă, precum şi cu ajutorul altor 
sisteme de „simboluri“; de pildă, prin mijlocirea altor 
limbaje artistice. cum este muzica. 

2.2. Lingvistica nu poate fi, aşadar, ştiinţa generală a 
„limbajelor” - care constituie mai curând obiectul a ceea 
ce se numeşte semiologie - ci se ocupă în mod exclusiv, în 
primul rând, de limbajul articulat şi, în al doilea rând, de 
celelalte sisteme care doar! reproduc pe acesta. 


III. ACTUL LINGVISTIC 

Caracterul său de creaţie „inedită” şi limitele sale 

1. Am văzut că, în formă concretă, nu există limbi, ci 
numai acte lingvistice de expresie şi comunicare, diferite 
de la un individ la altul şi diferite, de asemenea, la acelaşi 
individ în funcţie de circumstanţe. Niciun semn lingvistic 
nu are exact aceeaşi formă şi aceeaşi valoare (semnificat) 
la toţi indivizii care îl utilizează şi în toate momentele când 
este folosit. În limbaj există identitate între intuiţie şi 


expresie, deoarece fiecare individ care vorbeşte exprimă 
integral, pentru sine însuşi, conținuturile conştiinţei sale, 
dar nu există identitate între expresie şi comunicare, între 
expresie şi receptare, între expresia unui individ A şi 
intuiţia pe care acelaşi lucru o produce la individul B. Fiind 
întotdeauna expresie a unei intuiţii inedite şi unice, actul 
lingvistic este act de creaţie, act singular care nu 
reproduce exact niciun act lingvistic anterior şi care, 
numai prin limitele pe care i le impune necesitatea 
intercomunicării sociale, „seamănă” cu acte lingvistice 
anterioare, aparţinând experienţei unei comunităţi. Adică, 
actul lingvistic este, prin natura sa, act eminamente 
individual, însă determinat social prin însăşi finalitatea sa, 
care este aceea de „a spune cuiva ceva despre ceva”. 

2.1. Conceptul de act lingvistic - poate cel mai 
important concept al lingvisticii moderne - este în acelaşi 
timp cel mai complex şi, în pofida faptului că reprezintă 
unica realitate concretă a limbajului, a fost ultimul concept 
la care s-a ajuns prin cercetarea lingvistică. De la 
gramaticienii greci până în sec. al XIX-lea s-a vorbit mereu 
şi exclusiv despre limbi, considerate ca sisteme rigide şi ca 
„fapte” realmente existente, cu toate că limbile se pot 
stabili obiectiv numai pe baza actelor concrete ale vorbirii 
şi pornind de la acestea. Mai mult chiar, în secolul al XIX- 
lea, drept consecinţă a dezvoltării ştiinţelor naturale şi a 
aplicării metodelor acestora la cercetarea lingvistică, s-a 
ajuns la a considera limbile ca organisme naturale, 
independente de indivizii vorbitori. S-a acreditat, în felul 
acesta, ideea că limbile, asemenea organismelor naturale, 
se nasc, cresc şi mor, precum şi ideea de „limbi-mame” şi 
„limbi-fiice”, idei, evident, eronate, dat fiind că limbile 
aparţin categoriei funcțiilor sociale, despre care, 
întrebuinţând o imagine, se poate spune de bună seamă că 
„mor”, dar nicidecum că mor ca ființele vii. Limbile dispar 
pentru că dispare şi comunitatea care le vorbeşte sau 
deoarece această comunitate le părăseşte pentru a adopta 
altă limbă; de obicei însă limbile „evoluează”, adică se 
modifică istoriceşte, ca toate funcțiile sociale. Greaca 


modernă, de exemplu, este continuatoarea limbii greceşti 
vechi, adică este însăşi greaca veche transformată treptat, 
de-a lungul secolelor. Tot astfel, când spunem că latina 
este o „limbă moartă”, expresia se justifică numai când ne 
referim, de pildă, la latina lui Cicero, sau la o limbă 
comună şi literară care nu se mai foloseşte uzual, şi numai 
în măsura în care nu mai numim „latină” limbile romanice, 
care reprezintă continuarea acesteia, adică starea ei 
actuală. 

2.2.1. Valorificarea actului lingvistic ca aspect 
fundamental al limbajului se datorează, în primul rând, lui 
W. von Humboldt, considerat, pe bună dreptate, fondatorul 
lingvisticii generale. Într-adevăr, Humboldt, în 
introducerea la opera sa despre limba kawi din insula Jawa 
(publicată postum în 1836) a deosebit pentru prima dată 
cele două aspecte fundamentale ale limbajului: pe de o 
parte limbajul ca energeia, adică drept creare continuă de 
acte lingvistice individuale, ca ceva dinamic care nu este 
făcut o dată pentru totdeauna, ci se realizează continuu, şi, 
pe de altă parte, limbajul ca ergon, altfel spus, ca „produs” 
sau „lucru făcut”, ca sistem realizat istoriceşte („limbă”). 
Cu această distincţie Humboldt a dat o nouă orientare 
studiilor lingvistice, dar pe timpul lui nu s-a ţinut cont, în 
mare măsură, de tot ceea ce implica ea şi aproape pe 
întreg parcursul secolului trecut cea mai mare parte a 
lingviştilor au continuat să vorbească despre limbi ca 
despre nişte fenomene independente de indivizi. 

2.2.2. Doar mult mai târziu, în cursurile sale de 
lingvistică generală ţinute în primii ani ai secolului nostru 
la Universitatea din Geneva, savantul elveţian Ferdinand 
de Saussure a subliniat din nou cele două aspecte 
esenţiale ale limbajului, numindu-le, respectiv, parole 
(vorbire, act lingvistic) şi langue (limbă). Langue 
constituie, după Saussure, norma, sistemul lingvistic care 
se realizează în vorbire şi aparţine societăţii; parole este 
activitatea de vorbire şi aparţine individului. Obiectul 
lingvisticii, după acelaşi savant, este în primul rând 
sistemul, adică limba; pe de altă parte însă, lingvistul nu 


poate ignora parole, întrucât, în conformitate cu o teză a 
lui Saussure însuşi, „nimic nu există în limbă care să nu fi 
existat înainte în vorbire”. Ideile susţinute de Saussure au 
rămas câtva timp în mediul elevilor săi de la Geneva, dat 
fiind că abia în 1916 s-a publicat, postum, Cours de 
lingvistique generale, elaborat de discipolii săi Charles 
Bally şi A. Sechehaye. Între timp, şi alţi savanţi scoteau în 
evidenţă valoarea actului lingvistic, în primul rând 
germanul Karl Vossler care, sub influenţa idealismului 
filosofic, în special al lui Benedetto Croce, a reacţionat 
împotriva pozitivismului lingvistic şi împotriva interpretării 
naturaliste a limbajului, reluând direct idei ale lui 
Humboldt şi insistând asupra importanţei individului în 
calitate de creator de Limbaj, adică asupra aspectului pe 
care Humboldt l-a numit energeia (Pozitivismus und 
Idealismus in der Sprachwissenschaft, Heidelberg, 1904) 
[trad. spân. Madrid-Buenos Aires, 1929]). În acest fel, doi 
lingvişti de formaţie şi orientări complet diferite, un 
pozitivist (Saussure) şi un idealist (Vossler) ajungeau pe căi 
diferite să stabilească din nou distincţia dintre limbă şi 
actul lingvistic, distincție recunoscută astăzi ca 
indispensabilă. 

2.2.3. Pe lângă aceasta, Vossler insista şi asupra 
importanţei unui factor până atunci aproape ignorat de 
lingvişti: ascultătorul. Într-adevăr, actul lingvistic, prin 
însăşi finalitatea sa, care este aceea de a comunica ceva 
cuiva, implică întotdeauna cel puţin doi indivizi: un 
vorbitor şi un ascultător. Există, fireşte, acte lingvistice 
care, într-un anumit sens, ar putea fi considerate pur 
individuale, ca monologul sau vorbirea cu sine însuşi. Dar 
astfel de acte lingvistice ne relevă doar că limbajul este o 
deprindere, deoarece, vorbind cu noi înşine, este ca şi cum 
noi ne-am considera dedublaţi: „ne vorbim în limba 
comunităţii noastre, în acelaşi fel cum am comunica ceva 
cuiva diferit de noi. Acelaşi lucru ne dezvăluie, de 
asemenea, că actul lingvistic nu aparţine exclusiv unui 
individ, cum afirma Saussure, ci că este, simultan, fapt 
individual şi fapt social: fapt individual fiindcă individul 


vorbitor exprimă într-un mod inedit o intuiţie inedită care 
îi aparţine exclusiv; şi fapt social deoarece individul nu îşi 
creează integral expresia sa, ci mai curând o recreează în 
conformitate cu modele anterioare, adică se supune în mod 
necesar la ceea ce constituie norma în comunitatea sa şi 
nu se îndepărtează prea mult de această normă, căci ar 
risca să rămână neînțeles. 

Este adevărat că niciodată nu se poate afirma că o 
expresie a individului A este înţeleasă perfect de către 
individul B, ascultătorul, sau că perceperea unui act 
lingvistic produce în receptor exact aceeaşi intuiţie căreia 
îi corespunde expresia la vorbitor; dar, pe de altă parte, nu 
putem susţine nici că actul lingvistic ar fi complet atunci 
când lipseşte totalmente înţelegerea sa, care este 
finalitatea însăşi a vorbirii. 

3. Rămâne, prin urmare, stabilit că actul lingvistic, ca 
act de relaţie între doi indivizi cel puţin, implică în mod 
necesar: o intuiţie şi o expresie ale individului A şi o 
percepere şi o imagine (o nouă intuiţie) ale unui individ B. 
Această complexitate a actului lingvistic reflectă 
complexitatea însăşi a limbajului şi constituie, în acelaşi 
timp, motivul intim al schimbării lingvistice. Într-adevăr, 
un act lingvistic al individului nostru A se creează după 
modelul unor acte lingvistice anterioare, însă nu este 
niciodată totalmente identic cu acestea. S-a constatat că 
până şi un sunet atât de simplu ca fonemul a nu se 
pronunţă practic niciodată exact în acelaşi fel de către 
indivizi diferiţi şi nici măcar de către acelaşi individ în 
circumstanţe diferite: ceea ce numima este, în realitate, un 
ansamblu de realizări acustice diferite; iar o realizare 
acustică a considerată izolat nu este decât un exemplu al 
unei entităţi a abstracte, a ceea ce numim fonemul a sau 
un exemplu al unei clase. Tot astfel şi un cuvânt concret 
dine nu este decât un exemplu al clasei actului lingvistic 
dine considerat în mod abstract. Deci, individul creează 
actele sale lingvistice după modele pe care le păstrează în 
memoria sa, altfel spus, recreează acte lingvistice anterior 
experimentate şi, recreându-le, le modifică într-o anumită 


măsură în forma lor ori în conţinutul lor sau, de asemenea, 
în ambele aspecte. Aceasta - în ceea ce priveşte vorbirea. 
Pe de altă parte, ceea ce se întâmplă la individul A nu se 
repetă niciodată în acelaşi fel, nici ca percepere, nici ca 
intuiţie, la individul B: adică, există întotdeauna o 
porţiune, chiar dacă minimă, de neînțelegere. Aceasta se 
întâmplă atât din motive pur fizice (acustice), cât şi din 
motive mai importante, datorate fie situaţiilor diferite în 
care se află în mod necesar aceşti doi indivizi consideraţi, 
fie „convenţiilor” lingvistice diferite în care vorbitorul şi 
receptorul se întâlnesc sau se situează. Aşa, de exemplu, 
cei doi indivizi pot să aparţină unor categorii sociale sau 
culturale diferite sau unor comunităţi regionale diferite, 
sau se pot situa, de asemenea, într-o convenţie pur 
„logică”, adică de pură comunicare simbolică „obiectivă” şi 
„neutră”, fără nicio valoare afectivă, sau într-o convenţie 
„stilistică”, adică de comunicare a unor sentimente şi 
impulsuri de voință, comunicare care depăşeşte 
semnificația pur simbolică a semnelor utilizate. 


IV. LIMBA 

Criterii pentru delimitarea acesteia. 

Limbă naţională, comună, literară. 

Limbi speciale. Limbă şi dialect. 

1.1. Al treilea concept fundamental pe care 
lingvistica trebuie să-l elucideze este conceptul de limbă, 
întrucât realizarea „facultăţii limbajului” proprie oamenilor 
nu are loc în mod uniform, ci sub numeroase forme istorice 
care se numesc, de obicei, limbi. 

1.2. Dar ce înseamnă limbă? Nu vrem nici măcar să 
reamintim sensul morfologic anatomic al acestui termen 
sau diversele sale sensuri figurate care nu se referă la 
limbaj, deoarece chiar şi numai utilizarea sa lingvistică, 
anume ca desemnare a unei forme a limbajului, este foarte 
variată, iar problema definirii se pune cu deosebită 
dificultate. Se afirmă, de exemplu, că persoana cutare sau 
cutare ştie „multe limbi”, dar se poate spune de asemenea: 
limba lui Cervantes, limba din Montevideo, limba din 
Andaluzia, limba marinarilor, limba spaniolă din Secolul de 
Aur, gramatica limbii spaniole, limba spaniolă de la origini 
până în zilele noastre etc, şi în fiecare din aceste expresii 
termenul are un sens diferit: mai amplu sau mai limitat, în 
timp sau în spaţiu. 

2.1. În realitate, după cum am văzut, conceptul 
general de limbă sau, mai bine zis, limba în general este o 
abstractizare a noastră: de fapt, se constată numai acte 
lingvistice individuale mai mult sau mai puţin 
asemănătoare şi care, pentru comoditate metodologică, 
pot fi considerate identice. O limbă nu este, aşadar, decât 
ansamblul actelor lingvistice practic identice ale unei 
comunităţi de indivizi, un sistem de izoglose stabilit 
convenţional, care însumează ceea ce este comun 
expresiilor unei comunităţi sau chiar şi unui singur individ 
în epoci diferite. În afară de faptul că există ca ansamblu 
de acte lingvistice comune concret exprimate, limba se 
manifestă şi ca ansamblu de acte lingvistice comune 
virtuale: în conştiinţa fiecăruia dintre noi există limba ca 


sistem, ca model, şi acelaşi model există, de asemenea, 
deşi nu în formă total identică, la celelalte persoane care 
aparţin comunităţii noastre. Astfel, actele lingvistice 
înregistrate într-o comunitate sunt doar mai mult sau mai 
puţin comune, dar, pentru a le considera din punct de 
vedere ştiinţific, facem abstracţie de aspectele care le 
diferenţiază. Este vorba de o abstractizare întru totul 
justificată, folosită în toate ştiinţele care studiază 
fenomene concrete: este, în esenţă, o abstractizare 
analogă cu aceea pe care o face, de exemplu, botanistul 
când studiază arborele, lăsând la o parte toate 
particularităţile care aparţin arborilor individuali şi nu 
arborelui ca clasă. Rezultă din cele spuse că, din punct de 
vedere pur lingvistic, limita dintre „limbi” este 
convențională, aşa cum este şi limita dintre dialecte: 
depinde de izoglosele care se iau în considerare, căci 
aproape nu există izoglose care să coincidă exact pe un 
anumit teritoriu. 

2.2. Definiția „limbii” ca sistem de izoglose justifică 
utilizările variate ale termenului în exemplele date mai sus. 
Astfel, limba spaniolă semnifică sistemul de izoglose 
caracteristic spaniolilor şi tuturor indivizilor care aparțin 
comunității lingvistice spaniole, adică ale căror acte 
lingvistice sunt în mare parte comune în Spania. Limba din 
Montevideo reprezintă sistemul de izoglose caracteristic 
acestui oraş, anume ansamblul actelor lingvistice comune 
montevideenilor. Limba marinarilor este sistemul de 
izoglose caracteristic limbajului tehnic al marinarilor, în 
timp ce în expresia gramatica limbii spaniole termenul 
limbă desemnează un sistem anumit de izoglose care se ia 
ca model de exprimare şi comunicare hispanică, iar în 
enunţul limba spaniolă de la originipână în zilele noastre, 
acelaşi termen desemnează un sistem de izoglose 
considerat în dezvoltarea sa în timp, de la sistemul A 
(latin) până la sistemul B (spaniola actuală). In plus, 
conceptul de sistem de izoglose ne permite să utilizăm 
termenul limbă şi referindu-ne la un singur individ: de 
exemplu, limba lui Cervantes este sistemul caracteristic de 


izoglose care poate fi dedus din operele acestui scriitor. 
Deci, în fiecare caz este vorba de un „sistem de izoglose”. 
Aceasta este, prin urmare, definiţia cea mai amplă şi cea 
mai exactă a termenului limbă. 

2.3. Acum devine mai clară şi diferenţa între limba 
poligloților şi limba lingviştilor; în timp ce poliglotul 
cunoaşte practic un sistem determinat de izoglose, 
aparţinând unui anumit moment istoric, pe lingvist îl 
interesează toate sistemele de izoglose care se pot 
constitui pe baza unui ansamblu de acte lingvistice, în 
spaţiu şi în timp, şi toate sistemele de izoglose cărora li se 
pot atribui unele sau altele dintre actele lingvistice. În felul 
acesta, putem considera ca sistem de izoglose vorbirea 
particulară a unei localităţi (Montevideo) sau a mai multor 
localităţi (spaniola din Rio de la Plata) sau a tuturor 
formelor ce pot fi subsumate spaniolei, sau toate 
idiomurile neolatine (considerate, în acest caz, ca forme 
actuale ale „limbii” latine) sau toate idiomurile indo- 
europene (considerate ca forme actuale ale „limbii” indo- 
europene). De bună szzmă, fiecare sistem de izoglose 
cuprinde numai actele lingvistice comune ansamblului luat 
în considerare, şi de aceea cu cât mai amplu este sistemul 
de izoglose considerate în spaţiu şi timp, cu atât mai mic 
este numărul de izoglose care îl constituie şi viceversa. 
Astfel, sistemul neolatin conţine mai puţine izoglose decât 
sistemul spaniol şi mai multe decât sistemul indo- 
european. Şi, la rândul său, sistemul spaniol conţine mai 
puţine izoglose decât sistemul din Rio de la Plata. 

3.1. Totuşi, trebuie să observăm că lingviştii, de 
obicei, nu vorbesc de o limbă latină actuală (cu atât mai 
puţin de o limbă indo-europeană - actuala), decât dintr-un 
punct de vedere teoretic, în timp ce practic discută despre 
limbi neolatine sau romanice şi despre limbi indo- 
europene. Aceasta, pentru că în delimitarea uzuală a 
„limbilor” ca ansambluri identificabile şi autonome de 
tradiţii ale vorbirii (limbi istorice sau idiomuri), se ţine 
cont nu numai de criterii strict lingvistice, ci şi de criterii 
istorice, politice, culturale etc. Într-adevăr, este posibil să 


determinăm prin intermediul unor criterii pur glotologice 
limita dintre anumite limbi istorice, de exemplu între. 
spaniolă şi bască, deoarece este vorba de sisteme de 
izoglose radical diferite. Dar nu este la fel de uşor să 
stabilim limita dintre spaniolă şi franceză, dintre franceză 
şi italiană, sau dintre sârbă şi bulgară. 

3.2. Un criteriu uzual, în cazuri ca acestea, este 
inter-comprehensiunea. Acest criteriu este valabil în cazul 
limbilor romanice (deşi nu pentru toate dialectele lor), 
fiindcă, în general, un spaniol nu-l înţelege pe un francez, 
pe un italian ori pe un român; însă nu mai poate fi aplicat 
în cazul limbilor slave sau germanice (un sloven îl înţelege 
pe un croat şi un danez pe un suedez, fiecare vorbind 
propria sa limbă) şi mai puţin încă în cazul limbilor 
semitice, care prezintă o remarcabilă omogenitate. Uneori, 
acest criteriu nu este valabil nici măcar în cadrul aceleiaşi 
limbi istorice: aşa, de pildă, în sistemul italian există limite 
de comprehensiune între anumite dialecte, după cum 
există şi în sistemul limbii germane. 

3.3. Alt criteriu este cel al conștiinței vorbitorului: 
anumite acte lingvistice aparţin unei anumite limbi 
istorice, dacă vorbitorul are conştiinţa că vorbeşte acea 
limbă, deci că vorbirea sa aparţine unui anumit sistem 
lingvistic. Acest criteriu este mai sigur decât cel anterior, 
dar nici acesta nu este universal, deoarece sunt cazuri în 
care acea conştiinţă lipseşte sau prezintă anumite limite. 
Astfel, un ţăran moldovean ar putea spune că vorbeşte 
moldoveneşte şi nu româneşte, iar un ţăran din Macedonia 
iugoslavă va zice că vorbeşte macedoneana (sau de 
asemenea, sârba ori bulgara, în conformitate cu ideile sale 
politice, cu studiile sale, cu tradiţiile familiei sale), în timp 
ce din punct de vedere lingvistic este dificil să 
recunoaştem existenţa unei „limbi moldoveneşti” şi a unei 
„limbi macedonene” ca diferite, respectiv, de limba română 
şi de cea bulgară. 

4.0. De aceea, în lucrările de lingvistică se vorbeşte 
adesea nu despre limbi, ci despre dialecte şi sisteme de 
dialecte, iar acestora din urmă li se dă, dacă este nevoie, 


numele de limbi, chiar dacă limitele lor nu coincid în 
fiecare caz cu limitele tradiţionale, politice sau culturale. 

4.1. Un dialect este sistemul de izoglose al unei 
regiuni, delimitat pe baza unor criterii pur convenţionale 
(deşi obiective), adică ţinând cont numai de anumite 
fenomene caracteristice. Numărul dialectelor dintr-un 
sistem de dialecte („limbă”) poate, prin urmare, să varieze 
conform fenomenelor şi regiunilor luate în considerare. 
Astfel, în sistemul spaniol putem delimita un număr 
oarecare de dialecte (castilian, andaluz, aragânez etc), iar 
în interiorul dialectelor se pot distinge SLS - teme minore 
de izoglose, numite convenţional subdialecte sau vorbiri 
locale (graiuri: toledan, cordobez, sevilian), pe baza unor 
criterii pur personale. Există totuşi, cel puţin pentru 
sistemele suficient studiate, o clasificare tradiţională, care 
este acceptată de obicei din comoditate metodologică şi 
didactică. 

4.2.1. Dar cum stabilim limitele unui sistem de 
dialecte? Adesea sunt suficiente criteriile lingvistice. De 
exemplu, considerăm ca portugheze, şi nu spaniole, 
graiurile în care/iniţial din latină se păstrează întotdeauna 
(feito, falar, fogo, faţă de hecho, hablar, fuego), lat.ci se 
prezintă, de obicei, ca it şi nu ca e (scris eh: oito, direito, în 
raport cu ocho, derecho), ci, pl latine se prezintă ca /scris 
eh - şi nu ca / - scris // - (chave, chover, în raport cu Jave, 
llover), în care grupurile care conţin consoane nazale 
prezintă o nazalizare vocalică (irmâo, mankhă, în raport cu 
hermano, mariana) şi în care lat. /z se prezintă ca / - scris 
în - şi nu ca kh - scris / - (filbo în raport cu hijo) etc. 

4.2.2. Uneori aceste criterii nu sunt însă suficiente. 
Astfel, nu există nicio limită lingvistică netă între dialectele 
slave meridionale, de la Trieste până la Marea Neagră. 
Dialectele slovene se pot opune unor dialecte îndepărtate, 
ca cele bulgare, dar între dialectele apropiate delimitarea 
este practic imposibilă, deoarece se trece gradual de la 
unul la altul. În cazuri ca acestea, lingvistul trebuie să 
accepte criterii extraglotologice, de exemplu, criterii 
politice sau culturale. Într-adevăr, faptul că într-o anumită 


regiune (sau stat) se foloseşte o anumită limbă comună, 
sau literară, sau naţională, ne face să considerăm 
sistemele diferite de izoglose din aceeaşi regiune ca 
dialecte ale acelei limbi comune, dacă între dialecte şi 
limba comună există un număr suficient de izoglose 
comune, adică dacă între acele dialecte şi acea limbă 
comună există o mai mare asemănare intrinsecă decât 
între aceleaşi dialecte şi oricare altă limbă comună. În felul 
acesta, în Franţa pot fi considerate „franceze” dialectele 
neolatine, însă nu dialectul breton, care este celtic, nici 
celflamand, cure este germanic, nici dialectul basc, care 
nu este nici măcar indo-european. În Anglia considerăm ca 
engleze dialectele care au multe izoglose comune cu 
engleza naţională şi literară, dar nu dialectele gaelic 
scoțian şi galez, care sunt celtice, nu germanice. 

4.2.3. Cu toate acestea, trebuie să observăm că, din 
punct de vedere lingvistic, dialectele considerate nu sunt 
dialecte ale limbii comune decât cu numele, deoarece, în 
mod normal, nu provin dintr-o diviziune a acestei limbi; 
faţă de aceasta, ele sunt mai curând „surori” decât „fiice”, 
într-adevăr, limba comună nu este la originea sa decât un 
dialect ca şi celelalte, al unei regiuni sau al unui oraş, însă 
care, din motive politice, istorice sau culturale (literare) a 
ajuns să fie limbă naţională sau să se folosească, pe întreg 
teritoriul luat în considerare, ca limbă supradialectală, 
alături de graiurile locale. Astfel, spaniola comună este, la 
originea sa, dialectul castilian; franceza comună - dialectul 
regiunii Île-de-France, în special al oraşului Paris; italiana 
comună este dialectul toscan, mai precis, florentin. Cu 
toate acestea, afirmându-se ca atare, limba comună de 
obicei se diferenţiază de dialectul din care a provenit, înlă- 
turând deseori din acesta caracteristicile prea locale şi se 
transformă într-o adevărată limbă națională, mai presus de 
toate dialectele, pe care, prin prestigiul ei, reuşeşte uneori 
să le elimine complet. Aşa, de exemplu, koine, limba 
comună greacă (la origine dialectul din Atica) a eliminat cu 
timpul toate celelalte dialecte greceşti. Într-adevăr, după 
cum se pare, niciunul din dialectele greceşti actuale (dacă 


se exclude dialectul tsaconic) nu provine din dialectele 
antice: toate reprezintă dezvoltări ale dialectului koine 
elenistic. Cu alte cuvinte, dialectele greceşti actuale sunt 
efectiv dialecte apărute dintr-o limbă comună (din antica 
koine), dar nu sunt nicidecum dialecte ale actualei limbi 
greceşti comune şi literare, în parte încă în formare. 

4.3.0. Uneori, dintr-o unică limbă „lingvistică”, adică 
dintr-un unic sistem dialectal, apar mai multe limbi 
comune sau naţionale, iar alteori mai multor sisteme 
dialectale le corespunde o limbă comună unică. Să dăm 
câteva exemple. Avem primul exemplu în cazul sistemului 
lingvistic german şi în cazul slavei meridionale, al doilea 
exemplu în Spania, Franţa, Danemarca şi Norvegia. 

4.3.1. Într-adevăr, din punct de vedere lingvistic 
există un sistem de dialecte germane opus, în cadrul 
sistemului limbilor germanice, frizonei şi englezei, pe de o 
parte, iar pe de alta, danezei, suedezei, norvegienei şi 
islandezei. In acest sistem se disting două grupuri: 
germana de jos (Niederdeutsch sau  Plattdeutsch) şi 
germana de sus  (Hochdeutsch). Germana de sus se 
vorbeşte în Austria, într-o mare parte a Elveţiei şi în 
Germania meridională; germana de jos - în Germania 
septentrională, în Olanda, într-o parte a Belgiei şi în 
anumite zone din Franţa (regiunea Calais). Germana (şi 
austriacă) comună şi literară (ceea ce se numeşte de obicei 
„limba germană”) reprezintă o formă a germanei de sus, în 
timp ce în Olanda limba literară şi comună este o formă a 
germanei de jos (adică a aceluiaşi sistem ca şi în Germania 
septentrională), mai precis, un dialect franconic de jos: 
„limba olandeză” este, prin urmare, din punct de vedere 
lingvistic, un dialect al germanei de jos care, din raţiuni 
politice şi culturale, a ajuns la prestigiul de limbă literară 
şi națională. Acest dialect (diferenţele nu sunt 
substanţiale) nu a atins încă stadiul de limbă comună (în 
pofida faptului că este şi limbă literară) în Belgia şi în 
zonele din Franţa unde se vorbeşte; aici, în plus, nici nu se 
numeşte „olandeză”, cifiamandă. Pe de altă parte, s-ar 
putea spune, într-un anumit sens, că şi engleza este la 


originea ei un dialect al germanei de jos (anglo-saxon) 
transferat în Anglia. 

4.3.2. În fosta Iugoslavie se disting, din punct de 
vedere lingvistic, trei grupuri dialectale slave: slovena, 
sârbo-croata şi macedoneana (ultima se apropie mai 
curând de bulgară). „Statutul” fiecăruia din aceste grupuri 
este diferit. În Slovenia există o slovenă literară şi comună 
(în esenţă, limba din Ljubljana), deasupra numeroaselor 
dialecte locale. În regiunile sârbe şi croate se deosebesc 
sub aspect lingvistic trei dialecte: stokavo, cdkavo şi 
kdjkavo; dintre acestea unul - stokavo - constituie baza 
limbii comune şi literare a sârbilor şi croaților, dar pe care, 
din motive de orgoliu naţional, croații o numesc „croată” 
(hrvatski jezik), iar sârbii - „sârbă” (srpski jezik). Cu toate 
acestea, există anumite diferenţe. Croaţii întrebuinţează 
stokavo ijekavo, în timp ce sârbii folosesc stokavo ekavo. 
Prin urmare, se poate spune că, din cauza unor diferenţe 
fonetice şi a altor câteva de vocabular, pe teritoriul sârbo- 
croat există două limbi literare: „sârba” şi „croata“, 
provenind nu numai din acelaşi grup dialectal, ci chiar din 
acelaşi dialect. Se va putea, aşadar, spune că un individ 
vorbeşte „sârba” sau „croata” şi nu „sârbo-croata”, după 
cum foloseşte ca limbă comună limba literară a 
Belgradului sau pe cea din Zagreb. Dar formele dialectale 
ale lui stokavo vor fi fiind sârbe sau croate? Pentru a stabili 
această deosebire nu mai este valabil criteriul lingvistic 
(căci în conformitate cu acesta ele sunt pur şi simplu 
„sârbo-croate”) şi trebuie să se recurgă la conştiinţa 
vorbitorului sau la un criteriu confesional, chiar şi la 
scriere: se consideră croaţi catolicii (precum şi 
musulmanii) care folosesc alfabetul latin, iar „sârbi” - 
ortodocşii care folosesc alfa betul chirilic. Toate acestea, în 
ceea ce priveşte teritoriul stokdvico. Se pot numi, în 
schimb, „croate”, fără teama de a greşi, dialectele cdkavo 
şi kdjkavo, deoarece populaţia care le vorbeşte este 
aproape în întregime de rit catolic. Adică croații vorbesc 
dialectele kdjkavo, stokavo şi cdkavo şi utilizează ca limbă 
literară dialectul stokavo ijekavo (folosit ca dialect şi de 


anumiţi sârbi, ca muntenegrenii); sârbii vorbesc dialectul 
stokavo şi utilizează ca limbă literară dialectul stokavo e 
kavo din Belgrad. 

4.3.3. Încă şi mai puţin definită este situaţia limbii 
macedonene, care până cu puţini ani în urmă exista doar 
ca grup dialectal aparţinând, prin multe aspecte, 
sistemului lingvistic bulgar. Prin constituirea în Federaţia 
Iugoslavă a unei „Republici Macedonia”, a început să se 
formeze o limbă macedoneană comună şi literară care, cu 
timpul, ar putea atinge prestigiul de „limbă naţională”. Un 
caz în mare parte analog îl întâlnim în sistemul român. În 
limba română se disting patru grupuri de dialecte: daco- 
român, macedo-român, megleno-român şi istro-român. 
Româna comună şi literară este o formă a daco-românei, 
mai curând valahă (în special, sub aspect fonetic). Dar în 
[fosta] R.S.S. Moldovenească (creată prin anexarea 
Basarabiei la U.R.S.S.) unii nu au acceptat această limbă 
comună şi literară şi au acreditat ideea existenţei altei 
limbi, pe baza formei dialectale moldoveneşti. In 
consecinţă, în [fosta] Republică Sovietică Moldova se 
pretindea că limba moldovenească, deşi din punct de 
vedere lingvistic nu reprezintă nimic mai mult decât un 
„subdialect” român, este „limbă” literară şi naţională. 
Adică, în timp ce moldovenii din Moldova românească 
folosesc ca limbă comună româna literară, moldovenilor 
din Uniunea Sovietică s-ar fi vrut să li se impună ca limbă 
comună şi literară o formă [în parte artificială] bazată pe 
graiurile locale de acolo. 

4.3.4. În Franţa, dacă se face abstracţie de aşa- 
numitul dialect „franco-provensal”, există două grupuri de 
dialecte „galoromanice”: dialectele de nord sau „franceza” 
propriu-zisă, şi dialectele de sud sau „occitane”, numite 
uneori  „provensale” (termenul, în acest caz, este 
impropriu, deoarece aceste dialecte cuprind o zonă mult 
mai extinsă decât Provence); grupuri cărora în Evul Mediu 
le corespundeau două limbi literare sau, mai bine zis, două 
tipuri de limbi literare: langue doil şi langue dC. In 
prezent, în schimb, în Franţa nu întâlnim decât o singură 


limbă comună şi literară, care este „franceza” comună 
(ceea ce se numeşte „limba franceză”) sau, practic, limba 
din Ile-de-France (dialectul „francien”), în special al 
oraşului Paris. Aceeaşi limbă o întrebuinţează şi cei mai 
mulţi francezi meridionali care, prin urmare, au o limbă 
comună ce aparţine altui sistem dialectal şi nu propriului 
lor sistem. In pofida renaşterii literare pe care provensala 
a avut-o în secolul trecut, cu Mistral şi mişcarea Fehbnge, 
se poate spune că până de curând dialectele limbii d'or 
(provensala şi dialectele înrudite) erau numai sisteme de 
vorbire locală fără o limbă comună corespunzătoare. Mai 
mult, aceeaşi franceză o folosesc ca limbă comună şi 
bretonii, care vorbesc dialecte celtice, flamanzii din Pas- 
de-Calais, care au un dialect germanic, şi bascii din Pirinei, 
ale căror dialecte aparţin unui sistem de izoglose izolat, 
preindoeuropean. 

4.3.5. Asemănătoare cu a „provensalei” este situaţia 
limbii catalane. În Peninsula Iberică există trei grupuri 
dialectale neolatine: galiciano-portugbez, spaniol şi 
catalan (care se extinde şi asupra unei zone din Franţa 
meridională şi poate D inclus într-un sistem mai amplu, cel 
catalano-provensal). In Portugalia există o singură limbă 
comună şi literară, portugheza, corespunzătoare unui unic 
sistem dialectal; în Spania, în schimb, „spaniola“ 
(castiliana) este limba comună a unor populaţii care 
vorbesc dialecte aparţinând la trei sisteme neolatine 
(galicienii, spaniolii propriu-zişi - adică asturienii, leonezii, 
castilienii, andaluzii, aragonezii etc. - şi catalanii) şi unui 
sistem preindoeuropean (bascii). Dar din ce în ce mai mulţi 
catalani folosesc ca limbă comună şi literară catalana. În 
acest caz, ce este catalana? Un dialect sau o limbă? 
„Castilianiştii” vor spune că este un „dialect spaniol”; 
„catalaniştii” vor susţine că este o „limbă”. Din punct de 
redere pur lingvistic, ambele afirmaţii sunt acceptabile, 
catalana este un „dialect” (sistem regional de izoglose) şi 
este „spaniolă” (întrucât se vorbeşte în Spania); dar este, 
în acelaşi timp, „o limbă”, deoarece „limbă” se numeşte 
sau se poate numi orice sistem de izoglose. În schimb, 


conform criteriului existenţei unei limbi comune şi literare, 
catalana istorică s-a aflat, în momente diferite ale 
dezvoltării sale, la limita dintre limbă şi dialect: în 
momentele în care catalana a fost acceptată ca limbă 
comună şi literară a regiunilor catalane (cum se acceptă 
din ce în ce mai mult astăzi), s-a vorbit de o „limbă” şi în 
sens istoric-cultural; în momentele când cata-lanismul a 
decăzut şi catalanii au întrebuințat ca limbă comună şi 
literară spaniola (castiliana), catalana a fost o „limbă” doar 
în sens pur lingvistic, adică un grup dialectal (deşi nu un 
dialect al sistemului care se numeşte „spaniol”, şi încă mai 
puţin al spaniolei comune care este la originea sa dialectul 
castilian). Şi s-ar putea spune, de asemenea, că în sens 
istoric-cultural catalana este o limbă pentru catalanii care 
o întrebuinţează ca limbă, şi un dialect pentru cei care o 
folosesc ca dialect. 

4.3.6. In Norvegia se vorbesc dialecte germanice 
aparţinând unui sistem destul de unitar pe care, din punct 
de vedere strict lingvistic, îl putem numi „limba 
norvegiană”. Dar pe acelaşi teritoriu există două limbi 
literare şi comune, dintre care una este în mare parte o 
formă a  danezei. Într-adevăr, din motive istorice 
(dependenţă politică), în 

Norvegia s-a folosit mult timp, oficial şi literar, 
daneza care, puţin modificată, constituie încă baza a ceea 
ce se numeşte „limba regatului” (riksmâ). Dar în ultimul 
secol s-a constituit, alături de riksmâl, o nouă limbă 
literară şi comună, bazată pe dialecte locale:  landsmâl, 
adică „limba ţării”; prin urmare se poate spune că, într-un 
anumit sens, şi  norvegienii se află în situaţia 
„provensalilor” şi catalanilor, deoarece cel puţin una din 
cele două limbi comune nu aparţine, la originea sa, 
propriului lor sistem dialectal. Şi, oricum, ceea ce se 
numeşte de obicei „limba norvegiană” nu coincide cu ceea 
ce este norvegiana din punct de vedere pur lingvistic. 

5.1. Încă şi mai dificil este să stabilim limitele în timp 
ale unei limbi. Într-un anumit sens, se poate spune că o 
limbă nu se iveşte şi nu dispare într-un moment precis, că 


numai se dezvoltă sau „evoluează”: latina nu este, în acest 
sens, o „limbă moartă”, deoarece continuă să trăiască în 
idiomurile neolatine, sub formele care se numesc gali- 
ciano-portugheză, spaniolă, catalană, occitană, franceză, 
italiană, reto-romană, română. A murit, în schimb, latina 
comună şi literară, dat fund că nu mai există nicio 
populaţie care să o întrebuinţeze ca atare. De aceea, se 
poate spune, convenţional, că latina ca atare se sfârşeşte 
în secolele V - VI, adică atunci când s-a rupt definitiv 
unitatea limbii comune în ţările romanice. Cu toate 
acestea, până la formarea - dacă nu definitivă, cel puţin 
foarte avansată - a limbilor comune şi literare (secolele XII 
- XIV), ar trebui să vorbim nu de limbi romanice, ci de 
sisteme dialectale romanice. Dar, în fond, aceasta este o 
chestiune de convenţie şi de comoditate terminologică. 

5.2. În acelaşi sens se poate considera cazul 
graiurilor hispano-americane. Argentiniana, de exemplu, 
este o limbă sau un dialect? Din punct de vedere lingvistic, 
problema este neesenţială şi inutilă, deoarece cei doi 
termeni sunt convenţionali şi de multe ori pot fi şi 
sinonimi. Într-adevăr, sub aspect lingvistic se poate vorbi 
de o „limbă argen-tiniană” şi chiar de o „limbă portenă” 
[din Buenos Aires]: „argentiniana” este, din punct de 
vedere lingvistic, un grup dialectal sau o „limbă” (sistem 
de izoglose), făcând parte din limba spaniolă comună care, 
la rândul său, este o formă a limbii spaniole ca sistem de 
dialecte spaniole, acesta aparţinând sistemului de izoglose 
neolatine etc. În schimb, din punct de vedere 
extralingvistic,  „argentiniana” nu există ca „limbă, 
deoarece spaniola comună continuă să-şi păstreze unitatea 
sa; în pofida diferenţierilor locale, limba oficială continuă 
să fie spaniola - o spaniolă aproape identică cu cea din 
Spania (cu toate deosebirile de pronunție) - şi scriitorii 
argentinieni continuă să scrie în spaniolă, considerând ca 
model „spaniola” zisă „castizo” [adică limba din Castilia, 
limba spaniolă autentică]. Însă argentiniana ar putea 
deveni o „limbă”, dacă s-ar îndepărta considerabil de 
unitatea spaniolă, dacă statul argentinian ar ajunge să 


întrebuinţeze ca limbă oficială un grai local şi dacă 
scriitorii argentinieni s-ar decide să scrie în „argentiniana” 
şi n-ar mai scrie în spaniola geaerală. Şi este bine să 
observăm că toate acestea nu au nimic de a face cu 
existenţa unei „rase” sau a unei „naţiuni, care sunt 
concepte, respectiv, unul biologic, iar altul politic, şi nu 
lingvistice: poate exista o naţiune argentiniana, fără să 
existe o limbă argentiniana, aşa cum există o naţiune 
elveţiană fără ca să existe o limbă elveţiană. Tot astfel, 
există o rasă dinarică, fără ca să existe o limbă „dinarică” 
şi viceversa, există o limbă germană, fără ca să existe o 
rasă germană. 

6.1. După cum se vede, semnificaţia termenului 
limbă este deseori variabilă în uzul comun şi depinde de 
diferite criterii mai mult sau mai puţin aplicabile şi, în 
ultimă instanţă, de convenţii. Prin urmare, utilizarea 
acestui termen fiind, în fond sau de cele mai multe ori, 
convenţională, ar fi bine să precizăm sensul pe care vrem 
să i-l dăm de fiecare dată când îl întrebuinţăm. Astfel, într- 
o operă de gramatică va fi oportun să precizăm dacă 
termenul limbă vrea să spună sistem de dialecte (sau dacă 
este vorba despre studiul ştiinţific al unui sistem de 
izoglose, cu toate eventualele sisteme mai mici pe care le 
cuprinde) ori pur şi simplu limbă comună sau literară 
(adică dacă ne referim la un sistem unic de izoglose luat ca 
model). Şi, pentru a elimina confuziile, s-ar putea, 
bunăoară, evita în anumite cazuri termenul limbă în 
studiile lingvistice, spunându-se, de exemplu, gramatica 
spaniolă sau gramatica spaniolei, dacă este vorba de o 
gramatică a tuturor dialectelor spaniole, ceea ce, de altfel, 
reprezintă o utopie, şi gramatica limbii spaniole, dacă se 
referă la o gramatică a spaniolei comune, ca limbă oficială, 
naţională şi literară. Aceasta, la rândul său, nu ar fi decât o 
convenţie, care ar trebui să fie justificată şi precizată. 

6.2.0. În orice caz, ar fi o convenţie oportună, 
deoarece în lingvistică termenul limbă prezintă şi multe 
accepţii particulare, ca în expresiile: limbi speciale, limbi 
artificiale, limbi creole, limbi france etc. 


6.2.1. Se numesc limbi speciale  vorbirile 
caracteristice unor grupuri sociale sau profesionale, 
precum şi limbajele tehnice (de pildă, limba marinarilor, 
limba pescarilor, limba studenţilor, limba inginerilor, limba 
muncitorilor metalurgişti etc.) care există, alături de 
dialecte şi de limbile comune, ca forme speciale ale 
acestora şi care adeseori se numesc şi argouri, cu toate că 
acest termen este rezervat de multe ori pentru limbajul 
răufăcătorilor şi, în general, pentru sistemele lingvistice 
folosite în cadrul aceleiaşi limbi comune cu scopul de a nu 
fi înţelese de către cei care nu aparţin unei anumite 
comunităţi sau ca limbi secrete. 

6.2.2. Limbile artificiale sunt sistemele lingvistice 
construite de către unul sau mai mulţi indivizi pe baza 
limbilor existente istoric cu scopul unei difuzări universale, 
anume, ca posibile instrumente de înțelegere 
internațională, deasupra limbilor naționale. Aşa sunt, de 
exemplu, esperanto, ido, volapuk, interlingua, basic 
english etc. 

6.2.3. Limbile creole sunt limbi comune insuficient 
învățate de către populațiile indigene, în special în 
teritoriile colonizate, şi care conservă forme, cuvinte şi 
construcţii aparţinând limbilor pe care le înlocuiesc (de 
exemplu, franceza negrilor din Haiti, îndeosebi a claselor 
inferioare; portugheza utilizată de anumite populaţii 
africane etc). 

6.2.4. Limbile france sunt vorbiri care pot aparţine 
sau nu unei comunităţi, ca dialect sau ca limbă naţională, 
dar pe care le folosesc populaţii de diferite naţionalităţi şi 
limbi, îndeosebi în relaţiile lor comerciale şi în alte relaţii 
cu străinii; astfel, limba swahili, o limbă bantu, este 
utilizată ca limbă francă în Africa centro-orientală; limba 
pid-gin-english (care prezintă şi trăsături de limbă creolă, 
fiind o engleză cu fonetică şi construcţii în mare parte 
chineze) se foloseşte ca limbă francă în Asia sud-estică etc. 

6.2.5. Toate aceste limbi sunt sisteme care 
interesează doar într-o anumită măsură  lingvisticile 
particulare (referitoare la „familiile” de limbi) şi lingvistica 


istorică (deoarece rămân adesea în afara dezvoltării 
normale a limbilor sau prezintă dezvoltări specifice), dar 
ele pot aduce sugestii şi exemple utile lingvisticii generale. 
Oricum, şi în asemenea cazuri rămâne valabilă definiţia 
limbii ca sistem de izoglose. 

V. REALITATEA LIMBAJULUI 

Locul limbajului între activităţile omului. Limbaj şi 
gândire. Limbaj şi afectivitate. Aspectul individual şi 
aspectul social al limbajului. Limbaj şi cultură. 

O. Pentru a ajunge să înţelegem poziţiile diferite pe 
care le întâlnim în lingvistică şi în teoria limbajului, trebuie 
să examinăm pe scurt câteva probleme ce se referă la 
esenţa însăşi a limbajului, probleme mult discutate şi care 
corespund diverselor moduri de a considera fenomenul 
lingvistic. După cum se ştie, limbajul este un fenomen 
extrem de complex: prezintă aspecte pur fizice (sunetele) 
şi aspecte fiziologice, aspecte psihice şi aspecte logice, 
aspecte individuale şi aspecte sociale. Prin urmare, 
lingviştii şi teoreticienii limbajului, în funcţie de orientarea 
lor filosofică (explicită sau implicită), reliefează unele sau 
altele dintre aceste aspecte, considerate adesea 
predominante, în dauna celorlalte. 

1.1.1. Logicienii care se ocupă de limbaj şi lingviştii 
de orientare logicistă acordă atenţie mai ales aşa- 
numitului „aspect logic” al limbajului, adică aspectului de 
pură comunicare simbolică a conceptelor: a se vedea, de 
exemplu, studiile pe care le-a dedicat problemelor 
lingvistice Bertrand Russell. Ideea fundamentală a 
logiciştilor care, într-un anumit sens, corespunde celei 
întâlnite deja la Humboldt, sub numele de formă internă 
(innere Sprachform), dar o „formă internă” înţeleasă ca 
universală, este aceea a unui „schelet ideal primar şi a 
priori”, pe care fiecare limbă l-ar umple efectiv şi l-ar 
îmbrăca cu material empiric în mod diferit, supunându-se 
fie unor motive general umane, fie unor motive empirice 
accidentale şi schimbătoare (Hus-serl). Prin urmare, 
logiciştii au în vedere, în primul rând, un limbaj abstract şi 
nu limbajul ca fenomen istoric, ei ocupându-se, în scopuri 


normative, de studiul unui limbaj „util' din punct de 
vedere ştiinţific, altfel spus, cât mai adecvat posibil 
exprimării ideilor (şi nu studiază limbajul concret, de care 
vorbesc lingviştii). Ei studiază limbajul mai ales în raport 
cu realitatea şi cu faptele de cunoaştere şi mult mai puţin 
în relaţie cu individul vorbitor. Unul din principalele centre 
de interes pentru logicişti este cel al concordanţei dintre 
gramatici şi logică, adică dintre logica limbajului şi logica 
propriu-zisă. 

1.1.2. Tendinţa logicistă se poate întâlni, mai mult 
sau mai puţin atenuată, în concepţia mai multor lingvişti, 
Chiar şi la cei care, pe de altă parte, admit şi fac să 
prevaleze idei psihologiste, ca Hermann. Paul (Prinzipien 
der  Sprach-geschichte, [Leipzig, 1880]) sau Charles 
Bally(Lingvistiqgue générale et  lingvistique française, 
[Berna, 1932]); aceasta constituie practic tendinţa 
predominantă în gramatica tradițională, care este în mare 
parte o gramatică logică, bazată în esență pe ideea 
corespondenţei sau echivalenței între categoriile logice şi 
categoriile gramaticale. 

1.2. La polul opus se află psihologiştii, care adesea 
consideră limbajul ca ansamblu de fapte pur psihice. 
Există chiar o vastă ştiinţă numită „psihologia limbajului”, 
cultivată de savanţi iluştri ca H. Delacroix sau Karl Buhler, 
şi având ca obiect toate acele aspecte care în limbaj pot fi 
considerate fapte psihice, cum ar fi imaginile, intuiţiile şi 
percepțiile verbale. Rezultatele obţinute de psihologia 
limbajui sunt foarte importante şi au contribuit substanţial 
la progresul lingvisticii. Cu toate acestea, este necesar să 
remarcăm că uneori se merge dincolo de limitele acestei 
rezonabile şi necesare cercetări a faptelor, ajungându-se 
până la a se postula o esenţă pur psihic-afectivă a 
limbajului şi a se susţine că limbajul este, în ceea ce are 
esenţial, pură expresie a unei încărcături psihice, fără 
legătură cu expresia logică a ideilor. Această tendinţă se 
manifestă şi la alţi lingvişti, ca Vendryes şi, mai ales, la 
Jespersen, care susţine că, cel puţin la originea sa, limbajul 
nu avea nimic de a face cu comunicarea, fiind expresie a 


instinctului de sociabilitate, manifestare a unei încărcături 
psihice, un anumit tip” de explozie sentimentală, adică un 
fel de cântec sau de simplu strigăt prin care un individ lua 
contact cu alt individ. Incă şi mai departe ajunge 
psihologia behavioristă care, plecând în studiile sale de la 
comportamentul anumitor animale superioare şi de la 
anumite fapte de expresie care se înregistrează la acestea, 
tinde să interpreteze şi activitatea simbolică a omului într- 
un cadru cauzalist şi de „contexte” de fapte pur 
psihofizice. 

2.0. Niciuna din aceste două orientări nu poate fi 
susţinută astăzi, în lumina unei viziuni realiste asupra 
limbajului şi prin prisma considerării istorice a 
fenomenelor lingvistice ca fenomene sociale de cultură. 
Dacă acceptăm definiţia pe care am dat-o faptului concret 
de a vorbi, adică actului lingvistic, trebuie să recunoaştem 
în limbaj un aspect logic şi un aspect psihic-afectiv, care se 
interferează şi pot prevala în mod alternativ, dar fără a 
ajunge la excludere reciprocă. 

2.1.1. Din acelaşi motiv pentru care am caracterizat 
limbajul ca fenomen ce implică participarea a cel puţin 
două persoane, nu putem ignora nici aspectul comunicării, 
care poate fi comunicare a unor sentimente, dar şi a unor 
idei, a unor concepte, adică a faptelor de cunoaştere 
raţională. Mai mult chiar: este neîndoios că limbajul poate 
fi considerat ca formă fundamentală a activităţii noastre 
cognitive, într-adevăr, experienţa noastră în ceea ce 
priveşte realitatea se elaborează prin mijlocirea 
activităţilor raţionale de a cunoaşte şi de a discerne, iar 
acestea se manifestă în semnele lingvistice, cu ajutorul 
cărora (prin semnificaţiile lor) ne referim la realitatea 
extralingvistică ca la ceva „ştiut”. Semnele lingvistice 
organizează formal cunoaşterea noastră asupra realităţii, 
dat fiind că ele nu sunt elemente pur „monstrative” 
[designative], ci simbolice şi generalizatoare, adică nu 
desemnează indivizi, experienţe izolate, ci semnifică 
genuri, clase, ori concepte generale elaborate de rațiune. 
Este un fapt incontestabil că până şi entităţile particulare 


sunt desemnate în limbi cu ajutorul „universaliilor” (adică 
numele cu care ne referim la indivizi sunt nume de clase: 
numim un obiect particular casă, cu un nume care este cel 
al clasei respective), fapt pentru care, în actele concrete 
de vorbire, efectuăm în mod constant o operaţie logică, 
aceea de a afirma implicit includerea unui individ în genul 
său. Datorită acestei conexiuni intime dintre limbaj şi 
cunoaştere, este evident că nu putem face abstracţie de 
logică în examinarea limbajului: semnele, în calitate de 
simboluri, sunt produse ale unei activităţi care poate fi 
numită „logică” şi servesc ca instrumente pentru altă 
activitate, de asemenea „logică”. 

2.1.2. Aceasta nu justifică însă o considerare pur logi- 
cistă a limbajului şi cu atât mai puţin afirmarea unei 
pretinse identități între categoriile logice şi categoriile 
gramaticale. Cu adevărat, limbajul nu este ceva care să se 
refacă integral în fiecare act de vorbire, ci este şi fapt 
tradiţional, în mare parte „automatizat”, deoarece operaţia 
cognitivă nu se repetă în totalitatea sa de fiecare dată când 
se vorbeşte, ci actele lingvistice se creează după modele 
anterioare şi prin analogie cu acte lingvistice 
asemănătoare, aparţinând aceluiaşi sistem. 

Să considerăm, de exemplu, categoria gramaticală a 
genului. Evident, genul gramatical - în limbile în care 
acesta există - corespunde genului natural (sex) doar când 
este vorba de persoane (profesor - profesoară) sau, în 
general, de fiinţe animate; dar nici chiar în acest caz 
corespondenţa nu este constantă (de exemplu, nu există un 
feminin pentru spân. „Armadillo” [ca în rom”. Ţânţar” sau 
„viezure”]). Oricum, în cazuri asemănătoare, gramatica 
este mai mult sau mai puţin de acord cu logica. Dar nu 
există niciun temei logic real pentru a spune masă, cu un 
nume de genul feminin, şi, într-adevăr, germanii şi ruşii 
desemnează acelaşi obiect prin intermediul unor nume 
masculine (Tisch, stol. Probabil, aşa cum ne învaţă 
lingvistica indo-europeană, au existat cândva motive de 
imaginaţie sau de fantezie, ori mitologice, datorită cărora 
exista un concept de gen „natural” şi în cazul obiectelor 


inanimate. Astfel, după cum observă cu acuitate Meillet, în 
limbile indo-europene întâlnim, ca desemnări ale focului, 
un termen mai vechi, masculin (de tipul lat. ignis), care 
urcă probabil într-o epocă în care focul era conceput ca 
principiu masculin, ca forţă virilă, şi alt termen mai recent, 
neutru (de tipul gr. pyr), corespunzător unei conceperi a 
focului ca fenomen inanimat. Se poate remarca de 
asemenea că soarele, conceput ca fecundator al 
pământului, anume ca principiu masculin, avea în limbile 
indo-europene mai vechi nume de gen masculin (lat. sol 
gr. helios), în timp ce pământul, conceput ca element 
generator fecundat de soare, avea nume feminine (lat. 
terra, gr. ge). Dar aceste motivații au fost aproape total 
uitate în tradiţia culturală a indo-europenilor: astăzi 
soarele are nume masculine în limbile romanice (sp. port. 
sol, it. sole, fr. soleil, rom. soare), în timp ce în germană 
este feminin (die Sonne), iar în limbile slave neutru (rus. 
solnce, sârbo-cr. sunce); luna, din contră, are nume 
feminine în limbile romanice şi nume masculin în germană 
(der Mond). Pe lângă aceasta, chiar dacă este posibilă o 
asemenea cercetare în cazul unui număr redus de cuvinte, 
este imposibil să ajungem să înţelegem în fiecare caz 
raţiunea „logică” originară, dacă va fi existat vreuna, a 
genului gramatical. Şi, pe de altă parte, ştim deja că ceea 
ce contează în limbi este modelul după care se creează 
actele lingvistice noi, deoarece cuvintele, într-un sistem 
lingvistic, nu se prezintă izolat, ci reunite în categorii 
analogice, a căror structură adesea nu depinde de 
semnificatul lor, ci de aspecte pur morfologice. În felul 
acesta, în spaniolă, armadillo este de genul masculin 
pentru că intră în categoria substantivelor terminate în - o, 
care au în general acest gen în spaniolă, în timp ce alt 
nume al aceluiaşi animal, mulita, este de genul feminin 
pentru că aparţine categoriei substantivelor m-a; un nume 
de formaţie relativ recentă ca bombardeo este de genul 
masculin ca şi celelalte nume în - e o, în timp ce 
cotizacion, deşi ţine de acelaşi tip semantic, este feminin, 
pentru că prezintă o desinenţă tipic feminină. Dar este 


neîndoielnic că, fără să-şi modifice semnificatul, aceleaşi 
nume îşi vor schimba genul dacă îşi schimbă desinenţa, 
dacă, de exemplu, s-ar spune bombardizacion şi 
cotizamiento Lei. În rom. aşezare, aşezământ]. Din motive 
analoge, în germană, unde toate diminutivele (terminate în 
- chen şi - lein) sunt neutre, până şi concepte eminamente 
feminine ca „domnişoară” şi „fată” sunt denumite prin 
neutre (Frâulein, Mädchen) numai pentru faptul că sunt 
diminutive. Din toate acestea deducem că limba, deşi 
reflectând în mod evident gândirea, nu urmează legile 
acesteia, pe de o parte din cauza aspectului său de sistem 
tradiţional, iar pe de altă parte din cauza aspectului său 
afectiv, „stilistic”, care este adesea metaforic: un exemplu 
ca acela al versurilor lui Goethe citate de Vossler - 
„Cenuşie e orice teorie, dar verde pomul auriu al vieţii” - 
poate fi din punct de vedere logic absurd". dar sub raport 
lingvistic este corect şi se justifică din plin pe plan poetic, 
datorită caracterului său metaforic. 

2.2.1. Orientarea psihologistă necesită la rândul ei 
mai multe rectificări. În primul rând, pentru că limbajul 
este forma unui conţinut cognitiv, constituit prin 
intermediul unor operaţii logice; în al doilea rând, fiindcă 
limbajul este o funcţie socială. Într-adevăr, deşi, ca 
fenomen de cunoaştere, limbajul poate fi interpretat sub 
aspect psihologic (dat fiind că orice act cognitiv implică un 
proces psihic), în niciun caz nu se poate afirma că 
elementul predominant în mod constant în limbaj este 
factorul „afectiv”, cu care raţiunea n-ar avea nimic de-a 
face. Fără îndoială, atunci când vorbim, noi exprimăm şi 
fapte afective; şi se poate chiar admite existenţa unei 
convenţii afective sau „stilistice“, a unui limbaj „emotiv”, 
diferit de limbajul pur „enunţiativ”. Dar şi limbajul emotiv 
se exprimă în simboluri care sunt produse ale unei operaţii 
logice şi produce, la rândul său, simboluri care, golite de 
orice încărcătură emotivă, trec în limbajul enunţiativ, de 
pură comunicare. Dat fiind că limbajul este un fapt social 
pentru care e nevoie de cel puţin doi indivizi şi a cărui 
condiţie primă este comunicarea, în niciun caz nu putem 


accepta că ar fi constituit din simple manifestări de 
încărcături psihice strict individuale: chiar atunci când 
exprimăm astfel de „încărcături”, nu putem s-o facem cu 
simboluri personale, dat fiind că simbolurile, pentru a fi 
comunicabile, trebuie să se adapteze la o normă care să fie 
acceptabilă şi pentru ceilalţi membri ai comunităţii noastre 
cărora le vorbim. Inteligibilitatea constituie condiţia primă 
şi indispensabilă a limbajului. Putem admite că, la origine, 
limbajul a avut acest caracter de pură expresie afectivă, de 
simplă „luare de contact” motivată prin instinctul de 
sociabilitate, după cum afirmă Jespersen; dar este greu să 
umplem hiatul dintre acest „limbaj” primitiv şi limbajul 
uman propriu-zis, pentru că tocmai ceea ce deosebeşte 
limbajul uman de pseudolimbajul animal este faptul că 
primul reprezintă o comunicare simbolică bazată pe norme 
acceptate de o comunitate: dacă limbajul a fost vreodată 
simplă manifestare individuală, simplă luare de contact, 
trebuie să spunem că pe atunci nu era încă limbaj, în 
sensul pe care îl dăm de obicei acestui termen. 

2.2.2. Încă şi mai discutabil este punctul de vedere 
behaviorist. Fără îndoială, limbajul este şi fapt psihofizic şi 
există un aparat psihofizic care îl condiţionează. Dar faptul 
central al activităţii lingvistice este situat dincolo de limita 
până unde pot să ajungă fiziologia şi psihologia, căci 
constă în facultatea eminamente spirituală de a stabili o 
conexiune funcţională între un semnificant şi un semnificat 
şi corespunde unor operaţii ale raţiunii, cum sunt faptul de 
a cunoaşte şi faptul de a distinge (Pagliaro). Nu există, prin 
urmare, o analogie posibilă între aşa-numitele „semne” 
aparţinând contextelor de fapte, în planul cauzalităţii, şi 
semnele limbajului uman, care se află în planul finalităţii: 
legătura între semnificant şi semnificat nu este deloc o 
relaţie cauzal necesară, ci este creaţie umană. Tot aşa, nu 
se pot stabili analogii efective nici între expresiile 
înregistrate la animalele superioare şi limbajul uman, care 
nu constă numai în a se exprima pe sine însuşi, ci şi în a 
comunica prin simboluri. Animalele, deşi au capacitatea de 
a manifesta anumite stări psihice şi de a lua contact între 


ele, nu vorbesc, adică în expresiile lor nu există simboluri, 
lipseşte referinţa la obiecte prin intermediul conceptelor, 
într-un cuvânt, nu apare capacitatea de a semnifica, 
trăsătură sine qua non a limbajului uman. 

3.1.1. Altă problemă mult discutată este cea a 
aspectului individual şi a aspectului social al limbajului. Şi 
în acest caz faptul că se accentuează mai mult sau mai 
puţin unul sau altul dintre aspecte depinde de concepţia 
individuală şi de orientarea teoretică a fiecărui lingvist. 
Sunt lingvişti care consideră limba drept realitate unică 
sau, cel puţin, ca unică realitate care poate fi studiată sub 
aspect ştiinţific, adică cei care iau în considerare aproape 
în exclusivitate aspectul social al limbajului. Aceştia sunt 
lingviştii pe care i-am putea numi „sociologişti”, a căror 
poziţie se prezintă prin excelenţă extremistă atunci când 
se întemeiază pe doctrine care consideră societatea 
deasupra individului, de exemplu marxismul (cf. Marcel 
Cohen, Le langage |: structure et evolution, Paris, 1950]). 
La polul opus se află lingviştii idealişti, cum ar fi Karl 
Vossler, care ia în considerare în primul rând, şi aproape în 
exclusivitate, aspectul individual al limbajului, adică actele 
lingvistice individuale. Există, de asemenea, o poziţie 
intermediară, ca aceea a lui Ferdinand de Saussure, care 
consideră limbajul drept fenomen cu două fațete, una 
individuală şi alta socială: vorbirea (parole) ar constitui 
domeniul absolut al individului, în timp ce limba (langue) 
ar aparţine societăţii; iar între aceste două planuri ar 
exista o relaţie doar în sensul în care vorbirea îşi deduce 
materialul din limbă şi, pe de altă parte, elemente ale 
vorbirii fac parte din limbă („nimic nu există în limbă care 
să nu fi existat înainte în vorbire”). 

3.1.2. Acestei concepţii  dualiste, care practic 
recunoaşte în limbaj două realităţi concrete, Otto 
Jespersen îi opune un punct de vedere unitar, monist, 
deoarece pentru el există numai vorbirea, fenomen în 
acelaşi timp individual şi social (creaţie individuală 
condiţionată şi determinată social), iar limba nu este decât 
generalizarea („pluralul”) vorbirii. Vorbirea constituie, 


după Jespersen, o activitate individuală, dar totodată o 
deprindere socială, născută în societate şi determinată de 
ea, ca şi celelalte fenomene numite „sociale” (de exemplu, 
moda). Aceasta este, fără îndoială, poziţia care se apropie 
mai mult de realitatea efectivă a fenomenului lingvistic. De 
fapt, actul lingvistic este un act individual, fiind creaţie a 
unui individ şi corespunzând unei intuuii personale, în 
fiecare caz inedită; dar este concomitent şi act social, 
adică determinat social, dat fiind că semnele pe care le 
folosim nu le inventăm „ex novo” în fiecare caz particular, 
ci doar le recreăm pe baza unor modele acceptate de către 
o comunitate şi inteligibile în această comunitate. 

3.1.3. Din cele spuse rezultă cu suficientă claritate că 
cele două puncte de vedere extreme, cel sociologist şi cel 
individualist, nu sunt ireconciliabile. Mai mult chiar, putem 
spune că în ultimii ani, la special în Italia, lingvistica le-a şi 
conciliat,  considerându-le la fel de necesare şi 
indispensabile într-o cercetare care vrea să ţină seama de 
realitatea concretă a limbajului. Într-adevăr, este necesar 
şi posibil să studiem limbile ca sisteme aparţinând unor 
anumite comunităţi (aspectul social), însă fără a ignora 
faptul că limba este o abstractizare ştiinţifică sau un obiect 
ideal: un sistem de izoglose constituit pe baza actelor 
lingvistice (aspectul individual), acte din care limba însăşi 
se „alimentează” şi prin care se realizează într-o formă 
concretă. 

3.2.1. Ideea importantă pe care trebuie să o reținem 
din orientarea sociologistă este că limbajul poate exista 
numai într-o comunitate. Dar limitele înseși ale 
comunităţii, după cum observă pe drept cuvânt Jespersen, 
sunt convenţionale. În realitate, un individ nu aparţine 
unei singure comunităţi, ci unui număr variabil de 
comunităţi şi îşi schimbă felul de a vorbi conform 
comunităţii unde se află. Comunitatea poate fi atât nucleul 
familial, cât şi o comunitate profesională, una regională 
sau naţională şi, uneori, o comunitate supraregională sau 
supranaţională ca, de exemplu, în cazul limbii spaniole, 
vorbită nu numai în Spania, ci şi în toate ţările hispano- 


americane. Anumitor comunităţi le corespund sisteme 
distincte de izoglose şi, conform celor afirmate deja, dacă 
se lărgesc limitele comunităţii, se micşorează proporţional 
numărul de izoglose sau acte lingvistice comune („limba”). 
In funcţie de comunitatea în care se află sau se situează, 
individul se supune anumitor norme, unei anumite 
convenţii care poate fi explicită, ca aceea a oricărei 
comunităţi profesionale (aceasta este situaţia limbajelor 
tehnice), sau implicită, ca în cazul oricărui limbaj netehnic, 
ca de exemplu, limbajul familial, excluzând cazul argoului, 
în care convenţia de a folosi anumite semne 
incomprehensibile pentru cei care nu aparţin comunităţii 
respective se prezintă în general explicită. 

3.2.2. Comunitatea, după cum am spus, ne impune o 
anumită normă, un anumit sistem; şi fiecare vorbitor are 
sentimentul a ceea ce constituie norma în comunitatea în 
care se află. Dar sentimentul vorbitorului poate fi şi un 
sentiment greşit, adică poate să nu corespundă realităţii 
obiective, normei în general acceptate. De aici rezultă că 
vorbitorul poate folosi un semn cu un semnificat care nu 
este cel general acceptat (schimbare semantică), că poate 
să-i dea un conţinut fonic deosebit de cel pe care îl are în 
mod normal în comunitate (schimbarefonetică), sau că 
poate să creeze un semn conform unui model deosebit de 
acela pe care comunitatea îl foloseşte în mod normal 
(schimbare analogica). 

4.1. Comunitățile  idiomatice trebuie să fie 
considerate şi în calitate de comunități culturale, deoarece 
fiecăreia dintre acestea îi corespunde un anumit grad şi un 
anumit patrimoniu de cultură care, într-o formă sau alta, 
se reflectă în mod sigur în limbă. Eroarea în care cădea în 
general şcoala numită a neogramaticilor, care a dominat 
lingvistica în ultimul sfert al secolului trecut şi în primele 
decenii ale secolului nostru, era aceea de a considera 
istoria limbilor ca independentă de istoria culturală şi 
socială a popoarelor sau, cel puţin, ca o istorie autonomă. 
Fireşte, limbile constituie, până la un anumit punct, tradiţii 
autonome, dar, în acelaşi timp, se află într-o complexă 


reţea de relaţii cu fapte si tradiţii de natură 
extralingvistică. Limbile există şi se dezvoltă nu numai în 
virtutea raţiunilor interne ale echilibrului lor ca sisteme 
(relaţii structurale), ci şi, mai ales, în relaţie cu alte 
fenomene de ordin spiritual şi social: limba este intim 
legată de viaţa socială, de civilizaţie, de artă, de 
dezvoltarea gândirii, de politică etc; într-un cuvânt, de 
întreaga viaţă a omului. Prin urmare, lingvistica actuală, în 
special prin lucrările lui V. Thomsen şi P Kretschmer, pe de 
o parte, şi ale lui Vossler şi ale mai multor lingvişti italieni, 
pe de altă parte (precum şi datorită dezvoltării 
lingvisticilor particulare, cum e cea romanică, domeniu 
care a beneficiat de surse mai numeroase şi respectiv de 
mai multe posibilităţi pentru a urmări limbile în 
dezvoltarea lor) a ajuns să considere istoria limbii ca 
inseparabilă de istoria politică şi culturală, ca un aspect al 
istoriei spirituale sau culturale sau, mai mult chiar, ca fiind 
istoria însăşi a spiritului uman făcută din punct de vedere 
lingvistic, pe baza materialului de cercetare pe care îl 
oferă limbile. Aceasta înseamnă o remarcabilă aplicare a 
punctului de vedere istoric în lingvistică, deoarece, aşa 
cum vom vedea, de multe ori istoria formală a semnelor 
lingvistice nu coincide cu istoria lor culturală: un semn 
care formal are o anumită origine poate avea o origine 
culturală cu totul diferită. 

4.2.1. Este, prin urmare, extrem de util să studiem 
istoria generală a umanităţii pentru a stabili în ce mod 
aceasta a determinat sau, cel puţin, a condiţionat 
schimbările lingvistice. Dar, pe de altă parte, trebuie să 
precizăm de la început că istoria limbilor nu este perfect 
paralelă cu istoria socială şi culturală. Limbile sunt 
fenomene mult mai complexe decât diferitele forme ale 
civilizaţiei. Aşa, de exemplu, în aceeaşi formă de civilizaţie 
contemporană şi în aceeaşi Europă, întâlnim o limbă în cel 
mai înalt grad „analitică” şi aproape de tipul „izolam”, ca 
engleza, şi limbi tipic „sintetice”, cu o flexiune bogată şi 
complexă, ca poloneza sau rusa. Aceasta se întâmplă 
pentru că limbile au şi o istorie proprie care nu 


corespunde celorlalte secţiuni ale istoriei socio-culturale 
sau, mai bine zis, corespunde numai istoriei socio-culturale 
a unei anumite comunităţi, şi încă numai parţial. În forma 
noastră de civilizaţie este, de exemplu, universal comun 
obiectul casă. Dar casa nu are acelaşi nume în toate 
limbile. Avem: sp., port., it. casă, rom. casă, faţă de germ. 
Haus, engl. house, suedeză bus, rus., ceh., pol., dom, 
sârbo-cr. kuca, bulg. kăsta, alban. shtepi, gr. spiti etc. Şi 
fiecare din aceste forme se justifică în exclusivitate în 
sistemul lingvistic căruia îi aparţine. În general, nu se 
poate spune altceva decât că, existând obiectul „casă”, va 
fi trebuit să existe şi un termen pentru a-l desemna. Neam 
aştepta, cel puţin, să întâlnim acelaşi cuvânt în limbile 
aparţinând aceleiaşi familii, dar - aşa cum în Familia" 
slavă întâlnim pe de o parte bulg., sârbo-cr. kăsta, kuca (la 
origine acelaşi cuvânt), iar pe de altă parte întâlnim dom - 
în „familia” limbilor romanice constatăm că franceza, din 
motive aparţinând istoriei sale particulare (rezultatul lat. 
casa este în franceză prepoziţia chei), are un cuvânt diferit 
de cel romanic general: maison, din lat. mansionem. O 
instituţie eminamente culturală ca teatrul, observă Meillet, 
este caracteristică civilizaţiei noastre şi, dată fiind originea 
sa greacă, ne-am aştepta să întâlnim pentru desemnarea 
sa, cel puţin în limbile europene, forme ale aceluiaşi 
cuvânt. Într-adevăr, acest cuvânt apare în toate limbile 
romanice şi germanice, precum şi în aproape toate cele 
slave; dar unele limbi slave exprimă acelaşi concept prin 
cuvinte proprii, create cu materialul lor lingvistic particu 

lar, din motive de „purism” lingvistic: în cehă se 
spune divadlo, iar în sârbo-croată - adică în unul şi acelaşi 
sistem lingvistic - întâlnim două cuvinte diferite: kazaliste, 
în croată şi pozoriste, în sârbă. 

4.2.2. Important în această privinţă este, după cum 
am spus, să remarcăm că adeseori istoria formală a 
semnelor nu coincide cu istoria lor culturală şi că, în 
consecinţă, istoria completă a unui semn lingvistic nu se 
poate face decât în relaţie cu conceptul pe care semnul îl 
desemnează. În felul acesta, multe din cuvintele pe care le 


folosim în limbile romanice şi care sunt formal de origine 
latină au un conţinut cultural care nu este latinesc, ci 
grecesc. Un cuvânt ca magndnimo este formal latin, dar 
din punct de vedere cutural este grec, pentru că în latină 
reprezenta o simplă traducere a modelului grec 
makrothymos; caz (din lat. casus) este o traducere (un 
„calc”) al gr. ptosis, la fel ca o întreagă serie de alţi 
termeni gramaticali, ca genitiv, acuzativ, accent etc; iar 
din lat. causa avem în spaniolă, pe de o parte, cosa (cu 
sensul originar latin, pur obiectiv) şi, pe de altă parte, 
causa, cu sensul filosofic al grecescului aida. In acelaşi 
sens s-au făcut studii, de exemplu, pe marginea influenţei 
creştine asupra vocabularului grec transmis apoi şi altor 
limbi, uneori şi formal, dar alteori numai cultural (sub 
aspect semantic: adică s-a atribuit un semnificat greco- 
creştin unor cuvinte autohtone); astfel, semnificatul special 
pe care îl dăm cuvântului virgen [fecioară] se datorează 
întâi de toate faptului că a fost raportat de creştinism la 
mama lui lisus. 

4.2.3. În general, cercetarea culturală cu privire la 
limbaj nu se poate efectua global pentru un întreg sistem, 
ci, dimpotrivă, la început trebuie să se facă pentru fiecare 
cuvânt separat, deoarece fiecare cuvânt are propria lui 
istorie; ulterior se pot stabili însă izoglose lingvistic- 
culturale care ne vor revela măsura influențelor culturale 
între limbi. Uneori, după cum am afirmat, influenţa 
culturală coincide cu cea formală: se preia un cuvânt ca 
fapt fonic şi ca fapt semnificativ; este ceea ce avem în 
spaniola din Rio de la Plata în cazuri ca club, ticket sau 
living, cuvinte luate din engleză. În general, când este 
vorba de lucruri nou inventate sau de concepte filosofice 
noi, de cuvinte noi aparţinând limbajelor tehnice, întâlnim 
adesea în diferite limbi acelaşi cuvânt material, mai mult 
sau mai puţin adaptat. Dar există adesea şi cazuri când 
conceptul este desemnat prin cuvinte de formaţie analogă, 
dar din punct de vedere material diferite, adică formate cu 
materialul propriu fiecărei limbi; este ceea ce se numeşte 
calc lingvistic. Astfel sunt, de exemplu, cazul lui 


magndnimo (calc după model grec) şi cel alsp. ferrocarril, 
fr. chemin defer, it. ferrovia, rom. cale ferată, calcuri din 
germ. Fisenbahn (literalmente „drum de fier”). Pe de altă 
parte, germana conţine o cantitate enormă de calcuri 
latine şi neolatine. 

4.3.1. Rezultă din cele spuse că trecerea unui fapt 
lingvistic de la o comunitate la alta se datorează în general 
unor motive eminamente culturale. O limbă este o 
deprindere, un „obicei” care se învaţă prin imitație; şi în 
general se imită ceea ce e „mai bun”, ceea ce e „superior” 
sau, cel puţin, ceea ce se consideră astfel. Limba este, în 
acest sens, asemănătoare modei, iar fenomenele lingvistice 
se răspândesc în acelaşi fel ca şi fenomenele modei. 
Imitaţia poate să se supună adesea unor raţiuni „stilistice” 
(se consideră că un semn utilizat de către o altă 
comunitate este mai expresiv, în general sau în anumite 
circumstanţe), dar în fiecare caz există motive de prestigiu 
cultural, deşi ceea ce numim „prestigiu cultural” este 
astăzi un concept foarte elastic. Țăranul poate imita 
limbajul locuitorului de la oraş din considerentul că acesta 
este mai cult sau, oricum, „mai bun” decât al său; dar se 
poate întâmpla şi contrariul, din simplul motiv că 
locuitorului de la oraş îi lipsesc, în propria sa tradiţie, 
cuvinte pentru anumite noţiuni şi obiecte care aparţin 
mediului țărănesc. O limbă de cultură ca spaniola a dat 
limbii basce un număr enorm de termeni abstracţi şi de 
termeni care desemnează clase (de exemplu, cuvântul 
pentru a desemna generic „arborele”: se pare că, anterior 
împrumutului, basca nu avea un termen pentru a desemna 
arborele ca gen, ci numai termeni pentru diferitele specii 
de arbori ca stejarul, fagul etc), pe de altă parte, însă, 
spaniola a luat multe cuvinte din limbile indigene din 
America., inferioare ei din punct de vedere cultural, în 
special pentru a desemna concepte pe care spaniolii, 
ajungând în Lumea Nouă, nu le cunoşteau (nume de 
animale, de plante indigene etc). 

4.3.2. Copilul învaţă în general limba de la părinţii 
săi, care îi transmit norma dominantă în comunitatea lor. 


Dar şi părinţii învaţă ceva de la copii, mai ales din motive 
„stilistice”, adică socotesc că anumite cuvinte infantile 
sunt mai afective, mai tandre şi mai adecvate pentru a 
exprima anumite relaţii proprii familiei, ceea ce explică 
acceptarea şi răspândirea lor în toate limbile. Astfel, 
mama Şi papd sunt la origine termeni ai limbajului infantil, 
în timp ce madre [mamă] şi padre [tată] sunt termeni ai 
adulţilor. Totodată se încorporează în limbă şi diminutivele 
numelor proprii, aşa-numitele hipocoristice, de origine 
infantilă, ca Lola, Pepe, Paco [în rom. Nelu, Sandu, Costică 
etc] 

VI. LIMBĂ ŞI SOCIETATE 

Comunitățile lingvistice. Limbă şi naţiune. Limbă şi 
rasă. Limbă şi religie. 

1.1. Vorbind despre aspectul social al limbajului, am 
văzut că fenomenele lingvistice concrete sunt acte 
individuale condiţionate şi determinate social, că ele 
trebuie deci să se supună, cel puţin până la un anumit 
punct, la ceea ce constituie normă în comunitatea în care 
sunt produse. Am văzut totodată că individul vorbitor nu 
aparţine unei singure comunităţi şi că limitele 
comunităţilor sunt în esenţă convenţionale: putem lua în 
considerare comunităţi care să cuprindă o familie, un 
cartier, un oraş, o regiune etc. Şi, din alt punct de vedere, 
comunităţi corespunzătoare diferitelor straturi sociale şi 
culturale. Fiecărei comunităţi îi corespunde în mod 
necesar un anumit sistem de izoglose („limbă”), mai mult 
sau mai puţin diferit de cel care se constată în alte 
comunităţi: astfel, aceeaşi persoană nu foloseşte acelaşi 
limbaj acasă, la şcoală, în mediul său profesional. 

1.2. Dar, tocmai de aceea, între diferitele comunităţi 
constituite în cadrul aceluiaşi sistem lingvistic există 
numeroase interferenţe, cu treceri de semne de la o 
comunitate la alta. Din motive „stilistice” (exigenţe 
referitoare la o mai mare expresivitate) sau din simple 
motive materiale, de ignoranță, de comoditate, de lene 
intelectuală, un individ poate întrebuința, într-una din 
comunităţile căreia îi aparţine, anumite semne proprii 


altora, iar aceste semne se pot răspândi în mediul nou în 
care se folosesc. Există, aşadar, în interiorul aceluiaşi 
sistem lingvistic, fenomene pe care am putea să le numim 
împrumuturi interne: din dialect în limba comună, din 
limba comună în dialect, din limbajele speciale şi din 
argouri în limba comună şi viceversa; aşa, de exemplu, în 
spaniola din Rio de la Plata, un cuvânt capibe, „copil, 
băiat”, este la origine un cuvânt de argou (din vorbirea 
răufăcătorilor) intrat şi în limbajul familial. Prin urmare, 
este deosebit de interesant să cercetăm originea socială a 
semnelor, deoarece semnele pe care le întâlnim într-un 
sistem la un moment dat pot să fi aparţinut înainte altor 
sisteme (altor comunităţi sociale), fapt ce ne explică 
adesea particularităţile pe care le pot prezenta în formă 
sau în semnificaţie. Astfel, caballus şi testa erau la început, 
în latină, cuvinte „argotice”, însă au trecut ulterior în 
limba comună, dată fiind marea lor expresivitate, fapt ce 
explică răspândirea lor în limbile romanice, în locul 
cuvintelor clasice equus şi capul (rom. cal fr. cheval, fete; 
sp. caballo; it. cavallo, testa) şi acceptarea schimbării 
semnificatului pe care au suferit-o (însemnau la origine 
„mârţoagă” şi „oală”; adică în cazul lui testa, în latină s-a 
întâmplat ceea ce în spaniola din Rio de la Plata ar putea 
să se întâmple cu mate în locul lui cabeza). 

2.1. Se spune adesea că societatea impune 
vorbitorului semnele pe care trebuie să le folosească. 
Lucrul acesta l-a exprimat într-un mod întrucâtva 
paradoxal Ferdinand de Saussure când a remarcat că 
vorbitorul nu poate să schimbe semnul, dat fiind că acesta 
îi este impus, dar că, pe de altă parte, vorbitorul schimbă 
semnele, le inventează, iar semnele create în vorbire trec 
mereu în limbă. Această afirmaţie, care pare să conţină o 
contradicţie evidentă, reflectă, la rigoare, realitatea însăşi 
a limbajului. De fapt, vorbitorul îşi creează semnele 
conform normelor în vigoare în comunitatea sa şi nu le 
poate nicidecum selecta după criterii pur arbitrare, fiindcă 
în acest caz ar contraveni finalităţii limbajului care este 
interco-municarea; individul ar rămâne izolat în interiorul 


comunităţii sale şi ar provoca în rândul acesteia reacţii 
supărătoare. Se ştie că aşa cum în fenomenele de modă 
devine ridicol cineva care nu se îmbracă „la fel ca ceilalţi”, 
tot aşa şi în ceea ce priveşte limbajul, nu numai că rămâne 
neînțeles, dar adesea devine ridicol cineva care nu 
vorbeşte „ca celelalte persoane” dintr-un anumit mediu. 
Cu toate acestea, în actele lingvistice individuale există 
mereu o porţiune de invenţie personală, dar invenţia nu 
poate depăşi anumite limite şi trebuie să fie acceptată de 
mediul în care se produce. Actele lingvistice inedite care 
se îndepărtează de modelele lor existente în sistemul 
tradiţional trebuie să respecte anumite norme ale 
sistemului însuşi şi, ca să se răspândească şi să devină la 
rândul lor elemente ale sistemului, trebuie să fie acceptate 
de comunitatea respectivă. Este ceea ce se observă de 
obicei când spunem că uzul „consacră” formele şi termenii 
noi. Aşa, de exemplu, se spune că termenul atardecer a 
fost inventat de către Núñez de Arce; dacă e adevărat, fără 
îndoială cuvântul s-a răspândit, pe de o parte, pentru că nu 
era aberant în interiorul sistemului spaniol (deoarece făcea 
pereche cu cel existent deja, amanecer) şi, pe de altă 
parte, pentru că invenţia a fost acceptată de către alţi 
indivizi, ajungând în acest fel să devină element constitutiv 
al sistemului. Dar nu rezultă că cineva ar fi acceptat 
termenul ombrajoso pentru sombrio, umbroso, creat de 
Azorin pe modelul fr. ombrageux (care, de altfel, înseamnă 
altceva); tot aşa n-a fost acceptat nici termenul 
solidariedad al lui Andres Bello, deşi format în mod regulat 
după modele spaniole ca contrariedad, arbitrariedad: în 
acest caz, uzul a acceptat solidaridad al cărui model este 
francezul solidante. Deci comunitatea lingvistică exercită 
asupra vorbirii o dublă acţiune, un dublu „control”: 
limitează invenţia şi, pe de altă parte, acceptă sau 
respinge inovatiile, în conformitate cu anumite norme greu 
de cercetat şi care, în general, sunt legate de motive de 
prestigiu cultural, însă şi de motive de claritate a 
expresiei, de comoditate, de expresivitate etc. 

2.2. Deprinderile şi obiceiurile care sunt în vigoare 


într-o comunitate favorizează răspândirea anumitor 
expresii şi elimină din uz altele. In felul acesta, s-a 
observat că revoluțiile sociale şi politice implică adesea 
profunde revoluţii lingvistice, cel puţin în ceea ce priveşte 
vocabularul: în fosta Uniune Sovietică exista o întreagă 
serie de termeni care intraseră în uzul comun şi zilnic şi 
care aparţineau lexicului specific „revoluţiei socialiste”. Se 
ştie, de asemenea, că limbajul politic al guvernelor 
totalitare este diferit de acela al guvernelor democrate şi 
că, în general, vocabularul reflectă natura societăţii în care 
se foloseşte. Vocabularul comun indo-european, de 
exemplu, ne face să ne gândim la o societate patriarhală 
buzată, pe „familia mare” (sau pe „clanul familial”) şi 
caracterizată printr-o organizare eminamente 
aristocratică. Obiceiurile sociale au totodată efectul de a 
elimina din uz anumiţi termeni consideraţi vulgari, sau 
prea brutali, sau ireverenţioşi: este vorba de fenomenul 
numit, în formele sale mai ample, „interdicţie de limbaj” 
(se evită, de exemplu, numele uzuale ale anumitor boli, ale 
anumitor părţi ale corpului, ale anumitor acte fiziologice 
etc), fenomen care, atunci când intră în relaţie cu fapte de 
natură religioasă, cu superstiții, credinţe etc, se numeşte 
mai adecvat „tabu lingvistic”, foarte răspândit în 
societăţile numite „primitive”, dar care, în parte, se 
întâlneşte şi în limbile comunităţilor civilizate (constituie, 
de exemplu, un tabu lingvistic evitarea sau înlocuirea prin 
expresii metaforice a numelor uzuale ale lui Dumnezeu sau 
ale diavolului). Astfel, s-a observat că cel puţin o parte din 
popoarele indo-europene (bunăoară, slavii) au substituit 
prin expresii metaforice numele vechi al ursului (de tipul 
lat. ursus, gr. drktos); că, în timp ce cuvântul pentru picior 
este acelaşi în cea mai mare parte din limbile indo- 
europene, cel pentru mână este diferit în fiecare grup de 
limbi, ca urmare, fără îndoială, a unei interdicții de limbaj. 
Alte exemple bine cunoscute sunt cele ale lat. Jaevus 
„stâng” şi aflat. mustela, „nevăstuică”, înlocuite respectiv 
prin alte cuvinte latine sau prin împrumuturi (sp. 
izguierdo, it. sinistra, fr. gauche, rom. stâng) şi prin 


cuvinte afective care revelează intenţia omului de a se 
împrieteni cu animalul şi de a evita prejudiciile răzbunării 
lui (sp. comadreja, fr. belette, it. donnola, rom. nevăstuicâă). 

3.1. Am considerat până acum comunitatea în sensul 
general al cuvântului, ceea ce implică numai limite 
convenţionale şi nu fixe. Deseori însă, mai ales în privinţa 
„limbilor” istorice, în sensul cel mai uzual al acestui 
termen, comunitatea se identifică cu naţiune a. E bine 
totuşi să atragem atenţia că conceptul de 'naţiune nu e pur 
lingvistic. Fără îndoială, fiecare individ vorbitor are 
conştiinţa faptului că actele sale lingvistice aparţin unui 
sistem naţional, chiar dacă vorbeşte un dialect local. De 
asemenea, este neîndoios faptul că schimbarea totală a 
limbii implică schimbarea naţionalităţii: dacă un individ de 
origine portugheză vorbeşte ca limbă maternă spaniola 
adoptată de familia sa, va aparţine nu numai sub raport 
lingvistic, dar totodată şi din punct de vedere naţional, 
comunităţii spaniole. În Europa se tinde spre delimitarea 
naţiunilor în conformitate cu limitele lingvistice. Totuşi, 
statisticile ne arată că națiunea şi comunitatea idiomatică 
nu coincid exact sau, cel puţin, nu coincid totdeauna (cf. A. 
Dauzat, LEurope  lingvistique (Parts 1940: realmente 
1944]). 

3.2. În mai multe cazuri, comunităţile idiomatice sunt 
mai ample decât cele naţionale: exemplele cele mai 
evidente în acest sens sunt naţiunile latino-americane, de 
limbă spaniolă şi Statele Unite, de limbă engleză. Dar 
ideea de naţiune o precedă de obicei pe cea de comunitate 
idiomatică, astfel că, alături de conştiinţa naţională, vedem 
că apare conştiinţa unei noi comunităţi idiomatice, 
deosebită de cea originară. Lucrul acesta este totuşi ceva 
„natural”, care are loc gradual şi nu prin emiterea unor 
legi sau decrete executive; deci conştiinţa lingvistică se 
formează treptat şi nu poate fi impusă. Astfel, argentinienii 
sunt în curs de a-şi forma o conştiinţă lingvistică ce i-ar 
diferenţia de spaniolii din Spania: se zice de-yaa vorbi 
„argentiniana”, înţelegându-se prin aceasta forma specială 
pe care spaniola comună o prezintă în Argentina. Faptul se 


datorează, în mare parte, centrului cultural de care e 
influenţată națiunea: în cazul Argentinei, Buenos Aires-ul 
grevează mult mai mult decât Madridul asupra conştiinţei 
vorbitorilor. Un caz deosebit este acela al anumitor ţări 
mici, ca Haiti (de limbă franceză) sau acela al multor 
colonii, în care fie că nu există încă o conştiinţă naţională 
fermă, fie că nu se află niciun centru cultural de prestigiu 
atât de important încât să ajungă să-i separe pe vorbitori 
de limba lor originară. Sunt însă şi cazuri care contravin 
normei curente, adică există naţiuni care depăşesc limitele 
comunităţilor idiomatice. Aşa este, de exemplu, cazul 
Belgiei, unde se vorbesc două limbi naţionale (franceza şi 
flamanda), şi cel al Elveţiei, ţară în care se vorbesc patru 
limbi, toate cu statut de limbă naţională: germana, 
franceza, italiana şi retoromana. (Aceasta din urmă, 
numită, de asemenea, deşi impropriu, „ladino”, se vorbeşte 
şi într-o parte a Italieiân antica Retia şi în anticul Noricum 
- dar, în timp ce în Italia nu este decât un dialect printre 
altele, deşi diferit de sistemul dialectal italian, în Elveţia, 
cel puţin în regiunea care îi este proprie şi în pofida 
diferenţierii sale interne, este limbă naţională, adică limbă 
comună şi literară). Cert este că în Elveţia există un 
adevărat contract între grupuri care aparţin unor 
comunităţi lingvistice diferite, astfel că s-a format o 
conştiinţă naţională care nu mai consideră esenţial factorul 
limbă. Acest caz ne arată că, în general, conştiinţa 
culturală coincide mai degrabă cu conştiinţa idiomatică 
decât cu cea naţională: scriitorii elveţieni de limbă 
germană se asimilează literaturii din Germania, pe când 
cei de limbă franceză aparţin practic literaturii din Franţa. 

4.1. Problema raporturilor dintre limbă şi rasă, 
discutată mai ales de antropologi, dar şi de unii lingvişti, în 
special germani, este mult mai delicată şi duce uneori la 
concluzii absurde, deoarece - spre deosebire de ceea ce se 
întâmplă în cazul ideii de naţiune, care conţine efectiv un 
component lingvistic (dat fiind că o naţiune se delimitează 
de asemenea prin limba sa) - conceptul de rasă nu are 
nimic de a face cu idiomaticul, fiind un concept biologic, 


nu social şi cultural (cf. cele spuse în IV, 5.2.). O rasă poate 
întâmplător să coincidă cu o limbă, când este vorba de 
popoare izolate, ai căror membri aparţin aceluiaşi tip 
rasial; dar în lumea civilizată nu există rase pure, ale căror 
limite să corespundă limitelor lingvistice. 

4.2. Pe de altă parte, rasa fiind ceva care se 
transmite prin ereditate, nu există niciun motiv pentru ca 
anumite grupuri de indivizi, datorită faptului că aparţin 
unei rase, să nu înveţe o limbă care aparţine alteia şi să 
treacă în acest mod la altă comunitate lingvistică. A. 
Meillet, în opera sa Caracteres generaux des langues 
germantoues |Paris, 1907], arată că, dacă între popoarele 
indo-europene se află unul care, în mod sigur, din punct de 
vedere etnic are foarte puţin din caracterul indo-european, 
acel popor este, cu siguranţă, cel germanic: într-adevăr, 
particularităţile limbilor germanice par să indice că este 
vorba de dialecte indo-europene învăţate de către populaţii 
neindoeuropene. 

De altfel, aceasta corespunde ideii pe care o avem 
astăzi despre indo-europenii primitivi: era vorba de o 
aristocrație, de o clasă dominantă, a cărei limbă a fost 
învățată de către popoarele dominate de ea. Grecii, 
invadând Grecia, au întâlnit acolo popoare mediteraneene 
(numite pelasgi, nume mai curând generic şi vag), popoare 
pe care le-au asimilat, impunându-le în acelaşi timp limba. 
Acelaşi lucru s-a întâmplat cu triburile care vorbeau latina 
primitivă şi care, ajungând în Italia, au întâlnit aici alte 
popoare mediteraneene, ca şicanii şi ligurii. Tot aşa, în 
marea masă slavă, mai ales în Rusia, o parte destul de 
importantă a populaţiei aparţine din punct de vedere rasial 
tipului  ugro-finic; într-o regiune extinsă din fosta 
Iugoslavie predomină rasial tipul numit dinaric, foarte 
deosebit de tipul celorlalţi slavi; şi bulgarii, adică poporul 
care a format Statul bulgar, erau un popor turcie; acesta, 
ajungând în Tracia, a învăţat o limbă slavă şi s-a amestecat 
cu majoritatea vorbitorilor care existau dinainte în această 
regiune. Alt exemplu remarcabil este cel al laponilor, 
populaţie de origine necunoscută şi rasial foarte omogenă, 


care a învăţat dialecte ugro-finice şi vorbeşte astăzi o 
limbă din această familie, fără să aparţină totuşi aceleiaşi 
rase. Din toate cele spuse rezultă că cercetările cu privire 
la schimbările lingvistice şi la alte aspecte ale limbajului, 
întreprinse din punctul de vedere al rasei vorbitorilor, 
prezintă, în general, puţin interes şi sunt de o valoare 
ştiinţifică limitată. 

5.1. In fine, altă relaţie socială pe care trebuie să o 
semnalăm este cea care există între limbă şi religie. Fiind 
vorba, în acest caz, de două forme ale culturii, se poate 
spune că unica relaţie posibilă este o relaţie de 
„colaborare culturală”, de interferenţe şi de influenţe 
reciproce între limba şi religia aceleiaşi comunităţi. Am 
amintit deja „interdicțiile de limbaj” datorate credințelor 
sau altor motive de natură religioasă; şi în general se 
poate afirma că apartenenţa unei comunităţi lingvistice la 
o anumită comunitate religioasă implică existența 
anumitor termeni în vocabularul său şi, uneori, chiar şi a 
anumitor foneme (Trubetzkoy citează cazul mediului 
ecleziastic rusesc, în care g se pronunţă nu ca ocluzivă, ci 
ca fricativă), precum şi prezenţa anumitor construcţii 
sintactice etc. 

5.2. Există, de asemenea, relaţii care nu pot fi 
ignorate între religia organizată ca instituţie şi formarea 
limbilor comune şi literare, precum şi între religie şi 
conservarea anumitor limbi, graţie folosirii lor liturgice. 
Cea mai mare parte a documentelor lingvistice mai vechi 
de care dispunem cu privire la popoarele numite 
„primitive”, o datorăm misionarilor care au studiat limbile 
respective în scopul propagandei religioase, limbi pe care 
de multe ori au ajuns să le folosească în scrieri referitoare 
tot la religie. Astfel, continuitatea limbii quechua ca limbă 
de cultură se datorează, cel puţin în parte, faptului că 
misionarii catolici au folosit acest idiom ca „limbă francă” 
în activitatea lor evanghelizatoare şi au ridicat-o chiar la 
rangul de limbă liturgică. De asemenea, multe din limbile 
vechi pe care le cunoaştem sunt limbi „liturgice”, adică 
limbi folosite de comunităţi religioase sau în ritualuri 


sacre. Sanscrita, limbă atât de importantă în lingvistica 
indo-europeană şi care ne-a revelat multe relaţii genetice 
între limbile indo-europene, a fost la origini limba literară 
a clasei sacerdotale din India, deci o limbă nu populară, ci 
„cultă”, şi de cultură mai ales religioasă. Tot astfel, 
cunoştinţele noastre despre gotică le datorăm traducerii 
Bibliei, efectuate de episcopul got Ulfilas; ceea ce se 
numeşte paleoslava sau slava veche ecleziastică (germ. 
Altkirchenslavisch) este, la origini, un dialect al bulgarei 
vechi folosit de Kiril şi Metodiu în evanghelizarea unei 
părţi a slavilor şi care s-a transformat apoi într-un fel de 
koine religioasă a slavilor aparţinând bisericii orientale; 
avestica este limba din Avesta, adică a textului sacru al 
religiei zoroastriene; umbriana, limba unui popor antic din 
Italia, o cunoaştem mai ales prin aşa numitele Tabulae 
IgQuvinae, care conţin textul unui ritual sacru. Conservarea 
anumitor limbi se datorează exclusiv faptului că au fost 
limbi ale unor comunităţi religioase; aşa este cazul limbii 
copte, provenind din vechea egipteană, care s-a menţinut 
ca limbă liturgică a acelei părţi a poporului egiptean ce 
adoptase religia creştină. Şi alte limbi îşi datorează 
prestigiul în primul rând unor motive privind religia; astfel, 
arabă a fost răspândită într-o mare parte a Africii şi Asiei 
tocmai prin religia islamică. Până şi o limbă din Europa 
occidentală ca germana datorează mult unor motive de 
aceeaşi natură: într-adevăr, germana literară şi comună de 
astăzi - „limba germană” modernă - este la origini limba 
folosită de Luther la traducerea Bibliei. 


VIL SINCRONIE ŞI DIACRONIE 

Schimbarea lingvistică: teorii despre natura şi 
cauzele ei 

1.1. Ferdinand de Saussure a distins, în studiul 
limbilor, pe de o parte, o ştiinţă sincronică sau referitoare 
la o limbă considerată într-un anumit moment al 
dezvoltării sale (făcând abstracţie de factorul timp) şi, pe 
de altă parte, o ştiinţă diacronică în calitate de studiu al 
faptelor lingvistice examinate „de-a lungul” timpului sau în 
dezvoltarea lor istorică. Făcând această distincţie într-o 
perioadă când se acorda atenţie în special istoriei limbilor 
şi gramaticii numite „istorice”, Saussure a scos în evidenţă 
valoarea proprie a studiului pur descriptiv al limbilor în 
„structura” lor, adică al limbilor ca sisteme „statice”, iar 
astăzi [1951] există mai multe şcoli lingvistice, în primul 
rând cea de la Copenhaga, care studiază în principal acest 
aspect al limbajului, ocupându-se de ceea ce numim 
lingvistică structurală - un tip particular de lingvistică 
descriptivă. 

1.2. Într-o limbă se pot efectiv distinge aceste două 
aspecte: sistemul într-un moment dat şi sistemul în 
dezvoltarea sa, deşi, într-un anumit sens (dacă se ţine 
seama de caracterul parţial inovator al oricărui act 
lingvistic), există numai aspectul diacronic, adică 
dezvoltarea continuă, în timp ce celălalt aspect, cel 
sincronic, pentru o limbă considerată în totalitatea sa, 
constituie mai curând o abstractizare ştiinţifică necesară 
pentru a studia modul cum funcţionează limba, precum şi 
trăsăturile care, între două momente ale dezvoltării sale, 
rămân constante. Pentru multiple scopuri, inclusiv 
practice, este necesar, într-adevăr, să considerăm limba 
drept ceva mai mult sau mai puţin stabil, drept sistem 
„static”, caracterizat printr-o anumită structură. 


Aspectului sincronic îi corespunde disciplina numită 
„gramatică” şi care, în sensul amplu al termenului, este 
descrierea sistemului unei limbi; aspectului diacronic îi 
corespunde gramatica „istorică” şi istoria limbii. Dar şi 
ştiinţele istorice trebuie să se refere la aspectul sincronic 
sau, mai bine zis, la diferite „stări” succesive ale limbii, 
într-adevăr, o limbă „vie” sau vorbită în mod real, se află 
într-o mişcare perpetuă: în fiecare moment au loc în limbă 
un număr indefinit de schimbări sau, cel puţin, de inovaţii 
individuale, schimbări şi inovaţii pe care pur şi simplu este 
imposibil să le înregistrăm în totalitatea lor, deoarece a 
constata toate actele lingvistice care s-au produs şi se 
produc e ceva ce depăşeşte orice posibilitate umană. De 
aceea, gramatica istorică este, în realitate, compararea 
unor sisteme statice sau „stări de limbă” care corespund 
unor momente selectate convenţional ca tipice. Astfel, în 
gramatica istorică spaniolă considerăm ca sisteme statice 
succesive latina, aşa-numita „latină vulgară”, faza 
preromanică, apoi castiliana veche, castiliana comună din 
Secolul de Aur etc, dat fiind că ar fi imposibil să se 
studieze dezvoltarea limbii în totalitatea sa, semnalând 
toate actele lingvistice inovatoare prin a căror acceptare 
treptată s-a ajuns de la sistemul latin la sistemul spaniolei 
comune din zilele noastre. 

1.3.1. Într-un moment dat pot fi totuşi înregistrate 
anumite fenomene sporadice, dar care se răspândesc şi se 
generalizează şi, în consecinţă, modifică în mod treptat 
limba. Există astăzi o disciplină, deşi încă insuficient 
dezvoltată, care are în esenţă acest obiectiv: este aşa- 
numita gramatică a greşelilor, care poate constitui o sursă 
importantă pentru gramatica istorică. Se numeşte 
gramatica „erorilor” dat fiind că fiecare noutate, fiecare 
act lingvistic aberant care se înregistrează într-o limbă 
constituie o 

„Eroare” din punctul de vedere al sistemului anterior 
considerat ca normă; însă aceste aşa-zise „greşeli” (sau cel 
puţin multe din ele) sunt cele care, răspândindu-se, sunt 
acceptate ca norme noi şi ajung să constituie elemente 


regulate ale sistemului pe care ele însele l-au modificat. 
Cea mai cunoscută dintre gramaticile erorilor este Jo 
grammaire des fautes |Paris, 1929] elaborată pentru limba 
franceză de savantul genevez H. Frei. Se aseamănă însă cu 
gramaticile erorilor şi manualele practice, normative, care 
există pentru foarte multe limbi şi care indică formele 
considerate „corecte” şi, în acelaşi timp, pe cele care „n-ar 
trebui să se întrebuinţeze” (dar pe care, evident, mulţi 
vorbitori le folosesc). 

Am spus că gramatica erorilor poate constitui o sursă 
importantă pentru gramatica istorică. Într-adevăr, 
înregistrând acte lingvistice noi şi încă negeneralizate 
(„eronate” din punctul de vedere al normei în vigoare într- 
un moment dat), avem posibilitatea să verificăm, pe 
parcursul unei anumite perioade de timp, dacă acestea s- 
au impus ca norme noi sau, mai curând, care din acele 
acte s-au impus şi care, în schimb, au fost respinse de 
„uz”, adică putem să surprindem într-o anumită măsură 
devenirea limbii. 

1.3.2. Pentru epocile mai vechi avem alte surse, într- 
un anumit sens asemănătoare; de exemplu, toate erorile 
din documente epigrafice sau paleografice datorate 
culturii insuficiente a celor care le-au gravat sau le-au 
scris. Aceste erori, fiind comise din necunoaşterea normei 
generale de la un moment dat, ne pot releva noi norme 
care sunt pe cale de a se stabili sau care, eventual, sunt 
deja norme pentru anumite categorii de vorbitori. 
Appendix Probi (manuscris care, cu toată probabilitatea, 
datează din secolul al treilea sau al patrulea al erei 
noastre) constituie una din aceste surse pentru latina 
„Vulgară”: cea mai mare parte din formele pe care acest 
Appendix le condamnă ca erori 

(„auricula non orida, oculus non odusu etc.) sunt 
tocmai cele care au ajuns să se generalizeze şi care explică 
actualele forme romanice. 

1.4.1. Studierea dezvoltării limbilor ne pune implicit 
problema generală a schimbării lingvistice şi a „cauzelor” 
sale (sau, mai bine zis, a motivaţiei sale), problemă în 


examinarea căreia s-au făcut multe greşeli, mai ales ca 
urmare a unei abordări inadecvate şi, în fond, a unei erori 
de bază în modul de a considera limbajul. De fapt, 
căutarea  „cauzelor” schimbărilor lingvistice implică 
adeseori considerarea limbii drept ceva static, ceva care 
„nu ar trebui să se schimbe” şi în care orice schimbare ar 
necesita o explicaţie cauzală. Adică implică o considerare 
fundamental eronată a limbilor ca organisme autonome, 
independente de indivizii vorbitori, şi nu ca sisteme 
constituite pe baza actelor lingvistice concrete, acte de 
natură complexă şi în care, după cum am văzut, este un 
lucru normal necoincidenţa între expresie şi înțelegere şi 
între creație şi modelul pe care aceasta îl implică. O 
considerare adecvată a actului lingvistic ca act de creaţie 
implică într-un fel eliminarea problemei generale a 
schimbării lingvistice, ca fiind o problemă inconsistentă, 
dat fiind că schimbarea aparţine limbajului prin definiţie: 
este un fapt axiomatic. Dacă trebuie să căutăm ceva, ar fi 
mai degrabă motivațiile datorită cărora are loc non- 
coincidenţa menţionată şi care, în mod cert, nu se reduc la 
o „cauză” unică şi generală, deoarece, în funcţie de 
cazurile care se iau în considerare, acestea pot fi foarte 
diferite. 

1.4.2. Trebuie totuşi să amintim cel puţin câteva 
dintre teoriile care au încercat să explice schimbarea 
lingvistică, întrucât asemenea teorii i-au preocupat timp 
îndelungat şi, în parte, continuă să-i preocupe pe foarte 
mulţi lingvişti. 

2. Au existat, mai întâi, o serie de teorii care pot fi 
numite  „naturaliste”, teorii ce explicau schimbarea 
lingvistică prin climă şi prin mediul geografic sau chiar şi 
prin fapte referitoare la alimentaţie. Astfel, s-a susţinut că 
mutaţia consonantică (Lautverschiebung) care 
caracterizează limbile germanice (în limbile germanice 
oclusivele surde indo-europene s-au transformat în 
fricative; oclusivele sonore, în surde; iar sonorele aspirate, 
în sonore neaspirate: cf. lat. genu” - germ. Knie, lat. capul 
- germ. Haupt, lat. hoştis - germ. Găsi) a avut loc atunci 


când popoarele germanice s-au transferat de la câmpie în 
regiuni montane, fapt care ar fi reclamat alt tip de 
articulare; cineva a ajuns să afirme - nu în glumă - că 
diferenţele dintre germană şi franceză se datoresc în 
principal faptului că germanii consumă bere, iar francezii 
vin. 

3.1.1. Altă teorie este cea a substratului etnic, care în 
formularea sa originară, „biologistă”, aparţine lingvistului 
italian G.I. Ascoli şi care a fost admisă şi discutată cu 
seriozitate graţie, mai ales, prestigiului deosebit al acestui 
savant. Conform acestei teorii se afirmă că schimbarea 
lingvistică depinde, în ultimă instanţă, de schimbarea rasei 
şi de persistenţa rasei învinse ca substrat al celei 
învingătoare, şi, cu aceasta, de menţinerea deprinderilor 
(articulatorii şi de altă natură) caracteristice limbii învinse, 
ca substrat al limbii învingătoare. Aşa, de exemplu, în 
cazul latinei, care s-a suprapus altor limbi în Italia, Iberia, 
Gaha şi Dacia, ar fi rămas în conformaţia fizică a acestor 
popoare diferite din punct de vedere rasial, care în aceste 
regiuni au învăţat latina, o anumită moştenire care s-ar fi 
manifestat mai târziu în limbile romanice respective; 
îndeosebi u francez (pronunţat îi) s-ar datora unei eredităţi 
atavice celtice, care ar fi apărut din nou în franceză după 
secole. Prin urmare, teoria originară a substratului implică 
admiterea existenţei în limbi a unor legi asemănătoare cu 
legile atavismului formulate de Mendel, conform cărora un 
anumit caracter somatic al unei generaţii se manifestă din 
nou în generaţiile posterioare, teorie care reprezintă o 
explicaţie biologică, absolut ireconciliabilă cu concepţia 
despre limbaj ca fenomen social şi cultural. 

3.1.2. Astăzi teoria lui Ascoli, cel puţin în forma sa 
originară, este totalmente abandonată (cu excepţia câtorva 
lingvişti rasişti), deoarece studiul limbilor ne-a demonstrat 
că în limbi nu poate exista niciun atavism, nicio ereditate 
biologică. Într-adevăr, indivizi de rase diferite pot vorbi 
aceeaşi limbă, iar copiii învaţă perfect limba mediului în 
care se nasc şi trăiesc, chiar când aceasta este din punct 
de vedere rasial diferită de cea a părinţilor. 


3.1.3. Cu toate acestea, teoria substratului poate fi 
admisă în parte sau se poate cel puţin admite numele de 
teorie a substratului, dar substituind în chiar cadrul 
doctrinei ereditatea rasială printr-o noţiune total diferită: 
aceea de amestec de limbi şi de persistenţă parţială a 
limbii învinse sub noua formă pe care, în aceeaşi regiune, 
o ia limba învingătoare. În această privinţă trebuie să 
considerăm două teze diferite: cea a bazei de articulare şi 
cea a bilingvismului inițial. Conform celei dintâi, un individ 
aparţinând unui anumit grup etnic ar avea prin aceasta o 
anumită conformaţie congenitală a organelor fonatoare, o 
bază de articulare specifică; aceasta nu i-ar permite să 
articuleze corect anumite sunete caracteristice altor 
grupuri etnice; de exemplu, unui englez i-ar fi din punct de 
vedere fiziologic imposibil să pronunţe anumite sunete 
franceze. Prin urmare, în cazul unui întreg grup etnic care 
adoptă limba altui grup, limba învățată ar prezenta un 
sistem fonologie deosebit de cel originar din cauza bazei 
de articulare a acelor care au învăţat-o. Aceasta este, în 
esenţă, teoria pe care a susţinut-o în 1933 - deşi nu în 
termeni atât de simpli - părintele J.van Ginneken la al III- 
lea Congres de Lingvistică de la Roma [acte publicate la 
Florenţa în 1935]. Şi este o teorie care poate avea uneori o 
anumită aparenţă de adevăr, dar care este totuşi 
inacceptabilă, deoarece - după cum reiese şi din discuţia 
provocată de dezbaterea ei la acel congres - se bazează pe 
o interpretare greşită a faptelor care au fost citate ca 
dovezi. Pe bună dreptate, baza de articulare nu există ca 
realitate  anatomico-fiziologică, ci este în esenţă o 
deprindere. Ceea ce se întâmplă, în realitate, nu este 
faptul că indivizi aparţinând unor grupuri etnice diferite ar 
avea organe de fonație diferite sub aspect anatomic, ci că, 
pur şi simplu, sunt obişnuiţi cu o anumită pronunțare, cu 
un anumit sistem fonologie şi, prin urmare, întâmpină 
dificultăţi adoptând foneme diferite de cele pe care le 
cunosc şi le pronunţă de obicei. Prin urmare, trebuie să 
înlocuim noţiunea de bază de articulare prin aceea de 
deprindere de articulare. Cu alte cuvinte, nu este vorba de 


o imposibilitate de a pronunţa anumite sunete, ci numai de 
o anumită inerție în adaptarea organelor de fonație la 
sistemele fonologice care nu ne sunt proprii. Şi mai indicat 
ar fi, poate, ca nici măcar să nu mai vorbim de „deprinderi 
de articulare”, ci de ceea ce Trubetzkoy numeşte 
conştiințăfonologică sau „ciur’ fonologie; adică de acea 
deprindere mentală prin care un individ care vorbeşte de 
obicei o limbă caracterizată printr-un anumit sistem 
fonologie nu sesizează în fiecare caz distincţiile fonologice 
proprii altor sisteme şi, prin urmare, asimilează anumite 
foneme străine celor care îi par mai asemănătoare sau, 
uneori, îi par chiar identice cu cele din sistemul propriu 
(ca în cazul fonemelor franceze e şi e, interpretate de către 
spanioli [şi de către români] ca un fonem unic e, sau în 
cazul englezescului /[sh], interpretat în spaniolă ca e [eh]. 
3.2. Cu această rectificare, teoria discutată, care se 
referă numai la aspectul fonic al limbajului, poate fi 
integrată teoriei „bilingvismului iniţial.”, dat fiind că se 
referă la indivizi care învaţă o limbă diferită de a lor şi 
care pot chiar să ajungă să-şi abandoneze limba proprie, 
ceea ce totuşi se întâmplă numai după un anumit timp, pe 
parcursul căruia cele două limbi se folosesc împreună. 
Într-adevăr, aşa cum admitem existenţa unei „conştiinţe 
fonologice”, putem admite şi o conştiinţă sintactică şi o 
conştiinţă semantică, prin care un individ, învățând o limbă 
diferită de a sa, i-ar aplica acesteia construcţii care lui îi 
sunt familiare şi, pe de altă parte, ar interpreta cel puţin o 
parte din semnele noi pe care le învaţă în relaţie cu 
semnele cu care este obişnuit. Ne referim, cu aceasta, la 
bilingvism în sensul curent al termenului, adică la indivizii 
care vorbesc efectiv două limbi diferite, cel puţin pe 
parcursul unui anumit timp şi, folosind una din ele, se lasă 
influenţaţi de cealaltă. Dar, din punct de vedere teoretic, 
se poate considera ca un caz limită de bilingvism chiar 
folosirea ocazională a unui singur semn care aparţine altui 
sistem lingvistic. Ei bine, în acest act lingvistic sau în acte 
lingvistice succesive care l-ar avea pe acesta ca model, pot 
avea loc, pe de o parte, fenomenul adaptării fonologice (de 


exemplu, în spaniolă, du pentru engl. duh, deoarece în 
spaniolă fonemul b nu apare în poziţie finală) şi, pe de altă 
parte, fenomenul numit etimologie populara sau 
interpretarea semnului nou, necunoscut, în raport cu 
semne cunoscute, aparținând limbii vorbitorului, sau o 
interpretare greşită a semnificatului „etimologic” pe care 
semnul respectiv îl are în limba de origine, prin relaţiile 
sale semantice cu alte semne ale aceleiaşi limbi. Astfel, 
engl. country-dance, care înseamnă, pur şi simplu, dans 
rustic, dans de la ţară, a trecut în franceză ca contredance 
(de unde sp. contradanza): adică” country a fost 
interpretat ca contre, prin asimilare cu un model francez. 
Tot aşa, cuvântul vechi francez cordouanier (de la 
Cordoue,  „C6rdoba”), care la început însemna 
„meşteşugar care lucrează piei de Cordoba”, s-a 
transformat în franceza modernă în cordonnier şi 
semnifică în prezent „cizmar”, în general, deoarece a fost 
raportat la cuvântul francez cordon. Un exemplu mai 
celebru este cel cu pipa lui Kummer. Un alsacian numit 
Kummer fabricase o pipă dintr-un material foarte uşor, 
acela care azi se numeşte spumă de mare (şi care nu are 
nimic de-a face cu marea); însă expresiapzpe de Kummer, 
întrucât acest nume este insolit în limba franceză, a fost 
interpretat ca pipe d'ecume de mer |„pipă de spumă de 
mare”]. De aici, numele ecume de mer, care desemnează 
în prezent acest material şi care, din franceză, a trecut şi 
în spaniolă (espuma de mar), în italiană (spuma di mare), 
în germană (Meerschaum) etc. Din punct de vedere 
teoretic, ceea ce se întâmplă în trecerea de la o limbă la 
alta nu se deosebeşte de ceea ce se poate întâmpla în 
cadrul aceleiaşi limbi, când anumite cuvinte şi expresii 
trec de la limbajul unei comunităţi la limbajul altei 
comunităţi care e diferită din punct de vedere social, 
cultural, ori dialectal. Adică şi în interiorul aceleiaşi limbi 
un semn necunoscut poate fi interpretat în mod greşit atât 
în ceea ce priveşte forma sa (de exemplu, remuneraci în 
[remuneraţie] pentru remuneración |remuneraţie]), cât şi 
din punct de vedere semantic, ca în cazul schimbării de 


semnificat pe care cuvântul spaniol emerito l-a suferit în 
vorbirea populară. In latină, emeritus îl desemna pe 
soldatul care nu mai aparţinea armatei în serviciul activ, 
dar care îşi menținea gradul şi solda; cu alte cuvinte, era 
un fel de „pensionar”. În spaniolă cuvântul emerito se 
foloseşte, mai ales în limbajul academic, pentru a desemna 
un profesor care nu mai ţine cursuri, dar care continuă să 
aparţină corpului didactic, în special universitar. În afara 
acestui limbaj special, termenul a fost pus în relaţie cu 
cuvântul merito, de aceea a ajuns să însemne „remarcabil, 
merituos”. Ei bine, fenomenele de acest tip sunt, fireşte, 
mult mai numeroase când se trece de la o limbă la alta, 
trecere care implică, drept consecinţă, o mare cantitate de 
schimbări fonetice şi semantice. Aceste schimbări au loc 
nu numai în relaţiile dintre un substrat (limba originară) şi 
o limbă nouă pe care o învaţă o comunitate, părăsind 
treptat limba anterioară, ci şi în urma contactelor dintre o 
limbă anumită şi un superstrat (limba care se suprapune 
alteia, dar fără a ajunge s-o elimine) precum şi dintre o 
limbă şi un adstrat (adică o limbă învecinată). Schimbările 
sunt numeroase în special când între o limbă şi substratul, 
superstratul şi adstratul ei există relaţii de înrudire care 
favorizează bilingvismul: trec de la o limbă la alta şi se 
adaptează, mai ales, elemente de vocabular, dar şi 
construcţii sintactice, foneme şi sunete, până şi elemente 
morfologice. In cazul substratului este vorba de fenomene 
de conservare (sau de elemente ale limbii anterioare care 
se păstrează în limba nouă; cf. elementele celtice care s-au 
menţinut în franceză, în special în mediul rustic, mai 
conservator), dar din punctul de vedere al limbii care se 
suprapune acestuia sunt, desigur, inovaţii; în cazul 
superstratului şi al adstratului, este vorba de inovaţii 
propriu-zise. Conchidem, aşadar, că teoria substratului 
rămâne perfect valabilă dacă nu se înţelege ca exclusivă şi 
dacă este considerată în raport cu realitatea efectivă a 
limbajului şi în afara oricărei abordări biologico-rasiale. 
3.3.1. O rectificare puţin diferită a aceleiaşi teorii a 
substratului este teoria tendințelor limbilor, susţinută mai 


ales de Antoine Meillet. Meillet afirmă că în limbile 
aparţinând aceleiaşi familii se prezintă adesea tendinţe 
identice, produse sau nu de un substrat şi care pot să ducă 
la schimbări lingvistice identice sau asemănătoare, chiar 
atunci când între aceste limbi nu mai există relaţii directe 
sau contiguitate teritorială. Aşa, de exemplu, în latina 
„vulgară” exista deja „tendinţa” de a transforma în 
analitice formele sintetice ale latinei clasice (de exemplu, 
cazurile gramaticale sau diateza pasivă la timpurile 
derivate din tema prezentului); iar această tendinţă s-a 
manifestat în limbile romanice, continuându-şi efectele şi 
după disoluția unităţii preromanice. În felul acesta s-ar 
explica, printre alte fenomene, dispariţia aproape totală a 
declinării latine, dispariţie survenită în limbile romanice în 
epoci diferite. Putem admite fără îndoială că există ceva 
adevărat în această teorie, dat fiind că, de bună seamă, s-a 
constatat că fenomene identice pot să aibă loc în epoci şi 
locuri diferite, fără ca între ele să fie vreo relaţie directă; 
totuşi, este mai curând discutabil că o întreagă serie de 
fenomene identice s-ar putea produce, în virtutea unei 
pretinse „tendinţe”, în diferite limbi şi în mod independent 
în fiecare din ele. Este oportun să amintim cu această 
ocazie că geografia lingvistica modernă a confirmat cu 
toată evidenţa teoria undelor (Wellentkeorie), ipoteză 
propusă deja în a doua jumătate a secolului trecut de 
Johannes Schmidt (Die Verwandtschaftsverhâltnisse der 
indo-germaniseben Spracben, [Weimar], 1872), conform 
căreia inovațiile lingvistice (la origine creaţii individuale) 
se difuzează dintr-un punct al unui teritoriu, prin imitație, 
adică prin intermediul acceptării lor de către un număr din 
ce în ce mai mare de vorbitori, până se acoperă zone mai 
mult sau mai puţin extinse, în funcţie de rezistenţele sau 
curentele contrarii pe care le întâlnesc. 

3.3.2. Altă teorie a lui Meillet, care s-ar putea numi 
teoria generațiilor, susţine că schimbarea lingvistică se 
datorează tocmai diferenţierii lingvistice care se stabileşte 
între generaţii, sau faptului că niciodată copiii nu reproduc 
cu exactitate limba părinţilor. Această teorie este perfect 


acceptabilă dacă prin ea înţelegem numai că fiul nu 
reproduce exact limba părintelui, ceea ce, în esenţă, 
înseamnă că nimeni nu reproduce în mod identic în actele 
sale lingvistice modelele după care îşi creează expresia. 
Este însă o abstractizare violentă şi inutilă aceea de a 
introduce noţiunea de „generaţie”, deoarece generaţia 
este ceva pur convenţional şi nu are nicio existenţă 
concretă (vârstele persoanelor dintr-o comunitate 
reprezintă un „continuum”). Pe lângă aceasta, pentru a 
susţine o atare teorie, Meillet se sprijină pe o premisă care 
nu poate fi admisă: afirmă, deci, că „din motive 
necunoscute”, poate fiziologice, anumite fenomene ar avea 
loc simultan în vorbirea unei întregi generaţii. Aşa, de 
exemplu, din motive pe care ar fi imposibil să le 
determinăm, toţi copiii din Paris ar fi început la un moment 
dat să-l pronunţe pe / mouillee ca pe un y, în timp ce 
părinţii lor continuau să pronunţe V (adică la fel ca // din 
spaniola exemplară din Castilia). Formulată în acest mod, 
teoria nu poate fi acceptată, deoarece, în fond, se reduce 
la acelaşi fiziologism şi biologism pe care le-am respins 
deja ca lipsite de temei. Este evident că, în mod normal, 
remarcăm existenţa unei inovaţii doar atunci când ea a 
atins o anumită răspândire, după cum este tot atât de 
evident că inovațiile sunt acceptate mai ales de tineri şi de 
copii, atât datorită tendinţelor inovatoare ale tineretului, 
cât şi din cauză că deprinderile lingvistice la copii nu sunt 
încă consolidate printr-o folosire constantă a formelor 
corespunzătoare. Dar inovațiile nu au loc şi nu pot avea loc 
simultan într-o întreagă „generaţie”. Studiile care au fost 
întreprinse în acest sens, în special în Danemarca, au 
demonstrat că, din acest punct de vedere, copiii, ca 
vorbitori, nu sunt diferiţi de adulţi. Intre copii se stabilesc, 
chiar şi în activităţile pur infantile, cum sunt jocurile, 
ierarhii analoge cu cele care se stabilesc între adulţi; adică 
anumiţi copii, datorită unor calităţi individuale sau din 
motive sociale, ajung la un prestigiu mai mare, iar ceilalţi 
copii îi imită şi din punct de vedere lingvistic, acceptând 
modul lor de a vorbi. Dacă la un moment dat la copii se 


înregistrează o nouă pronunție, nicidecum nu se cuvine să 
afirmăm că ea ar fi fost adoptată simultan de către toţi; 
trebuie să se presupună mai degrabă că, la fel ca în orice 
alt caz, noua pronunție a fost adoptată la început de un 
singur individ, de un copil, pe care l-au imitat alţi copii din 
mediul respectiv. 

4.0. Alte explicaţii ale cauzelor schimbării lingvistice 
şi care, în parte, privesc înainte de toate aspectul fonic al 
limbajului, se referă la minimul efort, la analogie şi la 
economia de expresie. 

4.1. Conform teoriei minimului efort, anumite sunete 
sau anumite grupuri fonice de pronunție „dificilă”, în 
special grupurile consonantice, s-ar transforma şi s-ar 
simplifica, reducându-se la grupuri de pronunție mai 
„facilă” sau la sunete unice. În privinţa aceasta se citează 
exemple de tipul lat. pl sp. t (ca în septem siete): evident, 
un grup consonantic ca pt poate fi considerat „de 
pronunție dificilă” sau cel puţin mai dificilă decât cea a 
consoanei simple t. Dar este o sarcină destul de 
anevoioasă aceea de a stabili în toate aceste cazuri care 
sunete sau care grupuri fonice sunt efectiv dificil de 
pronunţat. În plus, conceptul de „pronunție dificilă” se 
prezintă ca relativ dacă se iau în considerare mai multe 
limbi: un fonem ca g (g din it. gemma) este dificil pentru 
spanioli, în timp ce pentru italieni nu; şi viceversa, sunetul 
% (sp. /) li se pare foarte dificil italienilor, care nu îl au în 
sistemul lor fonologie. S-a observat că, în general, 
consoanele surde intervocalice „tind” să se transforme în 
sonore şi apoi în fricative, deoarece sonorele sunt de 
pronunție „mai facilă” decât surdele (reclamă mai puţin 
efort muscular). Astfel, în cuvântul indo-european care în 
latină este mater, t s-a schimbat în din multe limbi, acest d 
transformându-se apoi într-o fricativă, care uneori a ajuns 
să dispară complet (it. madre, sp. madre, engl. mother, 
arm. mayr, suedez mor, fr. mere); dar în multe limbi (slavă, 
lituaniană, albaneză) această schimbare nu s-a produs şi 
consoana surdă s-a menţinut până astăzi (cf. rus. mat, 
sârbo-cr. mati, lit. mote alb. motre). În mod analog, 


surdele intervocalice latine au devenit sonore în spaniolă, 
dar această schimbare nu a avut loc decât parţial în 
toscană (cf. it. Iago, ago, ca în sp. Iago, aguja; dar it. fuoco, 
giuoco faţă de sp. fuegojuego) şi nu s-a petrecut deloc în 
română, care continuă să menţină surdele originare (lac, 
ac, foc, joc). Şi nici măcar în ceea ce priveşte una şi 
aceeaşi, i limbă nu se poate susţine la modul general că 
„evoluţia” normală ar merge cu necesitate de la dificil la 
mai facil: franceza, cu ale sale şaisprezece vocale, are fără 
îndoială o pronunție mai dificilă decât latina populară din 
sec. al III-lea d. O, care avea numai şapte; şi un cuvânt ca 
fr. chemise este „mai dificil” de pronunţat decât lat. 
camisia. În acelaşi fel, poloneza actuală prezintă un sistem 
fonologie mult mai complex decât cel care se atribuie 
slavei comune. 

4.2. Teoria analogiei explică schimbările lingvistice 
sau, cel puţin, o mare parte dintre ele, printr-o „tendinţă 
spre regularitate” care se observă în toate limbile, adică 
prin tendinţa de a asimila formele aberante („neregulate”) 
la forme „regulate”, la modele mai comune (de exemplu, 
sp. ande, în loc deanduve, conform modelului hable, corte 
etc; cabo în loc de quepo; haiga în loc de haya, după 
modelul traiga, caiga, oiga). Considerând fenomenul din 
punctul de vedere al actului lingvistic, am spune că 
individul care îşi creează expresia greşeşte în selectarea 
modelului său, producând o formă nouă conform unui 
model care nu este cel general folosit în comunitatea sa 
lingvistică şi lăsându-se influenţat de forme gramaticale 
mai comune sau, adesea, de forme care, într-un anumit fel, 
aparţin aceleiaşi categorii sau constituie pereche cu cea a 
actului său lingvistic, ca sinonime, antonime etc. În felul 
acesta, lat. crassus s-a transformat în grassus, după 
modelul lui grossus: cf. sp. graso, grueso, fr. gras, gros, it. 
grasso, grosso; lat. gravis s-a transformat mgrevis, adaptat 
la modelul contrariului său, Jevis; cf. de asemenea 
buenisimo, nuevisimo, în loc de ho-nisimo, novisimo, 
conform formelor gradului pozitiv, bueno, nuevo; sau, în 
spaniola din Rio de la Plata, estea conform modelului lui 


sea. Analogia, după cum vedem, este un fenomen general 
în limbi şi explică, în multe cazuri, dacă nu motivul, cel 
puţin mecanismul schimbării lingvistice. Dar nu o putem 
deloc considera ca lege necesară a expresiei: schimbarea 
analogică nu trebuie să aibă loc, ci poate avea loc (sau nu), 
dat fund că vorbitorul este stăpânul şi creatorul expresiei 
sale; iar lingviştii nu pot să prevadă această schimbare, ci 
doar să o înregistreze, atunci când ea s-a produs (aşa, de 
exemplu nu rezultă că cineva ar urma să spună sabo, din 
saber, aşa cum unii spun cabo din caber). Şi mai puţin se 
cuvine să afirmăm în mod absolut şi pentru toate cazurile 
tendinţa spre regularizarea gramaticală, dat fiind că există 
multe exemple ale fenomenului contrar: astfel, audire era 
un verb în întregime regulat în latină, dar nu este regulat 
în spaniola actuală (pir provine din audire, însă prezintă în 
flexiunea sa forme „neregulate” ca oigo şi oiga); iar o 
limbă cum e poloneza a complicat notabil flexiunea 
nominală a slavei comune, în loc să o simplifice. Cu alte 
cuvinte, în limbi există o  „tendinţă” generală 
regularizatoare, dar se manifestă şi „tendinţa” contrară 
(sau „tendinţa” de a constitui noi regularităţi, parţiale): în 
istorie asistăm la o continuă facere, desfacere şi refacere a 
sistemelor. 

4.3. În sfârşit, teoria economiei expresiei afirmă că în 
limbi se observă în general tendinţa de a exprima numai 
ceea ce este necesar, ceea ce este indispensabil pentru 
inter-comprehensiune. Adică, dacă într-o expresie există 
deja un semn de plural, acesta poate fi considerat 
suficient, iar alte semne eventuale ale aceleiaşi funcţii se 
suprimă ca nonnecesare. Astfel, în franceză, pluralul la 
substantive, în general, nu mai apare (maison şi maisons 
se pronunţă în acelaşi fel), dat fiind că se exprimă în formă 
suficientă, de exemplu prin articol (Ja maison, Ies 
maisons). Se pot, de asemenea, aminti cazurile în care o 
parte dintr-un semn substituie întregul semn, deoarece 
semnificatul reiese cu perfectă claritate graţie situaţiei sau 
în virtutea unei convenţii tacite, în comunitatea în care se 
produce; aşa este, bunăoară, în argoul studenţesc, cazul 


lui prof. din, în loc de profesor, director. Alte exemple, de 
natură mai generală, sunt acelea în care printr-un fel de 
degradare treptată a silabelor atone, dintr-un cuvânt se 
conservă numai partea accentuată, întrucât este suficientă 
pentru a numi conceptul corespunzător, cum s-a întâmplat, 
de obicei, în franceză şi în engleză: din manduco, ficatum, 
credere, avem în franceză: mange, foie, croire; tot astfel, 
în timp ce într-o limbă germanică veche, cum este gotica, 
întâlnim forma complexă habaidedum, în engleza actuală 
avem had, cu aceeaşi funcţie. Această teorie, susţinută mai 
ales de Jespersen, are evident fundamentele sale bune şi 
poate fi admisă în multe cazuri, dar numai dacă luăm în 
considerare unităţile fonice sau semantice separate, şi nu 
în interiorul întregului sistem. Examinând, în schimb, 
sistemele în ansamblul lor, trebuie să admitem că, 
frecvent, ceea ce se simplifică pe de o parte, se complică 
pe de alta; se reduc sau se elimină anumite morfeme, dar, 
în acelaşi timp, se creează în mod necesar altele. Astfel, 
franceza a simplificat desinenţele latine ale verbului şi are, 
la prezentul indicativ al conjugării I, forme identice din 
punct de vedere fonic la pers. I, II, III şi VI: pense, penses, 
pense şi pensent (-s al pers. a Il-a şi grupul - ni de la a III-a 
plural sunt pur grafice, pentru că nu se mai pronunţă); dar, 
pe de altă parte, în franceză este necesar să indicăm 
persoana prin intermediul pronumelui (je pense, tu penses, 
îi pense), ceea ce nu se întâmplă în latină, unde erau 
suficiente pentru aceasta desinenţele personale (clamo, 
clamas, clamat, clamant): adică, tocmai ceea ce s-a 
simplificat în privinţa desinenţelor, pe de o parte, s-a 
complicat în privinţa pronumelor antepuse, pe de altă 
parte. Tot astfel, este adevărat că spaniola nu mai posedă 
desinenţele declinării latine, dar are, în schimb, prepoziţii, 
care exercită o funcţie analogă (patris, patri - sp. delpadre, 
alpadre). În plus, în limbi există „morfeme” funcţionale 
(„instrumente”) care nu sunt evidente în mod imediat, cum 
ar fi ordinea cuvintelor. A se considera în acest sens 
propoziţia franceză Pierre voit Paul, în locul căreia nu s-ar 
putea spune Paul voit Pierre, pentru că în acest caz 


subiectul şi obiectul nu ar mai fi aceleaşi. În latină, în 
schimb, dispunerea cuvintelor era indiferentă (adică 
ordinea cuvintelor nu constituia un „morfem”), deoarece 
funcţia sintactică se exprima prin intermediul 
desinenţelor: se putea spune, indiferent, Petrus videt 
Paulum, sau Paulum videt Petrus, sau Paulum Petrus videt, 
sau Petrus Paulum videt, sau videt Petrus Paulum sau videt 
Paulum Petrus, înţelegându-se de fiecare dată Petrus drept 
subiect şi Paulum drept complement direct, datorită 
desinenţelor - us şi - um. Aşadar, chiar admițând 
fenomenul economiei de expresie, trebuie să se atragă 
atenţia că adesea este vorba numai de o economie 
aparentă. 

I 

5.1. Considerând acum, în ansamblul lor, diferitele 
teorii pe care le-am expus, trebuie să observăm că acestea, 
mai degrabă decât să identifice motivațiile schimbării 
lingvistice, pun în evidență „mecanismul” şi condiţiile 
acestei schimbări; prin urmare semnalează cum şi când se 
produce sau poate să se producă ea. Dar motivul intim al 
schimbării, al inovației în limbă, este în orice caz cel pe 
care l-am indicat vorbind despre actul lingvistic, anume 
neconcordanţa dintre actul lingvistic şi modelul său. Adică 
inovaţia, „schimbarea” în momentul său iniţial şi originar, 
este întotdeauna un act de creaţie individuală. 

Această creaţie se poate datora unor deprinderi 
articulatorii, unor „erori” în selectarea modelului, unor 
motive stilistice (exigenţele unei mai mari expresivităţi), 
unor motive culturale (de exemplu, obiecte sau concepte 
noi pentru care este necesar să se creeze nume noi), ba 
chiar şi unor cauze pur şi simplu fizice (ca defecte de 
pronunție) etc. Creaţia lingvistică se poate manifesta în 
planul material al limbajului (schimbare fonică), în planul 
conţinutului semnificativ (schimbare semantică) ori în 
ambele planuri concomitent. Şi poate fi creaţie în sensul 
strict al termenului, adică invenţie a unui nou semn, 
precum şi un act de alegere a modelului, ca în cazurile în 
care, vorbind în interiorul unei anumite comunităţi şi în 


cadrul unei convenţii lingvistice determinate, individul 
vorbitor, datorită oricăruia dintre motivele menţionate mai 
sus, foloseşte ca model pentru un semn „actual” un semn 
anterior care aparţine altei convenţii sau altei comunităţi 
culturale, sociale, regionale, sau chiar altei comunităţi 
lingvistice în sens larg, adică unei limbi străine. Există, 
prin urmare, în cadrul aceluiaşi sistem lingvistic, o 
continuă trecere de semne de la o comunitate la alta, de la 
un strat social la altul, de la o regiune la alta şi de lao 
convenţie la alta (sau de la limba comună la dialecte şi 
viceversa, de la un dialect la altul, de la limbaje speciale 
sau tehnice la limba comună şi viceversa, de la limbajul 
familiar la limba literară şi viceversa, de la limbajul emotiv 
sau afectiv la limbajul enunţiativ şi viceversa etc), după 
cum există şi un interschimb între sisteme lingvistice 
autonome, adică între limbi diferite. În fiecare caz, în 
comunitatea în care începe să se întrebuinţeze şi se 
difuzează, semnul se prezintă ca „inovaţie” şi „schimbare”. 

5.2. În consecinţă, schimbările lingvistice nu sunt 
niciodată generale şi simultane, ci provin întotdeauna de la 
un act individual, de la o inovaţie care se difuzează prin 
imitație. Schimbarea se produce, la origine, într-un act 
lingvistic, într-un cuvânt, şi se difuzează mai departe în 
alte acte lingvistice şi se aplică, de asemenea, altor 
cuvinte. Sub acest aspect, schimbarea fonică (sau 
„fonetică”) nu se deosebeşte absolut deloc de schimbarea 
semantică, deoarece ambele tipuri se produc la început 
într-un singur cuvânt. lar după acest punct iniţial, cele 
două tipuri de schimbări se difuzează în acelaşi mod, adică 
prin imitație: schimbarea semantică, prin intermediul 
acceptării noului semnificat de către alţi indivizi; iar 
schimbarea fonetică, prin acceptarea noului sunet în 
acelaşi cuvânt şi a extinderii sale asupra altor cuvinte în 
care acelaşi fonem se prezintă în acelaşi context fonic, 
reproducându-se de obicei în toate cazurile analoge, sau în 
marea majoritate a acestora, ceea ce justifică principiul 
metodologic al corespondenţei regulate între două faze 
succesive ale aceluiaşi sistem sau ceea ce se numeşte lege 


fonetică. 


VIII ŞTIINŢELE LINGVISTICE 

Fundamentele şi obiectele lor specifice 

1.1. Am văzut că limbajul este un fenomen complex, 
implicând mai multe aspecte simultane, dar care se 
prezintă în planuri diferite şi pot fi abordate, prin urmare, 
din puncte de vedere diferite. Se disting, înainte de toate, 
faptele constitutive ale limbajului, adică actele lingvistice 
şi sistemele pe care ele le integrează [limbile). Limbile, la 
rândul lor, prezintă diferențieri interne din punct de 
vedere geografico-spaţial (dialecte), din punct de vedere 
social (sisteme de izoglose corespunzătoare stratificării 
socioculturale, precum şi grupurilor profesionale etc.) şi 
din punct de vedere stilistic, adică cel al „convenţiei” pur 
enunţiative sau pur emotive în care semnele se produc. 

1.2. Pe lângă aceasta, fiecare fapt de limbaj, fiecare 
act lingvistic este în acelaşi timp un fenomen fizic şi 
fiziologic, prin aspectul său fonic (sunete articulate), un 
fenomen psihic (prin procesul psihic pe care îl presupun 
producerea, perceperea şi utilizarea semnelor) şi un 
fenomen intelectual sau raţional (prin semnificaţia 
semnelor: prin faptul că acestea sunt simboluri care 
implică o operaţie logică, raţională, referitoare la 
cunoaştere). Semnele înseşi - dacă aplicăm tribotomia 
semnalată deja de Bühler - pot fi „simptome”, în măsura în 
care se referă la vorbitor şi au o funcţie de manifestare sau 
expresie; „semnale”, atunci când se referă la auditor şi au 
o funcţie de apelare; şi „simboluri” în măsura în care se 
referă la semnificaţii (concepte) şi au o funcţie de 
reprezentare. În ceea ce priveşte ultimul aspect, Bühler nu 
vorbeşte de concepte, ci de obiecte. Dar între semne 


(materiale) şi obiecte nu există nicio relaţie directă: 
semnele se referă la obiecte prin intermediul semnificației, 
ceea ce Gardiner numeşte mean-ing, iar Ogden şi 
Richards, [The Meaning of Meaning, London, 1923], 
reference, distingându-le respectiv de thing meant şi de 
referent. Aceeaşi distincţie o face Husserl, în ale sale 
Logische Untersuchungen I-II: Halle, 1900 - 1901: trad. 
spân. Madrid, 1929] atunci când afirmăe & der Ausdruck 
bezeichnet den Gegenstand mittels seiner Bedeutung, 
adică expresia desemnează obiectul prin intermediul 
semnificatului (o făceau deja şi scolasticii, spunând că 
vocessignificant res mediantibus conceptibus).  Insuşi 
Bühler distinge, pe de altă parte, în limbaj, un câmp 
denotativ în care semnele au numai valoare delictică, altfel 
spus indică în mod imediat şi direct „obiectele” la care se 
referă (este cazul semnelor „pronominale”, ca acesta, 
acela, aici, atunci, eu, tu) şi un câmp simbolic, în care 
semnele au valoare semnificativă, neindicând obiectele 
direct, ci doar prin intermediul unui conţinut mental 
generic. 

1.3. Stabilirea unor asemenea distincţii este sarcina 
atât a filosofiei limbajului, cât şi a teoriei limbajului, 
precum şi a lingvisticii teoretice sau generale. Dar limitele 
între filosofia limbajului şi teoria limbajului, pe de o parte, 
şi teoria limbajului şi lingvistica teoretică sau lingvistica 
generală, pe de altă parte, nu sunt încă bine definite, fiind 
vorba de fapt de acelaşi aspect tratat din puncte de vedere 
diferite şi, deci, de discipline care se interferează; după 
unii lingvişti, în ultimă instanţă, este vorba de o chestiune 
de terminologie convenţională. 

1.4. Rezervând numele de lingvistică generală (sau 
pur şi simplu lingvistică) disciplinei care porneşte de la 
faptele lingvistice concrete pentru a se ridica la 
caracteristicile lor generale, şi care, prin urmare, 
însumează toate investigaţiile particulare referitoate la 
aceste „fapte”, putem distinge în cadrul ei diferite ramuri, 
adică mai multe ştiinţe sau discipline lingvistice 
particulare, corespunzătoare diferitelor aspecte ale 


limbajului pe care Le-am delimitat deja. 

2.1. Am spus că limbajul prezintă întâi de toate un 
aspect fizico-fiziologic sau fonic. Acesta constituie obiectul 
specific al ştiinţei numite fonetică (generală): phone 
înseamnă în greacă „voce”, iar ceea ce studiază fonetica 
este tocmai aspectul de „voce” al limbajului, sunetele lui. 
În prezent, majoritatea lingviştilor disting două ştiinţe ale 
aspectului fonic, bazându-se pe distincţia făcută de 
Saussure între langue şi parole. Deosebim, pe de o parte, o 
ştiinţă a sunetelor din „parole” (vorbire), care se ocupă de 
aspectul acustic şi fiziologic al sunetelor: aceasta este 
ştiinţa căreia i s-a dat propriu-zis numele de fonetică şi 
care este înţeleasă ca studiu al sunetelor reale şi concrete 
din actele lingvistice. O ramură particulară a acestei 
discipline este fonetica numită experimentală sau, mai 
curând, instrumentală. Pe de altă parte, deosebim o ştiinţă 
a sunetelor în „langue” (limbă) - fonologia - care studiază 
sunetele ca unităţi funcţionale sau ca elemente care 
îndeplinesc o anumită funcţie lingvistică (de constituire şi 
de diferenţiere a semnelor) şi nu ca fenomene pur şi 
simplu materiale. Unitatea de bază a fonologiei nu mai 
este sunetul, ci elementul care, în două sau mai multe 
sunete echivalente din două sau mai multe acte lingvistice 
echivalente, poate fi considerat din punct de vedere 
funcţional identic: ceea ce se numeşte fonem. Fiecare din 
aceste două ştiinţe poate fi abordată din punct de vedere 
static şi din punct de vedere dinamic: adică există o 
fonetică statică sau sincronică şi o fonetică dinamică sau 
diacronică, şi acelaşi lucru este valabil şi pentru fonologie. 

2.2. Aspectul psihic al activităţii lingvistice îl studiază 
psihologia limbajului, ştiinţă, după cum s-a spus, cultivată 
mai ales de psihologi, dar care influenţează deopotrivă 
cercetările multor lingvişti, mai ales sub aspect teoretic 
(cf. cap. V, 1.2.). 

2.3. Dar aspectul limbajului care constituie pentru 
noi partea fundamentală şi determinantă este cel 
intelectual: semnificaţia. Limbajul este un sistem de semne 
şi aceste semne numesc în mod simbolic ceea ce e gândit 


(semnificate), sau semnele materiale sunt instrumente 
pentru a exprima şi a comunica ceva cu care ele nu se 
identifică şi căruia îi servesc doar ca manifestare 
exterioară, deci ca expresie fizică. Relaţia dintre semnul 
lingvistic material („semnificantul”) şi semnificat constituie 
obiectul specific al semanticii (din gr. seama, „semn”) sau 
ştiinţa semnificatelor. Şi aici, distingând între aspectul 
static şi aspectul dinamic, unii lingvişti propun o 
diferenţiere între o ştiinţă sincronică, semasiologia, şi o 
ştiinţă diacronică sau semantica propriu-zisă; dar această 
distincţie în general nu se face. Există, pe de altă parte, 
cercetători care consideră drept obiect al semanticii 
studiul general al întregului aspect intelectual al limbajului 
(care pentru majoritatea lingviştilor aparţine de asemenea 
gramaticii). Această postură o adoptă mai ales logicienii 
(Şcoala de la Viena şi Şcoala Poloneză), care în ultimul 
timp s-au ocupat mult de studiul „semanticii”, deşi dintr-un 
punct de vedere diferit de cel al lingvisticii şi cu alte 
finalităţi. Pentru cea mai mare parte a lingviştilor, în 
schimb, semantica este, în primul rând, ştiinţa 
semnificatului cuvintelor, adică este o parte a lexicografei 
sau, mai curând, a lexicologiei (dat fiind că termenul 
lexicografe desemnează în special lexicologia aplicată sau 
arta de a face dicţionare). Altă ramură a lexicologiei este 
etimologia, disciplină care studiază istoria cuvintelor, adică 
modificările de formă şi de semnificat pe care cuvintele le 
înregistrează de-a lungul timpului. În consecință, 
etimologia se află în relaţii, pe de o parte, cu fonetica 
istorică, aplicând datele acesteia fiecărui cuvânt în parte, 
şi, pe de alta, cu semantica istorică, cu care totuşi nu 
coincide, dat fiind că nu studiază direcţiile sau tipurile 
generale ale schimbărilor de semnificat, ci modificările 
concrete ale semnificatului unor anumite cuvinte. 

3.1. Am văzut că limbajul se realizează istoric în 
sisteme de izoglose care se numesc limbi. Fiecare limbă 
poate fi studiată de către o lingvistică particulară 
(lingvistica spaniolă, lingvistica franceză, lingvistica 
română etc), dar, de obicei, studiul tradiţiilor lingvistice 


considerate ca sisteme se numeşte gramatică. 

Trebuie să distingem între gramatica fără adjective şi 
gramatica generală, ramură a lingvisticii teoretice sau a 
teoriei limbajului, care studiază fundamentele conceptelor 
gramaticale sau încearcă să găsească în diferite sisteme 
lingvistice anumite aspecte comune tuturor acestora sau 
anumite manifestări analoge care ar demonstra că în 
fiecare limbă istoric existentă se reflectă o gramatică a 
„limbii în general”, comună întregii umanităţi (cf. cap. V, 
1.1.1.). Conform primului sens, gramatica generală ar 
trebui să se numească mai curând teoria gramaticală şi 
este o ştiinţă lingvistică pe deplin legitimă; în al doilea 
sens, este mai degrabă o speculație filosofică (sau pretins 
filosofică), pe care cea mai mare parte a lingviştilor, 
îndeosebi istoriciştii şi antilogiciştii, o consideră drept 
lipsită de un temei real. 

Dacă studiul limbilor se extinde asupra mai multor 
sisteme reunite în grupuri sau „familii” de limbi conform 
relaţiilor de „înrudire” (= proveniența lor dintr-o unică 
limbă originară sau, mai bine zis, faptul că limbile 
respective reprezintă forme distincte, în spaţiu şi în timp, 
ale uneia şi aceleiaşi limbi originare), acesta se numeşte 
gramatică comparată (de exemplu: gramatica comparată a 
limbilor romanice, gramatica comparată - sau lingvistica - 

Indo-europeană). Gramatica comparată poate fi 
înţeleasă şi ca disciplină sincronică (simpla comparare 
între diferite sisteme la un moment dat sau în afara 
timpului), dar, în general, este mai curând o ştiinţă cu 
caracter istoric, care aplică în mod alternativ două puncte 
de vedere: cel retrospectiv (de la limbile actuale sau 
istorice până la „limba comună” mai veche sau preistorică) 
şi cel prospectiv (de la limba comună la sistemele 
diferenţiate care au ieşit din aceasta). 

3.2. Disciplina care studiază diferenţierea regională a 
unei limbi şi, în acelaşi timp, diferitele sisteme minore care 
se pot distinge în interiorul ei din punct de vedere 
geografic este dialectologia. Pe lângă faptul că reprezintă 


studiul  varietăţii spațiale a unei anumite limbi, 
dialectologia poate fi şi ştiinţa comparativă a dialectelor 
diferitelor limbi aparţinând aceleiaşi „familii”. Aşa, de 
exemplu, s-au făcut studii de dialectologie comparată 
romanică, privind în special relaţiile istorice dintre 
dialectele italiene şi dialectele altor ţări romanice. 

3.3. Gramatica, în toate sensurile sale, este ştiinţa tu 
- tu r o r aspectelor unei limbi, adică înglobează 
deopotrivă fonetica, semantica şi celelalte compartimente 
ale fiecărei limbi particulare. În general, aplicat la o 
singură limbă şi în sincronie, termenul este înţeles în 
special ca desemnând studiul atât al formelor pe care 
semnele lingvistice (cuvintele) le dobândesc în propoziţie 
(sau în frază), cât şi al funcţiilor şi relaţiilor reciproce în 
acelaşi plan, sau ca morfologie şi sintaxă. Tot astfel, ca 
descriere a unei limbi, gramatica poate fi înţeleasă ca 
studiu nu numai al aspectului de pură comunicare 
(limbajul enunţiativ), ci şi al aspectului afectiv, de 
exprimare a unor sentimente şi impulsuri de voinţă 
(limbajul emotiv); dar, de obicei, termenul se referă la 
„convenţia” pur enunţiativă, aspectul emotiv atribuindu-se 
disciplinei numite stilistică; aceasta - pentru a aplica încă 
o dată tribotomia lui Buhler - studiază semnele lingvistice 
ca simptome şi semnale, adică în funcţiile lor de expresie 
şi de apelare. Există în limbi fenomene care aparţin mai 
ales aspectului „afectiv”, studiat de stilistică (cum ar fi 
augmentativele, diminutivele, diferitele creaţii hiperbolice, 
expresiile cu valoare ironică, formele speciale ale 
imperativului etc.); dar, la fel ca gramatica, şi stilistica 
studiază întreg materialul constitutiv al limbii, dat fiind că 
orice fenomen - chiar şi dintre cele care la prima vedere ar 
părea că aparţin în exclusivitate limbajului enunţiativ - 
poate avea o utilizare stilistică, adică utilizarea care 
implică şi relevă o atitudine a vorbitorului. Stilistica poate 
fi studiul convenției emotive deja generalizate într-o limbă 
(„stilistica limbii”) şi în acest sens a fost gândită şi 
elaborată de Charles Bally(Precis de stylistique, Geneva, 
1905); dar poate fi, în aceeaşi măsură, studiul creaţiei 


lingvistice caracteristice unui scriitor sau unei opere, 
studiu care implică valorificarea creaţiei înseşi din punct 
de vedere estetic sau din punctul de vedere al relaţiei 
armonioase dintre expresie şi structura particulară a lumii 
inedite pe care o operă sau un scriitor o sugerează 
(„stilistica vorbirii”), şi în acest sens a fost concepută de 
Gustav Grober şi, mai ales, de Karl Vossler şi de lingviştii 
care aparţin şcolii sau orientării sale (Leo Spitzer, Helmut 
Hatzfeld etc). 

3.4.1. Gramatica poate fi disciplină sincronică, adică 
studiul unui sistem lingvistic într-un moment dat sau în 
afara timpului, precum şi disciplină diacronică - studiul 
dezvoltării unui sistem lingvistic de-a lungul timpului. 
Acestei ultime discipline, numită gramatică istorică, i se 
conferă, de obicei, un sens ceva mai amplu faţă de 
gramatica sincronică, deoarece implică în fiecare caz 
studiul istoric, nu numai al morfologiei şi al sintaxei, ci şi 
al vocabularului şi în special al foneticii, care constituie 
unul din fundamentele sale. Din alt punct de vedere, 
gramatica poate fi descriptivă sau normativă. Gramatica 
descriptivă, care este gramatica ştiinţifică, se limitează la 
înregistrarea şi descrierea unui sistem în toate aspectele 
sale (şi în toată varietatea sa), fără a avea pretenţia de a 
oferi un model" de limbă sau o „limbă exemplară”; 
gramatica normativă, în schimb, este gramatica elaborată 
cu finalităţi didactice, care semnalează un model" de 
limbă, clasificând formele şi construcţiile în „corecte” şi 
„incorecte”. Altfel spus, gramatica descriptivă constată 
doar cum se spune ceva, în timp ce gramatica normativă 
semnalează cum ar trebui să se spună în conformitate cu 
diferite „criterii de corectitudine” (în realitate: tipuri de 
exemplaritate idiomatică). 

3.4.2. Şi stilistica poate fi sincronică sau diacronică, 
iar aceasta din urmă, la rândul ei, este concepută fie ca 
autonomă, fie ca inclusă în gramatica istorică. 

3.4.3. O formă specială a gramaticii descriptive este 
gramatica structurală sau funcțională, care studiază 
formele şi funcţiile unei limbi ca elemente ale unei 


„structuri”, considerându-le deci din punctul de vedere al 
opoziţiilor distinctive care se stabilesc într-un sistem şi 
ordonând formele în conformitate cu valorile lor 
funcţionale. Noile gramatici descriptive, datorită eliberării 
progresive de modelele tradiţionale oferite de gramaticile 
limbilor clasice şi, mai ales, ca urmare a influenţei pe care 
a exercitat-o în acest domeniu F. de Saussure şi ulterior 
Şcoala de la Copenhaga şi fonologia de la Praga, tind, în 
general, să fie gramatici structurale. 

3.5. O limbă poate fi studiată atât ca fenomen 
autonom, în ceea ce priveşte configuraţia şi structura sa 
internă, cât şi în relaţie cu celelalte aspecte ale vieţii şi 
culturii comunităţilor umane. Această distincţie ar putea 
apărea deopotrivă în plan sincronic şi în plan diacronic, 
dar ea a fost efectuată mai ales în diacronie: ştiinţa care 
studiază dezvoltarea unei limbi, considerată ca un tot unic 
şi în relaţie cu celelalte aspecte ale istoriei vorbitorilor, se 
numeşte istoria limbii. Adică, în timp ce gramatica istorică 
studiază di acronic faptele unei limbi în raporturile lor 
interne (în interiorul sistemului), istoria limbii studiază 
dezvoltarea sistemului în relaţiile sale „externe” sau în 
conexiune cu istoria politică, culturală şi socială a 
comunităţii respective. Există totuşi, în prezent, opere care 
încearcă să depăşească această sciziune, unificând, cel 
puţin în parte, cele două puncte de vedere; aşa de 
exemplu: K. Vossler, Frankreichs Kultur im Spiegel seiner 
Sprachentwicklung, Heidelberg, 1913 (ediţia a Il-a: 
Fmnkreichs Kultur undă-prache, [trad. spân., Buenos 
Aires, 1955]; Walter von Wart burg, FEvoluţionet structure 
de la languefranţaise, Leipzig, 1934 [trad. spân., Madrid, 
1966]; J. Cousin, Evolution et structure de la langue latine, 
Paris, 1944 etc; pentru spaniolă: WJ. Entwistle, The 
Spanish Language, Londra, 1936 ltrad. spân., Madrid, 
1973] şi R. Lapesa, Historia de la lengua espanola, Madrid, 
1942 (şi ediţiile ulterioare); şi pentru română: S. Puşcariu, 
Limba română, I, Bucureşti 1940 (trad. germ., Leipzig, 
1943: ed. a II-a, Bucureşti, 1976). 

4.1. Există, de asemenea, şi alte discipline lingvistice 


care pot fi considerate drept ramuri sau aspecte speciale 
ale celor deja menţionate. Aşa, de exemplu, în interiorul 
lexicologiei se distinge onomasiologia (disciplină care 
studiază desemnările plecând de la concepte sau de la 
„lucrurile” desemnate) şi onomastica (studiul, de obicei 
istoric, al numelor proprii); iar aceasta din urmă se 
divizează, la rândul ei, în antroponomastică 
(antroponimie), studiul istoric al numelor de persoane, şi 
toponomastică sau toponimie, studiul istoric (etimologic) al 
numelor de locuri. 

4.2.0. În sfârşit, trebuie să amintim alte două 
discipline lingvistice particulare, dintre care una este, la 
rigoare, o metodă specială care se aplică în dialectologie 
(mai recent şi în gramatica comparată), iar cealaltă 
constituie mai degrabă o aplicare a lingvisticii la studiul 
civilizaţiei. 

4.2.1. Prima este geografia lingvistică. După cum 
tocmai am afirmat, este vorba mai curând de o metodă 
decât de o disciplină autonomă. Dar este o metodă care s-a 
dezvoltat atât de amplu, încât astăzi o putem considera ca 
disciplină particulară în cadrul ansamblului ştiinţelor 
lingvistice. Într-adevăr, studiile consacrate dialectelor, 
realizate de lingvişti ca Ascoli în Italia şi, mai ales, de J. 
Gillieron în Franţa, au dus la noi moduri de abordare 
teoretică şi la noi concepţii (de exemplu, despre limitele 
dialectale, despre difuzarea faptelor lingvistice, despre 
cauzele multor schimbări lingvistice etc), astfel că 
cercetarea geografică a limbilor s-a ridicat la nivelul unei 
noi orientări în studiul limbajului. Deja s-au elaborat sau 
sunt în curs de elaborare, în domeniul romanic, atlase 
lingvistice ale Franţei, Elveţiei meridionale, Italiei, 
României, Cataloniei etc. Cel mai celebru până astăzi 
continuă să fie primul dintre ele, cel al Franţei, opera lui ]. 
Gillieron şi E. Edmont. Activitatea practică şi teoretică a 
lui Gillieron, ale cărei rezultate şi a cărei valoare pentru 
dezvoltarea ulterioară a lingvisticii au fost expuse de acest 
lingvist francez-elveţian într-o lungă serie de studii, a fost 
sistematizată în ceea ce priveşte principiile sale 


metodologice şi transformată în corp de doctrină de către 
Matteo Bartoli (Introduzione alla neolingvistica, Geneva, 
1925), care, între alte lucruri, a stabilit normele ariilor 
(„norme area-li”), importante pentru a deduce cronologia 
relativă a fenomenelor lingvistice. Geografia lingvistică, 
înţeleasă mai ales ca doctrină şi ca tehnică folosită în 
istoria lingvistică, se numeşte astăzi şi lingvistică spațială. 
În această formă a fost aplicată şi unor relaţii spaţiale 
neactuale, în special în domeniul lingvisticii indo-europene 
(de Bartoli însuşi şi de Vittore Pisani). 

4.2.2. Cealaltă disciplină la care ne referim este 
paleontologia lingvistică, adică aplicarea lingvisticii la 
preistorie. Această disciplină a început să se afirme în jurul 
anului 1840, odată cu dezvoltarea atinsă de gramatica 
comparată indo-europeană, iar metoda sa constă, în 
esenţă, în a considera izoglosele ca izoide, sau ca linii de 
civilizaţie identică. Aşa, de exemplu, se observă că diferite 
limbi indo-europene au acelaşi nume indo-european pentru 
cal: gr. bippos, lat. equus, sanser. agva etc, de unde se 
deduce că indo-europenii, deja în epoca lor comună, 
cunoşteau acest animal. În acest fel s-a ajuns la a intui şi a 
reconstitui, cel puţin în parte, cultura şi tipul de viaţă ale 
indo-europenilor: aproape tot ceea ce ştim în această 
privinţă se datorează  paleontologiei lingvistice, iar 
arheologia doar a confirmat, în parte, ceea ce se stabilise 
deja pe baza limbilor. De asemenea, s-a încercat să se 
stabilească cu ajutorul paleontologiei lingvistice patria 
primitivă a indo-europenilor, adică teritoriul pe care îl 
ocupau în epoca indo-europenei comune. Această patrie a 
fost situată, la început, în actualul Turkestan; dar mai 
târziu progresele ştiinţei au sugerat deplasarea ei spre 
Europa, iar azi se consideră în mod aproape unanim că 
patria indo-europenei comune a fost Europa 
centroorientală, la nord şi la est de Carpaţi. Paleontologia 
lingvistică a fost aplicată şi preistoriei fiecăruia dintre 
popoarele indo-europene. S-a observat, bunăoară, că gr. 
thdiassa este un cuvânt mediteranean, nu indo-european, 
şi că în celelalte cuvinte greceşti care desemnează marea 


(hdis, pontos, pelagos) acest semnificat este secundar, fapt 
din care s-a dedus că grecii nu cunoşteau marea în epoca 
lor primitivă. Pe de altă parte, s-a putut conchide că au 
existat probabil relaţii particulare între unele popoare 
indo-europene, ca între popoarele din India, latinii şi celții, 
care, printre altele, aveau acelaşi cuvânt pentru rege: 
sanser. raja, lat. rex, celt. rix. Existenţa unui termen comun 
de această natură în limbile lor ne relevă că între aceste 
popoare trebuie să fi existat o „linie izoidă”, adică un 
aspect de civilizaţie comună în ceea ce priveşte 
organizarea socială. 

IX. FONETICA 

Sunetele din punct de vedere acustic ţi fiziologic. 
Locul şi modul lor de articulare. Clasificarea sunetelor. 
Valoarea iconică şi valoarea conceptuală „arbitrară”. 
Sunetele în vorbire. Fonetică şi grafie. 

O. Ca fenomen acustic, limbajul se prezintă sub 
forma unor secvenţe continue de sunete, sau continuuri 
fonice, separate prin intervale. In aceste continuuri fonice 
izolăm şi identificăm sunetele limbajului şi, după cum vom 
vedea, facem lucrul acesta doar pentru că avem o 
„conştiinţă fonologică”, adică distingem fonemele, dat fiind 
că din punct de vedere pur fizic, nu există continuitate 
între sunetele unui grup fonic. 

1.0. Sunetele limbajului prezintă calităţile bine 
cunoscute ale oricărui sunet studiat de acustică, adică 
intensitate, înălţime şi durată. Astfel de calităţi sunt puse 
în evidenţă şi se pot măsura în reprezentarea grafică a 
undei sonore corespunzătoare care se obţine cu ajutorul 
unui aparat numit chimograf (din gr. kyma, „undă” şi 
grdphein, „a scrie”). Chimograful, în forma sa cea mai 
simplă, se compune dintr-un cilindru învelit în hârtie 
fumurie şi dintr-o membrană vibratorie care, prin 
intermediul unui stilet, se află în contact cu cilindrul. 
Membrana comunică cu un tub receptor din cauciuc, care 
se termină printr-o pâlnie în care vorbeşte subiectul supus 
experienţei. Cilindrului 

I se imprimă o mişcare în „spirală”, adică simultan 


circulară şi verticală, cu ajutorul unui motor oarecare. 
Când în pâlnie se emit sunete, acestea se comunică 
membranei prin tubul de cauciuc, iar vibraţiile membranei 
se transmit, prin stilet, cilindrului şi rămân înregistrate pe 
hârtia fumurie. Fonetica experimentală modernă cunoaşte 
instrumente mult mai complicate şi de o mai mare 
precizie, ca oscilograful, care „fotografiază” undele, altfel 
spus, transformă undele acustice în unde luminoase. Dar 
pentru scopul nostru este suficient să examinăm undele 
înregistrate de un chimograf obişnuit. 

1.1.1. Unda înregistrată prezintă vibrații principale şi 
secundare. Traiectoria generală a vibratiilor principale, 
fiind vorba de continuuri fonice analoge, se prezintă cu un 
profil mai mult sau mai puţin analog, chiar când 
corespunde unor subiecţi diferiţi. Vibraţiile secundare, în 
schimb, se relevă ca distincte, fiind cele care corespund la 
ceea ce numim timbrul vocii. Unda înregistrată prezintă, 
pe lângă aceasta, o anumită amplitudine şi o anumită 
frecvenţă: aceste două calităţi sunt cele care, împreună, 
determină intensitatea acustică. Frecvența în sine însăşi 
determină înălțimea muzicală a sunetului sau ceea ce 
lingvistic se numeşte ton. Din punct de vedere fiziologic, 
sau al producerii sunetelor, intensitatea depinde de forţa 
curentului respirator. Frecvența, în schimb, depinde de 
tensiunea mai mare sau mai mică a coardelor vocale şi, în 
funcţie de indivizi, şi de dimensiunile coardelor înseşi: cele 
ale femeilor sunt, în general, mai scurte decât ale 
bărbaţilor şi, prin urmare, vocea lor este mai ascuţită. 
Sunetele pot avea o frecvenţă foarte variată, dar omul nu 
le aude pe toate, ci numai pe acelea care au o frecvenţă de 
cel puţin 16 vibrații pe secundă şi care nu depăşesc 
frecvenţa de 16380 de vibrații pe secundă; există, prin 
urmare, sunete foarte joase şi sunete foarte înalte pe care 
nu le percepem. Intervalul de timp în care se desfăşoară 
vibraţiile corespunzătoare unui anumit sunet se numeşte 
durată şi corespunde din punct de vedere lingvistic 
cantității. 

1.1.2.1. Amplitudinea este uşor de măsurat, dat fiind 


că este determinată de distanţa dintre punctele extreme 
ale undei, măsurată pe verticala perpendiculară pe direcţia 
undei înseşi. Durata se măsoară prin magnitudinea undei 
considerată pe orizontala direcţiei înseşi şi în raport cu 
viteza mişcării care se imprimă cilindrului chimografului. 
Frecvența se obţine împărțind numărul de vibrații la 
timpul măsurat în secunde. 

1.1.2.2. Intensitatea sunetelor nu se măsoară în sens 
absolut, ci numai în raport cu cea a celorlalte sunete: ceea 
ce se măsoară este, prin urmare, o intensitate relativă. 
Diferenţa minimă de intensitate perceptibilă pentru auzul 
uman constituie unitatea de intensitate şi se numeşte Dei 
în practică totuşi nu se foloseşte această unitate, ci 
decibelul. Intensităţii îi corespunde din punct de vedere 
lingvistic ceea ce se numeşte accent tonic, accent de 
intensitate sau accent expiratoriu. 

1.1.2.3. Înălţimea muzicală a sunetului, determinată 
de frecvenţa sa, se exprimă în obişnuitele tonuri şi 
semitonuri muzicale. Din punct de vedere muzical, un grup 
fonic, considerat în ansamblul său, se prezintă ca o linie 
melodică ce constituie tonalitatea sa. Câmpul de variaţie a 
tonalităţii, adică distanţa muzicală dintre tonul cel mai jos 
şi cel mai sus al unui vorbitor, se numeşte câmp de 
intonatie şi diferă în funcţie de limbă. Spaniola obişnuită 
din Spania are un câmp de intonaţie de o octavă şi, de 
aceea, este o limbă cu o intonaţie „gravă”. Italiana are un 
câmp de intonaţie de două octave, iar spaniola din Uru- 
guay, fără să ajungă la aceasta, are, oricum, un câmp de 
intonaţie mai amplu decât spaniola din Spania. 

1.2.0. Conceptele de intensitate (accent), înălţime 
muzicală (tonalitate sau ton) şi de durată (cantitate) sunt, 
în fonetica limbilor, concepte relative; cu alte cuvinte, nu 
există sunete ale limbajului care să fie de la sine şi în sens 
absolut intense, înalte sau lungi: ele sunt astfel numai în 
comparaţie cu alte sunete, atone, grave sau scurte (sau 
mai puţin intense, mai puţin înalte, mai puţin lungi) ale 
aceluiaşi fel de a vorbi sau ale aceluiaşi act lingvistic. Cele 
trei calităţi enumerate pot avea într-o limbă valoare 


fonologică (distinctivă) sau, eventual, numai valoare 
stilistică: au valoare fonologică dacă variaţia lor poate 
distinge semnele, adică dacă poate să implice o variaţie de 
semnificat în limbajul enunţiativ; au valoare stilistică dacă 
pot constitui manifestarea unei atitudini emotive a 
vorbitorului. 

1.2.1.1. Durata (cantitatea) interesează mai ales în 
ceea ce priveşte vocalele, cu toate că ea există şi la 
consoane. Italiana, de exemplu, cunoaşte consoane lungi 
sau întărite (numite „duble”) cu valoare distinctivă. 
Spaniola are numai două consoane lungi sau, mai bine zis, 
numai două consoane lungi cu valoare fonologică: nu şi rr. 
Acestea au valoare fonologică tocmai pentru că pot 
distinge semne (cuvinte); astie\, perro [câine] este altceva 
decâptero [„dar”, conj.]. Din acelaşi motiv rr nu ar putea 
să releve numai insistenţă, adică să aibă numai valoare 
stilistică, aşa ca litera 5 de exemplu, care poate fi şi lungă, 
dar fără valoare fonologică distinctivă. 

1.2.1.2. Gramaticienii antici afirmau că vocalele lungi 
sunt de două ori mai lungi decât cele scurte, ceea ce s-a 
dovedit a fi inexact; deoarece fonetica experimentală avea 
să constate că primele pot să fie chiar de zece ori mai 
lungi. În spaniolă durata absolută a vocalelor merge de la 
un minimum de patru sutimi de secundă până la un 
maximum de douăzeci: vocalele mai lungi pot fi, prin 
urmare, până la de cinci ori mai lungi decât cele scurte. Şi 
aceasta, în pofida faptului că durata vocalelor nu are în 
spaniolă valoare fonologică, aşa cum se întâmplă în alte 
limbi (engleză, germană), unde vocalele lungi (care pot 
ajunge la o durată de patruzeci de sutimi de secunde) sunt 
din punct de vedere fonologie diferite de vocalele scurte: 
sunt alte vocale. Cf., de exemplu, în engleză ship (lip), 
„vas, navă”, şi sheep i) ip), „oaie”: ceea ce distinge aceste 
două cuvinte este opoziţia între i scurt şi i lung. Şi în latină 
durata avea valoare fonologică: cf. mălus, „rău”, şi mâlus, 
„Măr”. 

1.2.2.1. Intensitatea (accentul) este, la fel ca durata, 
relativă, adică silaba accentuată nu este intensă în sens 


absolut, ci numai cea mai intensă din grupul său fonic. Dar 
într-un grup fonic nu întâlnim pur şi simplu o silabă 
accentuată („tonică”) şi altele neaccentuate („atone”), ci în 
diferite silabe apar diferite intensității. In general, sunt mai 
puţin intense silabele care se află de ambele părţi ale 
accentului (silaba mai intensă) şi sunt, în mod alternativ, 
ceva mai mult sau ceva mai puţin intense cele care se 
găsesc dincolo de acestea două. Să considerăm, de 
exemplu, intensităţile relative într-un cuvânt ca revolucio- 
na-rio: dacă 

dăm un indice 10 silabei cu cea mai mare intensitate 
(-na), vom avea în acelaşi cuvânt silabe cu indicii 4, 6, 8. 
Faptul că intensitatea se prezintă în acest fel explică 
originea anumitor schimbări de accent; astfel, în cazul lui 
vdmonos vamonos în Rio de la Plata, accentul a trecut la o 
silabă care anterior avea un „accent secundar”, adică o 
intensitate inferioară celei maxime a grupului fonic, dar 
superioară celei minime a aceluiaşi grup. 

1.2.2.2. Trebuie să atragem atenţia că - aşa cum, pe 
de altă parte, rezultă deja din cele spuse - accentul nu 
distinge cuvinte, ci grupuri fonice: enumera „cuvintele 
fonice”. Dar grupurile fonice înseşi pot să conţină cuvinte 
autonome din punct de vedere fonic, cu accent propriu, şi 
elemente fără accent propriu, numite proclitice şi enclitice, 
după cum se „sprijină” la începutul sau la sfârşitul 
cuvântului autonom (aşa, de exemplu, în grupuri fonice ca 
elperro, de la mesa există un singur accent, în cuvântul 
principal, în timp ce celelalte elemente sunt proclitice). 

A A 

1.2.2.3. În spaniolă accentul are valoare fonologică. 
Să considerăm, de exemplu, cuvinte precum continuo, 
continuo, continuo: ceea ce diferenţiază aceste trei grupuri 
fonice şi le face semnificanţi a trei semnificaţi diferiţi este 
numai schema lor accentuală. Nu se întâmplă acelaşi lucru 
în limbile în care accentul a.re o poziţie fixă în grupul 
fonic, ca limba franceză bunăoară, unde accentul afectează 
totdeauna ultima silabă. In franceză, prin urmare, accentul 


semnalează doar câte grupuri fonice sunt într-o expresie, 
având ceea ce se numeşte „funcţie enumerativă”, şi nu 
funcţie distinctivă ca în limba spaniolă. Dar, din acelaşi 
motiv, schimbarea accentului poate avea în franceză 
valoare stilistică, relevând, de exemplu, insistenţă (ei. 
formidable pentru formiddble), ceea ce nu ar putea să se 
întâmple în spaniolă, unde accentul are funcţie distinctivă. 

1.2.2.4. Accentul prezintă intensităţi diferite în 
diverse sisteme lingvistice. În spaniolă, engleză, italiană 
accentul este puternic; în maghiară este foarte puternic; în 
franceză, destul de slab. Şi există limbi unde poate fi atât 
de slab, încât se spune că „nu au accent”, ca japoneza şi 
cartvelica (georgiana). 

1.2.2.5. Silaba accentuată este de obicei, în acelaşi 
timp, cea mai intensă şi cea mai înaltă (ascuţită) din 
grupul fonic. Există totuşi limbi (ca lituaniana şi letona, de 
exemplu) unde tonalitatea este independentă de 
intensitate; acelaşi lucru se poate întâmpla în oricare altă 
limbă din motive stilistice. Tot astfel, se poate spune că 
intensitatea (îndeosebi în limbile în care cantitatea nu are 
valoare fonologică) coincide, de obicei, cu durata, dar nu 
în mod necesar: în castiliană, de exemplu, este lungă în 
general silaba finală a grupurilor fonice, chiar atunci când 
nu poartă accentul. 

1.2.3.1. Asemenea duratei şi intensității, tonalitatea 
este tot ceva relativ. Adică sunetele sunt mai înalte sau mai 
grave în interiorul câmpului de intonaţie caracteristic unei 
persoane; însă sunetul cel mai grav al câmpului de 
intonaţie al unei persoane anumite (cum ar fi cel al unei 
femei cu voce de soprană) poate fi mai acut decât sunetul 
cel mai acut al câmpului de intonaţie propriu altei 
persoane (de exemplu, al unui bărbat cu voce joasă). 

1.2.3.2. În spaniolă tonul are în exclusivitate valoare 
stilistică: să considerăm, bunăoară, un cuvânt-propoziţie, 
cum este ioue? pronunţat cu tonalități diferite, în funcţie 
de sentimentele vorbitorului sau în funcţie de intenţiile 
sale expresive. Însă în unele limbi tonul are o valoare 
distinctivă, substituindu-se uneori accentului şi în atare 


caz se numeşte accent muzical sau melodic, ca în greaca 
veche, de exemplu. În prezent, dintre limbile indo- 
europene, au accent muzical numai un număr redus de 
limbi, ca sârbo-croata, lituaniana, letona, suedeza. Dar, 
după cum s-a spus, în lituaniană şi în letonă tonalitatea 
poate să apară şi independent de accentul de intensitate. 
În sârbo-croată, în schimb, accentul este concomitent 
muzical şi de intensitate, dar este independent de durată. 
Tonul are o mare importanţă în limbile numite 
monosilabice sau izolante, cum este chineza. In chineza 
clasică există opt tonuri diferite cu valoare fonologică, 
adică distinctivă: acelaşi cuvânt fu, pronunţat cu diferite 
tonalități, poate semnifica sot, „prefectură”, „bogăţie” 
etc. 

1.3. În vorbire grupurile fonice se organizează în 
unităţi melodice care corespund în mod normal 
propoziţiilor sau unor secţiuni ale acestora. Fiecare unitate 
prezintă un „accent de frază”, care se situează deasupra 
celorlalte accente ale grupurilor fonice care o integrează, 
şi, în plus, se caracterizează, printr-o anumită curbă 
melodică, ce constituie intonația sa. Intonaţia este un 
important element elocuţional care distinge tipurile de 
propoziţii  (enunţiative, interogative, imperative etc), 
independent de distincţiile care se pot efectua prin 
elemente  locuţionale (cuvinte, forme sau construcţii 
speciale); în scriere intonaţia este redată, dar numai în 
mod imperfect, prin intermediul punctuaţiei. În spaniolă 
unităţile melodice încep, în mod normal, cu un ton grav 
ascendent şi pot să se termine cu ascensiuni de voce 
(anticadența: ridicare cu patru sau cinci semitonuri, 
caracteristică, de exemplu, interogaţiei; semianticadența: 
ridicarea cu două sau trei semitonuri, de obicei în 
interiorul unei propoziţii, la sfârşitul unei secţiuni a 
acesteia), cu coborân (cadența: coborârea cu vreo opt 
semitonuri, caracteristică sfârşitului propoziţiilor 
enunţiative complete; semicadenţa: coborârea cu trei sau 
patru semitonuri la sfârşitul unei secţiuni a propoziției) sau 
şi cu o suspensie, adică fără urcare şi fără coborâre în 


ceea ce priveşte segmentul corespunzător al curbei 
melodice. Aceste distincţii au fost făcute de T. Navarro 
Tomas | Manual de pronunciación espariola, Madrid, Y) \%; 
Manual de entonacionespanola, New York, 1944] care a 
introdus, de asemenea, termenul tonem pentru a desemna 
inflexiunea finală a unei unităţi melodice. 

2.0.1. Am vorbit până aici despre sunete din punct de 
vedere acustic şi am văzut tipurile în care se pot clasifica 
sub acest raport: sunete mai intense şi mai puţin intense 
(accentuate şi atone), mai înalte şi mai joase (acute şi 
grave), lungi şi scurte. Dar asemenea distincţii sunt 
insuficiente în lingvistică; de aceea trebuie să examinăm 
sunetele şi din punct de vedere fiziologic, sau din punctul 
de vedere al producerii lor (fonația). 

2.0.2. Aparatul fonator al omului se compune din 
coardele vocale, situate în laringe (şi care pot fi făcute să 
vibreze de către impulsul curentului respirator), din trei 
cavităţi (bucală, nazală şi laringală) şi dintr-o serie de 
organe fixe şi mobile. Organele mobile sunt buzele, limba 
(în care se disting trei zone: predorsală, mediodorsală şi 
postdorsală) şi vălul palatului cu uvula; organele fixe - 
dinţii şi palatul. Toate aceste organe intervin (deşi nu 
simultan) în realizarea sunetelor. 

2.1.0. Sunetele produse în exclusivitate de coardele 
vocale, în a căror articulare restul aparatului fonator 
intervine numai ca o cutie de rezonanţă şi factor 
modulator, se numesc vocale; celelalte - consoane. Altfel 
spus, din punct de vedere fiziologic, se numesc vocale 
sunetele în articularea cărora nu există închidere, nici 
absolută, nici relativă, a aparatului fonator, iar consoane, 
sunetele în fonaţia cărora pot interveni sau nu coardele 
vocale, dar care se articulează şi se produc de către alte 
organe ale aparatului fonator. 

2.1.1. Vocalele se divid în trei clase: medii (a), 
anterioare (e, î) şi posterioare (o u). A este o vocală care 
implică o apertură maximă a aparatului fonator, adică în 
articularea acesteia limba rămâne în poziţie de repaus. La 
vocalele anterioare, zona predorsală a limbii se ridică 


înspre palat; la cele posterioare - zona postdorsală. 
Vocalele cele mai comune, cum sunt cele pe care le avem 
în sistemul fonologie spaniol, nu prezintă o totală 
corespondenţă între vocalele anterioare şi posterioare, 
deoarece vocalele posterioare, sunt şi Jabiale, adică în 
modularea lor intervin şi buzele. Dar există limbi care au 
vocale anterioare Jabializate ca, de exemplu, franceza (eu, 
u) şi germana (0, u): o este vocala e labializată; îi - vocala i 
labializată. Şi sunt, de asemenea, limbi în care există 
vocale posterioare delabializate; aşa este, de pildă, 
româna, unde întâlnim vocala A, care este un o delabializat 
(sau „nelabial.”) şi vocala! care este un u delabializat (şi 
care există de asemenea în rusă, turcă, guarani etc). 

2.1.2. În funcţie de durata articulării, sunetele pot fi 
continue şi momentane. Sunt continue sunetele 
prelungibile; iar momentane - sunetele care se articulează 
într-un singur moment şi nu pot să se prelungească la 
infinit. Toate vocalele sunt continue. Această distincție ne 
serveşte, de asemenea, pentru a explica o alta, foarte 
folosită în lingvistică: cea care opune sonantele şi 
„consoanele”. Această opoziție, pur lingvistică şi mi 
fiziologică, se bazează pe funcția sunetelor în silabă 
(capacitatea sau incapacitatea de a constitui nucleul 
silabic). Se numeşte silabă cel mai mic grup fonic care se 
poate pronunța ca atare (adică de la sine: ca grup izolat). 
Dar din acest punct de vedere sunt sonante sunetele care 
pot forma silaba fără ajutorul altui sunet; iar „consoane”, 
cele care pot alcătui o silabă numai împreună cu o 
sonantă. Vocalele sunt în mod normal sonante, dar 
câteodată pot funcţiona şi în calitate de „consoane”; astfel, 
vocala i în muy, sau vocala u în suelo. Semnul diacritic 
pentru a marca în transcriere această funcţie 
„consonantică” a unei vocale este -, astfel că se va 
transcrie mai, suelo. Dar pot să funcţioneze ca sonante şi 
toate celelalte sunete continue (ca, de exemplu, 5 în P55!). 
Între sunetele numite în general consoane - şi care, din 
acest punct de vedere, ar fi mai bine să se numească 
constrictive - există îndeosebi patru care de obicei 


funcţionează şi ca sonante: r, /, m, n (în acest caz se 
transcriu cu r, 1, m, n dat fiind că semnul diacritic pentru 
a indica funcţia de „sonantă” a unei „constrictive” este 
tocmai). Aşa, de exemplu, în sârbo-croată r este adesea 
sonantă (cf. krst, „cruce”, Trst „Triest”); în slovacă poate fi 
sonantă şi / (cf. vlk „lup”); în engleză avem / sonantă în 
cuvinte de felul castle; în germană-n apare sonantă, de 
exemplu, în desinenţa infinitivelor (cf. binden „a lega”, 
pronunţat bindn). 

2.1.3. Aproape în toate limbile sunetele se produc 
prin curentul expirator (cel puţin, sunetele comune: cele 
care aparţin sistemelor fonologice corespunzătoare); dar 
există şi sunete numite inversive sau avulsive (şi, mai 
propriu, cu un termen englez, clicks, sau în franceză 
cliquements), care sunt produse de curentul inspirator. 
Aceste sunete sunt foarte rare în limbile europene (se 
întâlnesc numai în anumite exclamaţii ca, de exemplu, cea 
care se foloseşte pentru a mâna caii); sunt obişnuite, în 
schimb, şi fac parte din sistemele fonologice respective, în 
anumite limbi din Africa australă şi anume în limbile 
hotentoţilor şi boşimanilor. 

2.2.0. Odată stabilite aceste distincţii, putem trece la 
diversele clasificări ale sunetelor. Cea mai simplă, dar nu şi 
cea mai comodă şi nici cea mai folosită, este clasificarea 
adoptată de Ferdinand de Saussure în Cursul de lingvistică 
generală şi care se bazează exclusiv pe apertura aparatului 
fonator. Saussure distinge şapte clase de sunete, de la cele 
de apertura zero (oclusive sau explozive, adică pronunţate 
cu o închidere totală a tubului fonator, cap, t etc.) până la 
cele cu gradul de apertura 6, care este cel al vocalei a. 
Între aceste extreme, Saussure ordonează consoanele 
fricative, spirantele, nazalele, „semivocalele” i şi u şi 
vocalele e şi o. Această clasificare este perfect raţională, 
se bazează pe un unic criteriu şi are, pe lângă aceasta, 
avantajul de a include într-o serie unică de clase vocalele 
şi consoanele (sau „constrictivele”). Cu toate acestea, în 
lingvistică, de obicei, se preferă clasificarea bazată pe 
criteriul Jocului de articulare, combinat cu cel al modului 


de articulare; clasificare ce se foloseşte în special pentru 
consoane, dat fiind că pentru vocale se întrebuinţează în 
general cea pe care am dat-o mai sus. 

2.2.1.1. Să vedem clasificarea după locul de 
articulare. Există, în primul rând, sunete pronunţate 
apropiind cele două buze sau unindu-le până la producerea 
unei oclu-ziuni; sunt sunetele numite bilabiale, cap, b, m. 
Buza inferioară se poate apropia, la articulare, de dinţii 
incisivi superiori, în felul acesta articulându-se sunetele 
labiodentale, cum ar fi sp. /, în £ v. Cu vârful limbii sprijinit 
între incisivii superiori şi cei inferiori se produc consoanele 
interdentale ca: sp. din amado, engl. th în three şi sonora 
corespunzătoare din they; z din spaniola din Castilia (de 
exemplu, în zarzuela). Sprijinind vârful limbii de partea 
interioară a incisivilor superiori, se articulează consoanele 
numite dentale; de exemplu, t, d (în spaniolă după o 
consoană nazală, de exemplu în cuando), riopl. sau fr. 5, fr. 
z în zero. Atingând cu vârful limbii prima zonă a palatului, 
imediat în partea superioară a zonei descoperite a dinţilor, 
se articulează consoanele alveolare, numite în acest mod 
deoarece corespund zonei alveolelor dinţilor: bunăoară, n, 
r, rr Împingând limba spre partea anterioară a palatului, 
se produc consoanele prepalataie, care nu există ca 
foneme în spaniolă, dar apar, de exemplu, în croată şi 
poloneză (e, dz). Un tip special de prepalatale sunt 
cerebralele sau  cacuminalele (numite şi  retroflexe), 
consoane caracteristice sanscritei şi limbilor moderne din 
India, în articularea cărora, atingând zona prepalatală, 
vârful limbii se întoarce înapoi (t, d). Dacă se atinge cu 
vârful limbii zona mijlocie a palatului, se articulează 
consoanele numite mediopalatale sau pur şi simplu 
palatale: e, z, ti (sp. eh; sp. din Rio de la Plata y din yo; sp. 
n). Mai rare sunt sunetele postpalatale, care se articulează 
împingând limba spre partea posterioară a palatului. Încă 
şi mai în spate se articulează sunetele numite velare sau 
guturale, în care partea posterioară a limbii se apropie de 
vălul palatului sau îl atinge: k (sp. e în casa), g, x (sp;; 
mjuego), sp. n în tango. În sfârşit, avem sunetele uvulare, 


în care uvula atinge rădăcina limbii, sunete caracteristice 
limbilor semitice, cum ar fi arabă, şi sunetele /aringale, 
articulate prin strâmtarea laringelui (ca, de exemplu, 
sunetul am tot din arabă)... 

2.2.1.2. Majoritatea sunetelor curente în limbile 
europene şi toate cele pe care le-am enumerat până aici se 
articulează în axul median al palatului. Există însă şi 
sunete Jaterale, în care limba se sprijină pe o latură a bolţii 
şi lasă să iasă aerul pe cealaltă parte. Sunetele laterale 
obişnuite în limbile europene sunt / şi VO al spaniolei 
literare din Castilia). Aceste sunete sunt mai numeroase şi 
mai variate în anumite limbi neeuropene, de exemplu în 
limbile indigenilor din America Centrală. 

2.3.1. În ceea ce priveşte modul de articulare, trebuie 
să luăm în considerare diferiţi factori. În primul rând, dacă 
în producerea unui sunet vibrează sau nu coardele vocale. 
Sunetele produse prin sau însoţite de o vibraţie a 
coardelor vocale se numesc sonore; cele în care coardele 
vocale nu vibrează se numesc surde (trebuie să remarcăm 
că este vorba aici şi de o sonoritate fiziologică, nu numai 
acustică, deoarece din punct de vedere acustic sunt 
„sonore” toate sunetele, pur şi simplu pentru că sunt ca 
atare). Al doilea factor pe care trebuie să-l avem în vedere 
este funcţia pe care o are în fonație cavitatea nazală: dacă 
vălul palatului închide comunicarea cu cavitatea nazală şi 
curentul expirator trece numai prin cavitatea bucală, avem 
sunetele care se numesc orale; dacă, în schimb, aerul trece 
şi prin fosele nazale, cavitatea nazală constituind astfel o a 
doua cutie de rezonanţă, avem sunetele numite nazale. În 
sfârşit, sunetele consonantice pot fi urmate de o aspirație 
(zgomot mic produs de trecerea aerului în laringe), iar în 
cazul acesta se numesc aspirate (th, dh, ph, bh, kh, gh etc; 
de exemplu, ph în gr. grdpho, „scriu“; kh în gr. kheâr, 
„mână”, th în gr. thdiassa „mare” sau în germ. Tal sau Thal 
„vale”). 

2.3.2. Toate vocalele sunt sonore, iar din punctul de 
vedere al funcţiei cavităţii nazale, pot fi orale sau nazale 
(a, 9, r, 0, u: semnul nazalizării este de obicei). In 


pronunția spaniolă pot exista vocale nazale, însă ele nu 
constituie foneme, adică opoziţia dintre vocala orală şi 
vocala nazală nu are valoare fonologică distinctivă; în 
franceză, în schimb, precum şi în portugheză, vocalele 
nazale sunt foneme şi au funcţie distinctivă. Între limbile 
romanice, spaniola are sistemul vocalic cel mai simplu, 
prezentând numai cele cinci vocale fundamentale (numite 
şi „vocale cardinale”); sistemul italian este deja ceva mai 
complex, deoarece la vocalele e şi o distinge un tip închis 
şi un tip deschis, adică prezintă şapte vocale. Engleza are 
paisprezece vocale, iar franceza şaisprezece (afară de i şi 
u, două tipuri dea, vocale anterioare labializate, tipuri 
închise şi deschise la vocalele e, o, o, un e deschis lung şi 
patru nazale). 

2.3.3.0. Dar factorul cel mai important în articulare 
este închiderea mai mare sau mai mică a aparatului 
fonator. Unicul sunet în care nu există vreo îngustare sau 
în care nu se produce nicio închidere, nici cel puţin 
parţială, a tubului de fonație, este sunetul a. Este adevărat, 
totuşi, că nici la celelalte sunete vocalice nu există o 
strâmtare de aşa natură încât să producă sunete de la sine, 
dat fiind că mişcările realizate de buze şi limbă servesc 
numai pentru a da o modulare distinctă sunetului produs 
de coardele vocale. La consoane, în schimb, sunetul se 
produce chiar în locul în care se realizează închiderea 
parţială sau totală a aparatului fonator. 

2.3.3.1. Dacă ocluziunea este totală, sunetele care se 
produc sunt ocluzivele, care se numesc şi explozive, 
deoarece se realizează printr-o „explozie” a aerului din 
curentul respirator; pot fi, după cum vibrează sau nu 
coardele vocale, sonore sau surde, iar conform locului de 
articulare - labiale, dentale, alveolare, palatale, velare, 
uvulare, larin-gale. De exemplu: oclusivă bilabială sonoră: 
b, în italiană sau în franceză (în spaniolă numai ca iniţială 
absolută a frazei ori după o nazală: zamba); ocluzivă 
bilabială surdă: p; ocluzivă dentală sonoră: d, în italiană 
sau în franceză (în spaniolă numai ca iniţială absolută sau 
după o nazală: andar); ocluzivă dentală surdă: t; ocluzive 


alveolare: t şi din engleză; ocluzivă palatală surdă: e (ca eh 
spaniol din choza); ocluzivă palatală sonoră: g (g italian din 
generale); ocluzivă velară surdă: k (e spaniol din casa sau 
cu din quemar); ocluzivă velară sonoră: g, în italiană sau în 
franceză (în spaniolă numai ca iniţială absolută sau după o 
nazală: tango). În lingvistica comparată se numesc de 
obicei medii ocluzivele sonore şi slabe ocluzivele surde. 
Sunetele  ocluzive sunt toate, desigur, momentane. 
Sunetele e şi g pot fi considerate şi ca „africate” (cf. 
273.3:5:). 

2.3.3.2. Dacă se produce un anumit grad de 
îngustare a pereţilor tubului fonator astfel încât la trecerea 
curentului respirator să se realizeze o fricţiune sau o 
frecare audibilă, sunetele corespunzătoare sinxfricativele 
care, de asemenea, pot fi sonore sau surde şi, conform 
locului de articulare, labiale, labiodentale, interdentale, 
palatale, velare etc. De exemplu: fricativă bilabială sonoră: 
fe (consoana care se scrie în spaniolă b sau vy, în special în 
poziţie intervocalică); fricativă labiodentală sonoră: v, în 
franceză sau în italiană; fricativă labiodentală surdă: / 
fricativă interdentală sonoră: 8 (d spaniol, în special în 
poziţie intervocalică, de exemplu al doilea d din dado; sau 
th englez din this); fricativă interdentală surdă: 9 (z sau e - 
înaintea lui e, i - în spaniola din Castilia, ca în zagudn, 
cielo; sau th englez în three); fricativă palatală sonoră z (y 
din yo sau // în pronunția din Rio de la Plata; sau; francez 
din jeu); fricativă palatală surdă: s (se italian din scena, ce 
francez din chou, sh englez din zbe, sch german din 
sebreiben); fricativă velară sonoră y (y din greaca modernă 
sau g spaniol în poziţie intervocalică şi, mai clar încă, în 
pronunția curentă din Rio de la Plata în mas grande); 
fricativă velară surdă x (j spaniol în juego sau g din 
general) etc. Sunete fricative speciale sunt spirantele sau 
sibilantele care, sub aspect acustic, dau impresia unui 
şuierat: 5 spaniol din saber (sibilantă surdă), z francez din 
zero, S francez intervocalic, s italian din rosa (sibilante 
sonore). În interiorul aceleiaşi categorii pot fi considerate 
fricativele palatale /şi z la care ne-am referit deja. Şi 


viceversa, sibilantele 5 şi z (franceze) pot fi considerate 
pur şi simplu ca fricative dentale. 

2.3.3.3. Se apropie de fricative sunetele numite 
vibrante, care se produc prin intermediul unei ocluziuni 
intermitente. Cele mai comune vibrante sunt alveolarele 
din spaniolă (r şi rr) şi velară sau uvulara francezei (r 
grasseyee). Asemănătoare sunt, de asemenea, sunetele 
numite lichide sau laterale, la care, după cum am văzut, 
există ocluziune numai într-o parte a bolţii palatale, 
lăsându-se să iasă curentul respirator prin cealaltă parte. 
Lichidele cele mai obişnuite sunt / alveolar, numit uneori şi 
„linguodentală” (/ spaniol din Idpiz), palatală VU în 
pronunţarea spaniolă „exemplară” din Castilia, sau gli din 
it. scoglio, „stâncă, obstacol”) şi / velar (/ rusesc sau 
portughez urmat de vocale posterioare). In mod normal, 
vibrantele şi lateralele sunt sonore; dar există şi limbi cu 
vibrante şi laterale surde. Aşa, de exemplu, laterala surdă 
există în galeză (în scriere: II) şi în nahuatl (scrisă ti). 

2.3.3.4. Toate sunetele fricative, precum şi vibrantele 
şi lateralele, sunt continue. Un tip particular de sunete 
continue îl constituie, în schimb, consoanele nazale, în 
articularea cărora se produce ocluziunea cavităţii bucale, 
însă curentul respirator trece prin fosele nazale. 
Consoanele nazale cele mai comune sunt bilabiala m, 
alveolara n (n spaniol din mano) şi palatală n (sp. n). Dar 
sunetele nazale au, în general, proprietatea de a se adapta 
în vorbire articulării consoanei următoare, astfel că avem 
şi o nazală labiodentală (de exemplu, primul n din sinfonia 
sau n din amfiteatro), o nazală dentală (n din cuando sau 
dinantei), o nazală velară (n din tango, anda). Acest ultim 
sunet există în unele limbi, ca engleza şi germana, cu 
valoare de fonem (cf. engl. Jong sau germ. sângeri, unde 
grupul nu reprezintă nazala velară). Sunetele nazale sunt 
în general sonore. 

2.3.3.5. Un ultim tip de sunete care trebuie luat în 
considerare din punctul de vedere al articulării îl 
constituie africatele, consoane a căror articulare începe cu 
o ocluziune şi se termină cu o fricţiune; din punct de 


vedere articulator, este vorba deci de sunete duble şi care, 
prin urmare, se transcriu de obicei ca atare. Astfel, avem 
africata sonoră dentală dz (z italian dinzanzara), africata 
surdă dentală ts (z italian din nazione sau cel german din 
zehn), africata palatală sonoră dz (dj din fr. Djibouti), 
africata palatală surdă ts (teh în fr. tcheque sau tsch în 
germ.  Deutsch-land). Mulţi cercetători includ printre 
africate şi ocluzivele mediopalatale a-şi g. 

2.3.3.6. În sfârşit, un loc special în clasificarea 
sunetelor îl ocupă aspirată h (de exemplu, în germ. Hund, 
„Câine” sau Hand „mână”), care este un sunet fricativ 
produs la trecerea curentului de aer prin laringe şi poate 
să fie considerat, prin urmare, o fricativă sau spirantă 
laringală. 

3.0. O problemă care se pune frecvent în lingvistică, 
şi încă şi mai mult în discuţiile dintre profani, este cea a 
valorii semnificative nemijlocite a sunetelor, adică dacă 
sunetele au sau nu vreo relaţie directă, prin materialitatea 
lor însăşi, cu semnificaţia semnelor care le compun şi cu 
„lucrurile” pe care acestea le desemnează. 

3.1.1. În anumite cazuri se pare, într-adevăr, că 
sunetele ar avea o anumită valoare iconică (imitativă) sau 
delictică, adică demonstrativă (deixis înseamnă în gr. 
„Actul de a arăta”). Aşa, de exemplu, într-un cuvânt ca 
viento, se pare că sunetul reprezentat prin v (fi) [într-un 
grup fonic unde să fie fricativ] ar fi avut o relaţie imitativă 
cu zgomotul produs de vânt. Mai mult: observăm că alte 
limbi au sunete asemănătoare în cuvinte cu semnificaţie 
analogă; cf. germ, Wmd, rus. veter. Se poate admite, în 
consecinţă, că acest cuvânt era la origine de natură 
imitativă sau onomatopeică. Dar, pe de altă parte, trebuie 
să menţionăm că forma spaniolă provine cu toată 
regularitatea din cuvântul lat. uentus, al cărui prim sunet 
nu era niciy? nici v, ci un u consonantic şi că chiar şi în 
cuvântul spaniol acest sunet nu este întotdeauna &, 
deoarece în poziţie iniţială absolută şi după nazală se 
pronunţă [b], supunându-se normelor de realizare ale 
sistemului fonologie spaniol (cf. un viento pronunţat 


umblento). Deducem din aceasta că la origine semnul 
poate să fi avut vreo relaţie cu un zgomot real din natură, 
dar că, după această fază iniţială, o astfel de legătură s-a 
pierdut, semnul intrând în tradiţia lingvistică normală şi 
primind valoare pur simbolică. 

3.1.2. Tot astfel, se pare uneori că există o anumită 
relaţie directă între sunete anterioare, precum ţ, e şi 
lucruri mici sau slabe (cf. cuvinte ca chico, pequeño) şi, pe 
de altă parte, între vocale medii şi posterioare, ca a, o,a şi 
ceea ce este mare sau puternic (el. grueso, grande, fuerte). 
M. Grammont observă că ar fi foarte straniu, de exemplu, 
să se spună că o pungă de făină, căzând, a făcut pif. vom 
spune mai degrabă că a făcut puf sau paf. Această 
consideraţie poate să pară adevărată cât timp ne 
menţinem în domeniul exclamaţiei sau al onomatopeei, dar 
îşi pierde baza dacă ne situăm în câmpul semnelor 
simbolice propriu-zise. După cum se ştie, „mic” se spunea 
în lat. parvus (termen cu vocalismul a, în contrast evident 
cu ipoteza la care neam referit); în germ.mare”, „gros” se 
spune dick iar „mic”, klein (pronunţat klain); în rusă 
„mic” este maly]j şi, din contra, „mare” se spune velikii. 

3.1.3. Georg von der Gabelentz observă în tratatul 
său de lingvistică generală (Die Sprachwissensebaft, 
[Leipzig], 1891) că în anumite limbi africane există o 
alternanță vocalică la anumite verbe - în raport evident cu 
onomatopeele - în funcţie de subiectul la care se referă; în 
sudaneză, de exemplu, „a se târî”, în general, se spune 
djarar: însă se spune djirir dacă se referă la animale mici şi 
djurur, dacă este vorba de animale mari. De asemenea, 
Ferdinand de Saussure remarcă faptul că în limbile indo- 
europene adjectivele care desemnează infirmităţi sau 
debilităţi organice se caracterizează prin prezenţa vocalei 
a scurt în rădăcina lor. Relaţii asemănătoare între sunete şi 
concepte se pot observa în multe alte cuvinte de origine 
onomatopeică sau imitativă, ca, de exemplu, în derivatele 
din limbajul infantil, care în majoritatea limbilor indo- 
europene, precum şi în unele-limbi neindoeuropene, se 
caracterizează prin repetarea aceleiaşi silabe sau prin 


prezenţa unor consoane geminate (cf. it. mamma, babbo). 
Studii profunde în această privinţă a făcut lingvistul italian 
Vittorio Bertoldi, care a ajuns, în multe cazuri, să 
descopere sau să confirme originea onomatopeică a unor 
vocabule curente ca, de exemplu, \ax. pipio, pipionis, 
„porumbel”, Izi. papilio, „fluture”, gr. bdrbaros şi lat. 
barbarus etc. Dar în toate aceste cazuri, sau cel puţin în 
majoritatea lor, sentimentul valorii imitative se menţine 
numai într-o fază iniţială, după care, odată cu intrarea 
cuvântului în „evoluţia” normală a limbii, orice valoare 
delictică se pierde şi este substituită printr-o valoare 
simbolică „arbitrară”, justificată numai prin tradiţie. Astfel, 
în sp. picbon, k. piccwne, în pigeon, nu se mai recunoaşte 
„Dio-pio” imitativ din lat. pipio, de la care provin aceste 
cuvinte; şi nu s-ar putea recunoaşte nici în sp. bravo, care 
a suferit o lungă şi complexă evoluţie, ba-ba-ul imitativ al 
vorbirii fără sens (ceva ca bla-bla), care se află la originea 
lat. barbarus. Tot aşa şi cuvântul latin crimen pare să 
derive de la o onomatopee krik şi să fie în relaţie, prin 
urmare, cu ideea de „strigăt, larmă”; dar această origine 
este de nerecunoscut chiar în latină şi cu atât mai mult în 
spaniolă, unde termenul este un latinism, luat cu forma şi 
semnificatul pe care le avea deja în limba Romei. În acelaşi 
fel, se pare că gr. korax şi lat. corvus sunt în relaţie cu o 
onomatopee „ger-gor, prin care se urmărea imitarea vocii 
corbului, dar cuvântul spaniol cuervo nu mai are nimic de- 
a face cu acea onomatopee: unicul lucru care se poate 
spune este că el provine de la lat. corvus, printr-o 
dezvoltare fonetică perfect regulată în gramatica istorică 
spaniolă. 

3.1.4. Şi nici măcar despre interjecţii şi onomatopee 
nu se poate afirma în fiecare caz că au valoare iconică 
reală sau nemijlocită: o astfel de valoare li se atribuie mai 
curând prin semnificatul simbolic şi „arbitrar” pe care îl au 
într-o limbă. Am văzut deja că onomatopeele - cele care 
imită voci de animale, bunăoară - nu sunt identice în 
diferite limbi, cum ar trebui să fie dacă ar reproduce cu 
exactitate zgomotele din natură. În castiliană spunem că 


vaca face mu, însă în alte limbi  onomatopeea 
corespunzătoare este bu; oaia face, în funcţie de limbă, 
bee sau mee; câinele - ham-ham pentru urechile române, 
dar guau-guau pentru spanioli şi bau-bau pentru italieni; 
„cântatul” cocoşului este cucurigu în română, quiqui- 
riguim spaniolă, însă în alte limbi este cocorico sau 
kirikuku, iar pentru englezi este cock-a-doodle-doo. O 
interjecţie că ai exprima durerea în latină (şi acelaşi lucru 
îl exprimă, prin tradiţie, în limbile romanice), dar 
reprezintă manifestarea bucuriei în lituaniană. 

3.2.1. Până şi interjecţiile şi onomatopeele, cu toate 
că au o anumită valoare imitativă, sunt, prin urmare, în 
limbi, elemente convenţionale şi „arbitrare“, care au o 
anumită valoare în virtutea unei tradiţii. Aceasta ne explică 
de ce ele, ca şi celelalte cuvinte, pot trece de la o limbă la 
alta (aşa, de exemplu, latina are diferite interjecţii de 
origine greacă). Şi, oricum, dincolo de domeniul limitat al 
onoma-topeelor şi al cuvintelor evident imitative, sunetele 
care formează semnele limbajului nu au nicio valoare 
iconică, şi dacă uneori avem impresia sau sentimentul că 
ar avea-o, aceasta se întâmplă numai pentru că ne lăsăm 
influenţaţi de semnificatul semnelor în care se prezintă. Nu 
există, în consecinţă, niciun motiv „natural”, relaţionat cu 
obiectele desemnate, pentru a prefera mesa lui tavola, 
table, Tisch sau stol: semnificatul unui semn nu depinde în 
mod „natural” de sunetele care îl formează, ci exclusiv de 
tradiţia culturală care este în vigoare în comunitatea 
respectivă. 

3.2.2. Ceea ce uneori dă sunetelor o anumită valoare 
imitativă nu este de natură acustică sau articulatorie, ci 
mai curând inflexiunea vocii: „tonul” (în sensul curent al 
termenului). Prin aceasta, limbajul uman se distinge net de 
orice pseudolimbaj animal, care este numai inflexiune 
lipsită de semnificaţie, prezentând o aderenţă intimă şi 
necesară la obiectul expresiei şi care, în consecinţă, are 
întotdeauna aceeaşi inflexiune în aceleaşi situaţii. In 
limbajul uman, într-adevăr, valoarea de desemnare directă 
pe care o au sunetele se poate considera nulă, deoarece 


semnele îşi au semnificatul lor numai în interiorul unei 
„convenţii”, prin opoziţie cu alte semne în interiorul unui 
sistem şi în raport cu alte semne în cadrul unui context. 

Acest din urmă fapt se observă cu toată evidenţa în 
cazurile de omofonie (de exemplu, dieta, „adunare”, şi 
dieta, „regim alimentar”), fenomen care în anumite limbi, 
ca franceza, ajunge la forme aproape patologice: cf. sang, 
sans, s'en; vin, vânt, vingt; soi, soie, soit, emis, croix; toi, 
toit, pois, poids, poix etc. Charles Bally (Lingvistique 
générale et lingvistique française, [Berna] 1932) aduce în 
această privință numeroase exemple de fraze întregi care 
se pretează la echivocuri şi care, în afara unui anumit 
context, ar fi incomprehensibile: cel artiste şi cette artiste; 
il y a unefemme qui l'aime şi il y a unefemme eu îi aime; 
cela peut être utile şi cela peut tetre utile; tu 1 as cueilli, 
tu la cuellis, tu laccuellis; on est esclave şi on naât 
esclave; beaucoup oser şi beaucoup poser, trop heureux şi 
troppeureux; l'admiration şi la demiration; calorifere şi 
CU alors yfizire; pauvre mais honnete şipauvre mai- 
sonnette; allez vous lavez şi allez vous laver şi multe 
altele, care sunt chiar umoristice: habite à la montagne et 
faime à la vallée şi habite à la montagne et faime à 
avaler, lamour a vaincu Loth (vingt culottes); sur le sein 
de l'epouse on écrase l'epoux (Ies poux); corps nu (cornu); 
pas encore ne (encorne); herbette (ar bete); coquin parfait 
(coq imparfait); c'est la Confederation (c'est la cu 'onfait 
des rations); îi est ailleurs (îi est tailleur); l'ours est maitre 
au pole, Paris est metropole, Virginie aimait trop Paul. 

Din toate acestea deducem că valoarea semnificativă 
a grupurilor fonice se identifică prin context, adică prin 
relaţie cu alte semne ale aceluiaşi „discurs” şi adesea 
numai prin situația în care se produc sau graţie unor fapte 
extralingvistice. 

4.1. Ne-am referit până acum la sunetele limbajului 
considerate ca unităţi izolate. Dar am afirmat că ele nu 
apar în acest mod, ci se prezintă în propoziţii, cuvinte, 
silabe, altfel spus, în secvenţe de vorbire. Ei bine, sunetele 
despre care am vorbit semnalând diferitele lor clase sunt, 


în cea mai mare parte a cazurilor, numai sunete tipice, 
care pot constitui foneme în interiorul unor anumite 
sisteme fonologice, dar care nu se realizează niciodată în 
mod identic în vorbire, unde sunetele tipice ale unei limbi 
prezintă multiple realizări acustice,  schimbându-şi 
aspectul conform poziţiei în silabe, în cuvinte şi în 
propoziţii. Silaba este, după cum s-a spus, cel mai mic 
grup fonic care poate fi pronunţat ca atare (sau cel mai 
mic grup fonic care se produce cu o singură emisiune 
vocală). Cuvintele sunt, din punct de vedere fonetic, 
grupurile fonice enumerate prin accente (sau prin tonuri, 
în limbile în care accentul este melodic). lar propozițiile, 
din acelaşi punct de vedere, sunt ansambluri de grupuri 
fonice caracterizate printr-o curbă melodică completă. 

4.2.1. Între silabe trebuie să distingem silabele 
deschise şi cele închise. Se numesc deschise silabele care 
se termină în vocală (sonantă); închise, cele care se 
termină în consoană. În general, vocalele sunt mai lungi în 
silabele deschise şi mai scurte în cele închise; în unele 
limbi este suficient ca o vocală să se afle în silabă deschisă 
pentru ca să fie lungă „prin natură” (de exemplu în engleză 
şi în germană). Consoanele îşi modifică adesea aspectul şi 
atunci când se află la sfârşit de silabă: să se compare, de 
exemplu, în din homenaje cu cel din hombre (primul în 
este obişnuita consoană nazală bilabială, iar al doilea se 
reduce adesea la o simplă nazalizare a lui o). În spaniola 
rioplatensă, consoana k la sfârşit de silabă închisă slăbeşte 
repede: în casa consoana este ocluziva velară surdă; în 
activo, doctor, respecto, se reduce adesea la o schiţă 
consonantică de nerecunoscut, care abia reprezintă o 
inflexiune specială a lui t următor. Acelaşi lucru se poate 
spune despre 5 rioplatens: spiranta dentală surdă pe care 
o întâlnim în poziţia iniţială a unui cuvânt sau a unei silabe 
(saber, casa) se reduce la o simplă aspirație în poziţie 
finală (cf. pronunţarea curentă a lui pasto, mosca, mismo, 
patos etc). 

4.2.2. Ceea ce se întâmplă în silabe, în interiorul 
cuvintelor, poate avea loc şi între cuvinte, în interiorul 


propoziției: 5 din es în es Carlos să u las în laspartes este 
identic cu cel din mosca, pasto, în timp ce las în las dudas 
se sonorizează adesea ca efect al sonorei următoare; n din 
son se reduce la o nazalizare a lui e în cuvântul izolat, este 
o nazală alveolară în son ocho, o nazală dentală în son tres, 
o nazală velară în son grandes şi o nazală bilabială în son 
bdrbaros; g precedat în frază de un 5 pierde adesea orice 
ocluziune, devenind în mod clar fricativă (să se compare, 
de exemplu, g din Gordo cu cel din mas gordo) şi acelaşi 
lucru se întâmplă când această consoană se află între 
vocale. Studiul adaptării reciproce a sunetelor în cuvinte 
şi, în special, în propoziţie, se numeşte fonetică sintactică. 
Însăşi această adaptare constituie forma iniţială a multor 
schimbări fonetice (aşa, de exemplu, în evoluţia lat. 
destatem, testa fr. ete, fete, litera 5, înainte de a dispărea 
total, a trebuit să treacă fără îndoială printr-o fază analogă 
celei pe care o avem astăzi în Rio de la Plata în pasto, 
cesto). 

4.2.3. Fenomenele de fonetică sintactică, adică de 
inter-adaptare a sunetelor din frază, au o mare importanţă 
în sistemul fonetic al anumitor limbi, ca portugheza, unde 
fonemele finale ale cuvântului îşi adaptează foarte adesea 
realizarea la fonemele iniţiale ale cuvintelor care urmează 
(aşa, de exemplu, s final se pronunţă în portugheză z dacă 
urmează o vocală; /dacă urmează o consoană surdă; z dacă 
urmează o consoană sonoră). 

4.3. Alt fenomen specific de influenţă reciprocă între 
sunete este cel al armoniei vocalice, care caracterizează 
limbile turcice şi diferite limbi ugro-finice (cum ar fi 
maghiara). În astfel de idiomuri, nu pot exista în acelaşi 
grup fonic decât vocale de acelaşi tip (sau anterioare, sau 
posterioare): un cuvânt capegueno ar fi imposibil în aceste 
limbi 

(dacă ar exista, ar trebui să iiepekerie sau pekeno). 
Sufixele, care sunt morfeme fundamentale tot în aceste 
limbi, au două sau mai multe forme, conform vocalismului 
cuvintelor la care se aplică. Aşa, de exemplu, în turcă 
sufixul de plural este - Ier pentru cuvintele cu vocalismul 


e, i, 6, îi (cf. ev,Casă”, evler, „case”) şi - Iar pentru cele cu 
vocalismul a, i, o, u, (cf. yol „stradă”, yollar „străzi”); în 
aceeaşi limbă, sufixul perfectului este - di pentru bazele 
verbale cu vocalismul e, i; - di pentru bazele cu vocalismul 
a, Z; - dii pentru cele cu vocalismul 6, îi şi - du pentru cele 
cu vocalismul o, a (de exemplu, geldi „el veni”, aldi „el 
luă”, gordii „el văzu”, buldu „el întâlni”). 

5.0. Sarcina fundamentală a foneticii, în calitate de 
ştiinţă a sunetelor „în vorbire”, este să descrie cât mai 
exact posibil sunetele corespunzătoare unei limbi 
(diferitele realizări acustice ale fonemelor sale), în 
multiplele lor combinaţii. Este o sarcină care nu prezintă 
dificultăţi insolubile dacă examinăm limbi „vii”, care se pot 
supune cercetării directe şi instrumentale. Cercetarea se 
dovedeşte, în schimb, mult mai dificilă când este vorba de 
limbi care au încetat să se mai vorbească sau de acte 
lingvistice pe care le cunoaştem doar sub forma 
înregistrată prin scriere, cum se întâmplă în majoritatea 
cazurilor în lingvistica istorică, într-adevăr, scrierea este 
alt sistem de semne, paralel cu sistemul fonetic (şi, mai 
frecvent, cu sistemul fonologie), dar care se deosebeşte 
adesea de acesta; adică paralelismul nu este niciodată 
perfect. Ceea ce se întâmplă, în general, este că sistemele 
de scriere corespund sistemelor fonologice în epoca în 
care se stabilesc, dar nu se modifică în continuare paralel 
cu „evoluţia” sunetelor. De exemplu, în spaniolă continuă 
să se facă distincţie în scriere între b şi v, care nu se mai 
diferenţiază în pronunție. De aceea avem atâtea ortografii 
tradiţionale sau „etimologice”, fapt ce se observă în special 
în cazul limbilor ale căror sisteme fonetice au suferit 
modificări profunde, chiar în epoci relativ recente, ca 
franceza sau engleza. În secolul al XI-lea se spunea în 
franceză rei şi lei şi se scria „cum se pronunţă”; iar în 
secolul al XIII-lea se pronunţa şi se scria roi, loi. Dar după 
acea epocă scrierea nu a mai urmat evoluţia fonetică. In 
secolul al XVI-lea se spunea roe şi Joc, dar continua să se 
scrie roi, loi; şi mult mai târziu s-a propagat de la Paris 
pronunția rwa, Iwa, care este cea actuală, dar grafia 


continuă să fie cea a secolului al XIII-lea, adică roi şi loi. 

5.1.0. Există totuşi posibilitatea de a reconstitui, pe 
baza unor indicii, pronunția mai mult sau mai puţin exactă 
a unei limbi, mai ales dacă este vorba de o limbă amplu 
documentată. Să vedem, ca exemplu, cazul latinei. 

5.1.1. Avem, în primul nad, indicaţii exprese la 
grama-ticieni sau la scriitori precum şi jocuri de cuvinte 
revelatoare pentru pronunție. De exemplu, ştim de la 
grama-ticieni că în secolul al III-lea d.Hr. diftongul clasic 
să nu se mai pronunţa se, ci pur şi simplu e. lar în ceea ce 
priveşte diftongul au, citim în Suetonius că un pedant l-a 
criticat pe împăratul Vespasian pentru că acesta spunea 
plostrum în loc deplaustrum şi că împăratul, om ingenios, 
întâlnindu-l pe pedant în ziua următoare, îl salută cu o 
formulă „hipercorectă”, spunându-i Salve Flaure! în loc de 
Salve Flore! (pedantul se numea Florus). 

5.1.2. Avem, în al doilea rând, reflectările latinei în 
alte limbi, în special transcrierile greceşti ale unor cuvinte 
latine şi împrumuturile greceşti şi germanice de origine 
latină.  Constatăm, bunăoară, că un nume latin ca 
Marcellus se transcria în greacă, până la o anumită epocă, 
Markellus, iar mai târziu Martsellus, de unde se deduce că 
pronunția latină a numelui se schimbase. În mod analog, 
un împrumut german de origine latină, cum este Kaiser (< 
Caesar) ne revelează că în epoca în care germanii au luat 
cuvântul de la romani, aceştia din urmă îl pronunţau 
Kaesar, adică nu palatalizaseră încă velara iniţială şi nici 
nu simplificaseră diftongul se. 

5.1.3. La fel ne servesc şi transcrierile în sens 
contrar, cum ar fi transcrierile latine ale unor cuvinte 
greceşti: un cuvânt ca pharmacia (gr. pharmakia) ne 
arată că în latină e avea şi înaintea lui e, i pronunția k. 

5.1.4. Alt mijloc pentru a reconstitui fonetismul unei 
limbi ni-l oferă eventualele forme onomatopeice. Dintr-un 
verb ca baubari, pentru a desemna lătratul unui câine, 
verb pe care îl întâlnim la Lucrețiu, deducem că au se 
pronunţa în acea epocă diftongat, şi nu ca o, sunet care 
reprezintă rezultatul acestui diftong în majoritatea limbilor 


romanice actuale. Tot astfel, unul din argumentele lui 
Erasmus, când a reconstituit pronunția limbii greceşti 
vechi, a fost onomatopeea be, imitând vocea oilor, 
onomatopee care ar fi foarte stranie dacă s-ar pronunţa 
[vi], aşa cum acelaşi nex grafic se pronunţă în greaca 
modernă. 

5.1.5. Indicaţii şi mai preţioase ne oferă oscilaţiile în 
grafia pe care o întâlnim în documente paleografice sau 
epigrafice; adică eventualele „erori” în raport cu grafia 
normală ne revelează că aceasta nu corespundea 
pronunțării. Astfel, întâlnim în inscripţii latine niil, în loc 
de nihil sau coşul în loc de consul, ceea ce ne arată că h 
încetase să se pronunţe în epoca în care s-au gravat acele 
inscripţii şi că n final din silaba închisă se redusese la o 
nazalizare insignifiantă a vocalei care îl preceda. În acelaşi 
fel, oscilaţia între i şi u în cuvinte ca optimus - optumus, 
satira - satura (numai în epoca de după Cezar se scrie în 
mod constant optimus şi satira) reprezintă un indiciu că nu 
era vorba, în aceste cazuri, nici de i nici de u, ci de un 
sunet intermediar, care în scriere se putea interpreta în 
cele două feluri. 

5.1.6. Altă sursă o constituie dezvoltarea ulterioară a 
sunetelor în limbile care continuă să se vorbească: în cazul 
latinei, în limbile romanice actuale. Faptul că în sardă 
(dialectul logudorez) lui e latin îi corespunde k şi înaintea 
lui e, i, ne arată că aceasta era pronunţarea latinei, 
deoarece n-am putea presupune că vekra s-a ivit din 
palatalele sau sibilantele pe care le întâlnim în restul 
limbilor romanice. La fel, putem deduce că v latin se 
pronunţa ca u consonantic din faptul că în cuvinte ca 
vadum a dat acelaşi rezultat cu (it. guado, fr. gue) pe care 
îl întâlnim în cuvintele germanice care aveau acelaşi sunet 
(germ. werra it. guerra, fr. guerre). 

5.1.7. În sfârşit, şi metrica ne poate oferi indicii 
importante. Astfel, din metrica latină deducem că sunetul 
h nu se mai pronunţa în epoca clasică, dat fiind că în vers 
nu împiedică hiatul şi cere eliziunea vocalei anterioare. De 
asemenea, se elidează în vers vocalele urmate de un în 


silabă finală (consulem audio se transformă în vers în 
consulaudio), de unde se deduce că în final nu mai avea 
consistenţă consonantică. 

5.2.0. Aceleaşi procedee pe care tocmai le-am 
semnalat în privinţa latinei s-au folosit pentru alte limbi 
din care cunoaştem doar texte scrise, precum şi pentru a 
stabili fonetismul cel mai vechi al limbilor actuale. Aceasta, 
deoarece în lingvistică este foarte important să se distingă 
sistemul fonetic de sistemul grafic, ceea ce nu fac mulţi 
profani, care vorbesc adesea de „litere”, când ar trebui să 
vorbească de „sunete” şi viceversa. 

5.2.1. Astăzi distincţia între sunete şi litere este, în 
lingvistică, o distincţie elementară. Cu toate acestea, ea a 
fost făcută relativ târziu: o întâlnim stabilită în mod expres 
doar în prima ediţie a primului volum al gramaticii 
comparate indo-europene a lui Bopp (lVergleicbende 
Gram-matik... Berlin] 1833), care, descriind limbile indo- 
europene, diferenţiază pentru prima dată net sistemul 
fonetic de sistemul grafic (Lăut - und Schriftsystem). 
Progresul evident pe care această distincţie îl reprezintă 
se datorează şi studierii sanscritei, dat fiind că 
gramaticienii vechi ai Indiei, mult mai mult decât cei greci 
şi latini, au ştiut să transcrie cu exactitate sunetele limbii 
lor: alfabetul sanscrit este aproape perfect fonetic. Un 
alfabet este  „fonetic” atunci când reprezintă în mod 
constant acelaşi sunet prin acelaşi semn şi când semnele 
sale au în mod constant aceeaşi valoare fonetică; în 
schimb, nu sunt fonetice alfabetele în care acelaşi semn 
poate reprezenta mai multe sunete sau în care acelaşi 
sunet se poate reda prin mai multe semne. 

5.2.2. Norma fundamentală a oricărei transcrieri 
fonetice este, în consecinţă: o singură valoare fonică 
pentru fiecare semn grafic şi un singur semn (sau grup de 
semne) pentru fiecare valoare fonică. Există în prezent un 
alfabet fonetic internaţional, folosit mai ales de către 
specialiştii în fonetică (adică de cei care se ocupă de 
fonetică în calitate de ştiinţă autonomă) precum şi de mulţi 
lingvişti. Totuşi, în lingvistică se folosesc mai frecvent 


transcrieri fonetice stabilite tradiţional pentru fiecare 
limbă, sau stabilite convenţional, în fiecare caz, de către 
diferiţi autori: important este să se respecte norma de care 
am vorbit adineaori, iar convenţia, chiar arbitrară, să fie 
explicită şi să se aplice riguros. 

5.2.3. Să semnalăm unele dintre elementele cele mai 
caracteristice ale transcrierilor tradiţionale folosite în 
lingvistică. O linie orizontală pe trăsătura verticală a unei 
litere (b, d, g), indică faptul că este vorba de un sunet 
fricativ şi nu de oclusivele care se reprezintă prin aceleaşi 
litere; semnul - deasupra unui semn vocalic (de exemplu: 
a), indică o vocală lungă; semnul -, tot pe un semn vocalic 
(a) constituie indiciul vocalei scurte; - semnul pus 
dedesubtul literei (de exemplu, e) semnifică vocală 
deschisă, iar un punct dedesubt (e), vocală închisă; semnul 
-, pus pe o vocală, semnifică nazalizarea; 

semnul indică consoană prepalatală (de exemplu z), 
şi consoană palatală (z). Un punct dedesubtul unui semn 
consonantic indică o emfatică (cum e cazul în transcrierea 
arabei) sau o cacuminală (de exemplu, în transcrierea 
sanscritei). A se vedea şi cele spuse la 2.1.1. 

5.3.1. In grafia obişnuită a limbilor se folosesc, în 
schimb, sisteme diverse şi care, în mod frecvent, mai ales 
din perspectiva actuală, se dovedesc puţin raţionale şi 
incoerente. In limbile care se scriu cu alfabetul latin şi 
care sunt majoritatea limbilor de cultură, se folosesc multe 
din semnele latine cu valoare constantă şi generală şi 
altele - cu valori diferite în funcţie de limbi. Dar în multe 
cazuri literele alfabetului latin sunt insuficiente, motiv 
pentru care, pentru a reprezenta foneme unice, este 
necesar să se recurgă la grupuri de litere sau la litere cu 
semne diacritice. Aşa, de exemplu, româna foloseşte 
procedeul literelor cu semne diacritice (a, LL si, spaniola 
- litera cu semn diacritic n şi grupurile de litere eh, II, rr. 
Engleza utilizează de obicei, în măsură foarte mare, 
procedeul grupurilor de litere (eh, sh, ce, oo etc); la fel şi 
germana (eh, sch, tsch etc), care utilizează şi anumite 
semne diacritice (în special diereza: a, 6, îi), şi franceza 


(ai, au, cau, eh, teh etc.) care foloseşte şi accentele cu 
valoare diacritică (de exemplu, e şi e indică, în general, e 
închis şi e deschis); italiana întrebuinţează aproape în 
exclusivitate procedeul grupurilor de litere (gn, gli, se etc). 
Dintre limbile slave, poloneza foloseşte cele două procedee 
(e, s, cz, sz, z, dz etc), iar croata şi ceha, aproape în 
exclusivitate litere cu semne diacritice. 

5.3.2. Vocalele lungi şi scurte se diferenţiază rareori 
în grafia obişnuită a limbilor. Astfel, latina nu le semnala; 
greaca avea semne distincte pentru a scurt şi cel lung, 
precum şi pentru o scurt şi o lung, însă nu făcea aceeaşi 
distincţie pentru vocalele a, i, y; în letonă vocalele lungi se 
semnalează prin acelaşi semn pe care îl folosesc lingviştii 
(a, o etc); în maghiară, cehă, slovacă, vocalele lungi poartă 
accent grafic; în finlandeză acestea se reprezintă prin 
litere duble (astfel, să are valoarea lui a lung) şi acelaşi 
lucru se întâmplă în olandeză (dar numai în silabe - 
ortografic - închise, în timp ce în silabă deschisă vocala 
este înţeleasă întotdeauna ca lungă); germana foloseşte 
pentru vocalele lungi uneori litere duble (Meer), iar 
alteori, un h cu valoare diacritică (sehr). 

5.3.3. În general, orice limbă scrisă care foloseşte o 
scriere alfabetică posedă sistemul său propriu pentru a-şi 
transcrie  fonemele şi aproape niciodată ortografiile 
obişnuite nu sunt perfect „fonetice” (sau „fonologice”). 
Sunt, pe scurt, mai mult sau mai puţin exacte, din acest 
punct de vedere, ortografiile limbilor slave care folosesc 
alfabetul latin, ortografia limbii maghiare, cea a 
finlandezei şi alte câteva ortografii, care s-au stabilizat 
într-o epocă relativ recentă; aşa este cea albaneză (1912) 
şi turcă (1928). De obicei, sistemele ortografice reflectă cu 
o anumită fidelitate sistemele fonetice în limbile al căror 
fonetism s-a schimbat doar în mică măsură după epoca în 
care s-a stabilit scrierea respectivă ca, de exemplu, limba 
maghiară, iar dintre limbile romanice, italiana, în timp ce, 
după cum am arătat, cele două sisteme se prezintă ca 
profund divergente în limbile al căror fonetism a continuat 
să suporte modificări notabile după stabilirea ortografiei 


lor. 

INTRODUCERE 

A 

ÎN LINGVISTICA 

Conceptul general de limbă sau, mai bine zis, „limba 
în general” este o abstractizare a noastră: de fapt, se 
constată numai acte lingvistice individuale, mai mult sau 


mai puțin asemănătoare, care, pentru comoditate 
metodologică, pot fi considerate identice. O limbă nu este, 
aşadar, decât ansamblul actelor lingvistice practic identice 
ale unei comunităţi de indivizi, un sistem de izoglose 
stabilit convenţional, care însumează ceea ce este comun 
expresiilor unei comunităţi sau chiar şi unui singur individ, 
în epoci diferite. 

